މެންބަރުންގެ ޚިޔާލު: އަކަޔަންބޯ ހެދެނީއެވެ! – Maldivian Democratic Party\n02 ޑިސެމްބަރު 2010\nމެންބަރުންގެ ޚިޔާލު: އަކަޔަންބޯ ހެދެނީއެވެ!\n2 ޑިސެމްބަރ 2010\nމަލްޓިޕާޓީ އިންތިޚާބަކުން ސަރުކާރު ބަދަލުވެ ދިއުމުން އިންތިޚާބުގައި ފޮށާބޭލުނު ފަރާތްތަކުން އަދިވެސް ގޮތްދޫނުކޮށް، ބަލިގަބޫލު ނުކޮށް އެގެންދަނީ ވެރިކަމަށް މަރުފަލި ޖަހަމުންނެވެ. މިމީހުންގެ ހާލުހުރިގޮތުން އަދިވެސް ވެރިކަމުގެ ބާރުތައް އޮތީ އެމީހުންގެ އަތުގައި ކަމުގައި ރައްޔިތުންނަށް ދައްކާންވެގެން ކުރެވެންއޮތް ހުރިހާ މަސައްކަތެއް އެގެންދަނީ ކުރަމުންނެވެ.\nމިގޮތުން އިދިކޮޅު ފަރާތްތަކުން އެމީހުންގެ ބާރުގެ ދަށުގައި ސަރުކާރު އޮތްކަން ދައްކާން އެންމެ ބޮޑަށް މަސައްކަތް ކުރަމުން ގެންދަނީ މާލޫދު ހަރުގޭ ތެރެއިންނެވެ. މި ހަރުގޭގައި ހިމެނޭ ބައެއް އިދިކޮޅު މެންބަރުން މިސަރުކާރުން ރައްޔިތުންނަށް ދެމުންދާ ހުރިހާ ޚިދުމަތެއް ހުއްޓުވާލުމަށް ފާޑުފާޑުގެ ނަންނަމުގައި ބިލްތަކާއި ގަރާރުތައް ހުށައަޅައިގެން އެކުރާ ހީލަތްތެރި މަސައްކަތްތަކަކީ މިއަދު ދިވެހި ރައްޔިތުން އެކަމާމެދު ސީރިޔަސްކޮށް ވިސްނާންވެއްޖެ ކަމެކެވެ.\nމިސަރުކާރުން ރައްޔިތުންނަށް ދެމުންގެންދާ ސަބްސިޑީތައް ހުއްޓުވާލުމަށާ ރައްޔިތުންނަށް “ފީފޯއް އަޑިޔެއް” ދިނަސް ދެވޭނީ އިދިކޮޅު ފަރާތްތަކުގެ އަޣުލަބިއްޔަތު އޮންނަ މާލޫދު ހަރުގެއިން ދިނިއްޔާ ކަމުގައި ހެދޭތޯ ބަލާން އެގެންދަނީ މެދުނުކެނޑި މަސައްކަތް ކުރަމުންނެވެ. ގާނޫނު އަސާސީއިން ފެނާއި ނަރުދަމާ އަދި ސިއްޙީ ޚިދުމަތްތައް ސަރުކާރުގެ ފުދުންތެރިކަން އޮތްމިންވަރަކުން ރައްޔިތުންނަށް ފޯރުކޮށްދިނުން ލާޒިމް ކުރާހިނދު އެކަންކަން ސަރުކާރުގެ ސިޔާސަތުގެ ދަށުން ކުންފުނި ތަކަކާއި ހަވާލުކޮށްގެން ރައްޔިތުންނަށް ލުއި ފަސޭހަކޮށްދޭން އުޅޭތީވެ އެމަގުވެސް ބަންދުކޮށް އެންމެ ކުޑަމިނުން ސަރުކާރަށް ކުންފުންޏެއްވެސް ނެހެދޭނެ ގޮތައް ކަންކަން ބައްޓަން ކުރެވޭތޯ މިއަދުއެދަނީ މަސައްކަތް ކުރަމުންނެވެ.\nޤާނޫނު އަސާސީގައި އެކަމެއް މަނާނުކުރާ ކޮންމެ ކަމެއް ކުރުމުގެ އިޚްތިޔާރު އާންމު ރައްޔިތުންނަށްވެސް ލިބިދީފައި އޮންނައިރު ރައްޔިތުންނާއި މުޅިދައުލަތުގެ ބެލެނިވެރިކަން ގާނޫނުއަސާސީއިން ބޮލުރުވާފައިވާ ސަރުކާރަށް އެސަރުކާރު ހިއްސާވާ ގޮތށް ކުންފުނި އުފައްދައި ރައްޔިތުންނަށް ޚިދުމަތްދިނުން މަނާކުރާ ގާނޫނަކީ ކޮބައިކަން އެބުނާ ބަޔަކަށް ބުނެދެވެން ވާނެއެވެ.\nސަރުކާރު ހިންގުމަށް ދީފައިވާ ބާރުގެ ދަށުން ވަޒީރުންގެ މަޖްލިސް އެކުލަވާލެވޭނެ ގޮތާއި އެވަޒީރުންނަށް މަގާމުގެ މަސްއޫލިއްޔަތާއި ހަވާލު ވެވޭނީ ކިހިނެއްކަމާ ވަޒީރުން މަގާމުން ވަކިކުރެވެނީ ކިހިނެއްކަން ގާނޫނު އަސާސީގައި ކަޅާ ހުދުން ލިޔެވިފައިވާއިރު ސަރުކާރަށް ސަރުކާރު ހިންގުމަށް ބޭނުންވާ ވަޒީރުންވެސް އިދިކޮޅު ފަރާތްތަކުގެ ” ބެޖެއް” ޖަހައިގެން މެނުވީ ބޭތިއްބޭން ނެތްކަމުގައި ހަދާން އެއުޅެނީއެވެ. ވިސްނާލަން ޖެހޭ ކިތަންމެ ކަންކަމެއް މިކަމުގައިވެސް އެބަހުއްޓެވެ. ބަލާލަމާ ހިނގާށެވެ. ވަޒީރުން އައްޔަން ކުރުމަކީ ރައީސުލް ޖުމްހޫރިއްޔާއަކު ކުރައވަން ޖެހޭ ކަމެކެވެ. ވަޒީރުންނެތި ވުޒާރާތައް ހިންގޭކަށް ނެތެވެ. ވަޒީރުންނަށް ވަޒީރުންގެ މަސްއޫލިއްޔަތާ ހަވާލުވެވެނީ ސްޕްރީމްކޯޓުގެ ފަނޑިޔާރެއްގެ ކުރިމަތީގައި ގާނޫނު އަސާސީގެ ޖަދުވަލުގައިވާ ވަޒީރުންގެ ހުވާ ކޮށްގެން އޭގެ ފަހުގައެވެ.\nގާނޫނު އަސާސީގައި ބުނެފައިވާ ކަންކަން އޮލުވާލައި ސްޕްރީމް ކޯޓުން ފަނޑިޔާރަކު ފޮނުވައިގެން އިސްފަސްކޮށް ކަމެއް ކޮށްފާނެކަމާ މެދު ވިސްނާލާއިރު ހީވަނީ ކިހިނެއްތޯއެވެ؟ ވަޒީރުން މަޤާމާ އަދި މަޤާމުގެ މަސްއޫލިއްޔަތާ ޙަވާލުވެ ވަޑައިގެން އެތިއްބެވީ ސްޕްރީމްކޯޓުން ފޮނުއްވި ފަނޑިޔާރެއްގެ ކުރިފުޅުމަތީގައި ވަޒީރުކަމުގެ ހުވާ ކުރައްވައިގެންނެވެ. އެވަޒީރުން އެކަމަށް އައްޔަން ކުރެއްވީ ގާނޫނުގައި އެބުނެފައިވާ ރައީސުލް ޖުމްހޫރިއްޔާއެވެ. މިއަކީ ދެކޮޅުހެދޭނެ ހަޤީޤަތެއް ނޫނެވެ. ވަޒީރުން މަޤާމުން ދުރުކުރާނެގޮތް ނުވަތަ ވަކިވާގޮތް އެއޮތީ ގާނޫނުގައި ލިޔެފައެވެ. ދެފޮޅުވަތް ދޭތެރޭގައިވެސް ރައްޔިތުންގެ މަޖްލީހުން ރުހުން ނުދީފިނަމަ ވަކިވާނެކަމަށް ލިޔެފައެއް ނެތެވެ. އެކަމަކު ރައްޔިތުންގެ މަޖްލީހުގެ އިތުބާރުނެތްކަމުގެ ވޯޓަކުން ވަކިކުރެވޭނެކަމުގައި އެބައޮތެވެ. ރައްޔިތުންނަށް ކަންކަން އޮޅުވާލާންވެސް ވާނީ ވަކިމިންވަރަކަށެވެ.\nއިދިކޮޅު ފަރާތްތަކުން މާލޫދު ގޭގައި ހަމަފާޅުގައި ހަދާ ބުހުތާން ދޮގުތަކަކީ ހައްދުފަހަނަޅައި ގޮސްފައިވާ ކަންކަމެވެ. ތިމާ އެފަރާތަކަށް ވިކިފައިވާ ފަރާތް ވެރިކަމުން ވެއްޓުމުން ވީރޯނާގައި ” އެވަޑައިގަތީ އުޑުގައިހުރި ފެނާ ކަނޑުގައިހުރި މަހާ ހިއްޕަވައިގެންނޭ ” ބުނެ މައުމޫނަކީ ރިޒްގުދޭ ފަރާތްކަމުގައި ބުނެ ކުފުރުވާން އުޅުނު މީހަކު މާލޫދު ހަރުގޭގައި ޔުޓިލިޓީޒް ކުންފުނިތަކުން ކަރަންޓުދޭން ފެށުމުން އަގުބޮޑުވި ވާހަކަ ދެއްކީމައި ހައިރާނެއް ނުވެއެވެ.\nމެދު ޕްރޮވިންސްގައި އަދި ޔުޓިލިޓީއިން ކަރަންޓުދެނީ ދެރަށަކަށެވެ. އެއްރަށަކީ ކުރީން ސްޓެލްކޯއިން ކަރަންޓް ދެމުންދިޔަ ކުޑަހުވަދޫއެވެ. އެރަށުގައި ބަދަލުވީ ކުންފުނީގެ ނަމެވެ. މައުމޫނުގެ ސަރުކާރުން ހަމައެކަނި ފައިދާވާ ރަށްރަށަށް ކަރަންޓުދޭން ހެދި ސްޓެލްކޯގެ ދަށުން މުހަންމަދުނަޝީދު މެދުޕްރޮވިންސްގެ ހުރިހާ ރަށަކަށް ކަރަންޓާއި ނަރުދަމާއާއި ބޯފެނުގެ ޚިދުމަތް ދެއްވުމުގެ ނިޔަތުގައި އޭނާއަށް ސަރުކާރު ހިންގަވާން ލިބިވަޑައިގަތުމުން އުފެއްދެވި ސެންޓްރަލް ޔުޓިލިޓީސް ގެ ދަށަށް ކުޑަހުވަދޫގެ ކަރަންޓް ބަދަލުވީއެވެ. ދެން އެޔުޓިލިޓީއާއި ހަވާލުވީ މ. އަތޮޅުގެ ވޭވަށުގެ އިންޖީނުގެއެވެ. އާބާދީ މަދު މިރަށުގައި މީގެ ކުރީން ކަރަންޓު ދެމުންގެންދިޔައީ ރައްޔިތުންނަށް އަތްފޯރާ އަގެއްގައެއް ނޫނެވެ. ކަރަންޓު ދެވެމުން ނުދެވެމުން ދިޔައިރު ވަޒީފާގައި ގެންގުޅެވެނީ ދެހާހެއްހާ ރުފިޔާދީގެން އެންމެ މުއައްޒިފެކެވެ. ހާރަކަށް ކޮށްތަކަށްވެސް އެމީހާއެވެ. މިއަދު އެރަށުގައި ކުރީން ފުރަތަމަ ސަތޭކަ ޔުނިޓަށް ނަގަމުން ގެންދިޔަ ހަތަރު ރުފިޔާއަށްވުރެ ބޮޑު އަގުގެ ބަދަލުގައި އެނަގަނީ ދެރުފިޔާ ވިހިލާރިއެވެ. އިންޖީނުގޭގައި ހަހާސް ރުފިޔާއަށްވުރެ ބޮޑުމުސާރަލިބޭ ތިން މުއައްޒަފުން އެބަތިއްބެވެ. ރައްޔަތުންގެ އިންޖީނުގެގައި ހުރި އިންޖީނުތަކާއި އެހެނިހެން ތަކެތި ގެންގުޅެނީ ޔުޓިލިޓީގެ ސީއީއޯގެ ގޭގައި ގުދަންކޮށްގެނެއް ނޫނެވެ. އެތަކެތީގެ ބޭނުން ހިފެނީ ރައްޔިތުންނަށެވެ. ނައިފަރޭ އެދައްކާ ވާހަކައަކީ އޭނާ މިހާރު ގޮސްފައިވާ އުމުރާ ގުޅިގެން އަބަހައްދަވެ ދައްކާ ވާހަކައަކަށް ވެދާނެއެވެ. މިއަދުވެސް އިދިކޮޅުފަރާތްތަކުން ޅޮސްއުނދޯއްޔަށް ލައިގެން ރައްޔިތުން ލައްވައި ޔުޓިލިޓީސް ކުންފުނި ތަކާ ހަވާލުނުކޮށް ހުރި އިންޖީނުގެތައް ރައްޔިތުން އަމިއްލަޔަށް ހިންގުމުގައި ގައިމުވެސް އާބާދީކުޑަ ރަށްރަށުގައި ކައުންސިލަރުންނާ ކަތީބުންނާ އޮފީހުގެ ހުރިހާ މުއައްޒަފުން ތެލާތަތްވެގެން އެއުޅޭ ހާލު ހަރުގޭުގައިތިބި ގިނަ މެންބަރުންނެއް ނުދަނެއެވެ. ‘ރޯލެކްސް” ގަޑިއަޅުއްވައިގެން ފަސްދޮޅަސްހާސް ރުފިޔާގެ މުސާރަ ނަންގަވައިގެން އަދި ނުވިތާކަށް މާލޭގެ ފަގީރު އާއިލާތަކަށް މިސަރުކާރުން ދެއްވާ ކަރަންޓު ސަބްސިޑިވެސް ނަންގަވައިގެން އުޅުއްވާއިރު ލަދުހަޔާތުގެ ކަންފުޅެއްވެސް މިފަދަ މެންބަރުންގެ އެބަހުރިބާވަޔޭ މިއީ އުފެދިދާނެ ސުވާލެކެވެ.\nތޮއްޑޫ މޮގެންބޯއާއި ވީޑިޔޯ ކެމެރާއަށް ދަހިވެތި އަޅުން މާލޫދު ހަރުގޭގެ ތެރޭގައި މަމޮޅުވެގެން ކަރުން އަޑުނަގައި ހަޅޭއްލަވާއިރު އެމީހުންވަރެއް ނެތްކަމުގައި ދައްކާން އެއުޅެނީ މީގެ ކުރީން ދިވެހި ރައްޔިތުންގެ ހައްޤުގައި އެމީހުންނަށް ކޮންކަމެއް ކޮށްދެވިފައި އޮތީމަހެއްޔެވެ؟ ވަނީއެންމެ ކަމެކެވެ. މުޅިގައުމުގެ މަސްލަޙަތުވެސް ތިމާމެން ތަމްސީލުކުރާ ޕާޓީގެ އިސްމަޤާމުތައް ނަގައި އަންބޮނޑިޔަށް ލާން އުޅޭހެން ކައި ގޮހޮރަށްލާން އުޅެނީއެވެ. ތިމާމެންގެ އޮފު ކުޑަވެދާނެތީވެ “އަކަޔަންބޯ” ހެދިގެން އުޅެނީއެވެ.


Thinadhoo Gai "Job And Career" Fair Eh Baavvanee - Vaguthu\nތިނަދޫގައި ޖޮބް އެންޑް ކެރިއަރ ފެއާއެއް ބާއްވަނީ\nޒުވާނުންނާއީ، ސްކޫލް ނިންމާ ދަރިވަރުންނަށް އަމާޒުކޮށްގެން، ޚާއްޞަކޮށް ހުވަދު އަތޮޅުގެ ޒުވާނުންނަށް ވަޒީފާއާއި މަތީ ތައުލީމުގެ ފުރުޞަތުތަކާ ބެހޭ މަޢުލޫމާތު ދިނުމަށް "ޖޮބް އެންޑް ކެރިއަރ ފެއަރ" އެއް ބާއްވަން ނިންމައިފިއެވެ.\nމި ފެއަރއަކީ ތިނަދޫ ކައުންސިލާއި ގދ. އަތޮޅު ތައުލީމީ މަރުކަޒު ގުޅިގެން ބާއްވާ ފެއަރއެކެވެ. މިފެއަރ އޮންނާނީ އަންނަ މަހުގެ ތިން ވަނަ ދުވަހު ގދ. އަތޮޅު ތައުލީމީ މަރުކަޒުގައެވެ.\nމި ފެއަރ އިންތިޒާމް ކުރާ ފަރާތްތަކުން ބުނިގޮތުގައި، މި ފެއަރ ބޭއްވުމުގެ އެންމެ ބޮޑު މަޤްޞަދަކީ ވަޒީފާ ނެތިފައި ތިބި ހުވަދު އަތޮޅުގެ ޒުވާނުންނަށް ވަޒީފާގެ ފުރުސަތުތަކާއި މަތީ ތައުލީމުގެ ދާއިރާއިން ހުރި ފުރުސަތުތަކާ ބެހޭ މައުލޫމާތު ފޯރުކޮށްދީ، ހޭލުންތެރިކަން އިތުރުކުރުން ކަމަށެވެ.\nމިފެއަރގައި 15 ފަރާތަކުން ބައިވެރިވެއެވެ. އޭގެ ތެރޭގައި ރިސޯޓުތަކާއި ކޮލެޖްތަކާއި ޤައުމީ ޔުނިވާސިޓީއާއި އިސްލާމިކް ޔުނިވާސިޓީގެ އިތުރުން ސަރުކާރުގެ އެކި މުއައްސަސާތައް ހިމެނެއެވެ.\nޖޮބް ފެއަރ ބޭއްވުމުގެ ތައްޔާރީތައް ކުރިއަށްދާއިރު މައިގަނޑު ގޮތެއްގައި މިހާރު ކުރަމުންދަނީ ފެއަރ މާކެޓް ކުރުމުގެ މަސައްކަތެވެ. އެގޮތުން އަތޮޅުތެރޭގެ ސްކޫލުތަކާއި ކައުންސިލްތައް މެދުވެރިކޮށް ފެއަރގެ މައުލޫމާތު އަތޮޅުތެރެއަށް ފޯރުކޮށްދިނުމުގެ މަސައްކަތާއި މީސް މީޑިއާ މެދުވެރިކޮށް ފެއަރ ޕްރޮމޯޓް ކުރުމުގެ މަސައްކަތްތައް ދަނީކުރަމުންނެވެ.\n"ޖޮބް އެންޑް ކެރިއަރ ފެއަރ" ނަމުގައި ބާއްވާ މިފެއަރއަކީ ގދ. އަތޮޅު ތައުލީމީ މަރުކަޒުގެ އެދުމުގެ މަތިން ކައުންސިލުން ޚަރަދުކޮށްގެން ބާއްވާ ފެއަރއެކެވެ. ފެއަރ އިންތިޒާމުކޮށް، ހިންގާ، ބަލަހައްޓާނީ ތައުލީމީ މަރުކަޒުންނެވެ.


Quran Kiyavaigen Fail Eh Nuvaane, Eii Hothuge Vindhu - Sheikh Ilyas - Vaguthu\nއެސްއެސްސީ އިމްތިހާނުގައި ކުއްލި ގޮތަކަށް ގުރުއާން މާއްދާއެއްގެ ގޮތުގައި ހިމެނީ ތައްޔާރުވުމުގެ ފުރުސަތު ނުދީ ކަމަށާއި އެ ޓެސްޓްގައި ބައިވެރިވާ ނަމަ، ފެއިލްވުމުގެ ފުރުސަތު ބޮޑު ކަމަށް ބުނެ، 500 ބެލެނިވެރިއަކު ސޮއިކޮށް ރައްޔިތުންގެ މަޖިލިހަށް ހުށަހެޅި ޕެޓިޝަނާ ގުޅިގެން މަޝްހޫރު ދީނީ އިލްމުވެރިއާ ޝެއިހް އިލްޔާސް ހުސައިން ރޭ ކަންބޮޑުވުން ފާޅުކުރައްވައިފިއެވެ.\nބެލެނިވެރިންގެ ފަރާތުން މި ޕެޓިޝަލް ހުށަހެޅުއްވީ މަޖިލިހުގެ މަކުނުދޫ ދާއިރާގެ އެމްޑީޕީގެ މެމްބަރު މުހައްމަދު ރާއީއެވެ.\nއެ ޕެޓިޝަންގައި ބުނީ ކުދިން ސްޓްރީމްތައް ބަލައިގަތް އިރު، ގުރުއާން މާއްދާ ނެތް ކަމަށާއި އެހެންކަމުން ކުއްލިއަކަށް ގުރުއާން މާއްދާ އިމްތިހާނުގައި ހިމެނުމަކީ ދަތިވާނެ ކަމެއް ކަމަށެވެ. މި ޕެޓިޝަން މަޖިލިހުގައި އޮއްވައި ގްރޭޑް 8، 9، އަދި 10 ގެ ކުދިންނަށް ގުރުއާން މާއްދާ ކިޔަވައި ދިނުން ވެސް ސަރުކާރުން ވަނީ މަޑު ޖައްސާލުމަށް ނިންމައިފައެވެ.\nކާނިވާ ސަރަހައްދުގައި އިލްޔާސް ދެއްވި ދަރުހުގައި ވިދާޅުވީ ގުރުއާން ކިޔަވައިގެން ފެއިލްއެއް ނުވާނެ ކަމަށާއި، ގުރުއާނަކީ ހިތުވިންދު ކަމަށެވެ. އިލްޔާސް ވަނީ އިންޑިއާގެ މުސްލިމް ދަރިވަރަކާ ކުރި އިންޓަވިއުއެއްގެ ތަފްސީލް ވެސް ދެއްވައިފައެވެ.\n"އެ ކުއްޖާއާ ސުވާލު ކުރީމަ ބުނީ ތިމަންނަ ހަމަ އާދައިގެ މަތިން ފިލާވަޅުތައް ދަސް ކުރަމޭ، އެކަމަކު ތިމަންނަގެ އާދައެއް އޮވެއޭ. އެއީ ގުރުއާނުން މިންވަރެއް ދަސްކޮށްފައި ނޫނީ ތިމަންނަ ފިލާވަޅު ދަސް ނުކުރަމޭ،" އިލްޔާސް ވިދާޅުވިއެވެ.\n"މި ގުރުއާނަކީ ހިތް އަލިކޮށްދޭ ފޮތެއް. މި ގުރުއާން ކިޔެވި ވަރަކަށް ހިތް އަލިވެގެން ދާނެ،"\nގުރުއާނުގެ ސަބަބުން ދަތި އުނދަގުލަކާއި ކުރިމަތިލާން ނުޖެހޭނެކަން ފާހަގަކުރައްވައި އިލްޔާސް ވަނީ ދިވެހިންގެ ތެރެއިން ބަޔަކު އެ މާއްދާ ނައްތާލުމަށް މަސައްކަތް ކުރަމުން އަންނަ ކަމަށް ބުނެ ނުރުހުންފާޅު ކުރައްވައިފައެވެ.\nއަދި ގުރުއާނަކީ ހިތް އަލިކުރާ މަތިވެރި އެއްޗެއް ކަމަށާއި ގިނައިން ގުރުއާން ކިޔެވުމުން ދަސްކުރަން ފަސޭހަވާނޭ ކަމެއް ކަމަށް އިލްޔާސް ވިދާޅުވިއެވެ.\nފެބުރުއަރީ 15, 2020 11:59\nކަލޭ ދައްކާވާހަކަ އަހަރެމެން މިހާރު ގަބޫލެއް ނުކުރަން، ދުއާ ދެންނެވިފަދަ ވެރިޔާ ގެނައިމީހާ ތިއީ، މީހުން މޮޔަހައްދައިގެން، މިހާރު މިވެރިކަން ބޮޑުމުސީބާތަކައް ވެގެން މިއުޅެނީ، ރަތްޔިތުންނައް ދުއްޕާންކުރުން ނުން ކަމެއް ނުކުރޭ\nފެބުރުއަރީ 15, 2020 12:00\nއެންމެން ކިޔަވަން އަރާތިބެންވީނު. އޭރުން އެއީ ގައުމުގެ ވިންދު\nފެބުރުއަރީ 15, 2020 13:41\nޖަދަލު ނުކުރައްވާ....ކޮންމެ މީހަކު ބުނޏަސް ތެދު ވާނީ ތެދަށް...އެއީ އިލްޔާސް ނުބުނޏަސް މަވެސް އަޑުއަހާ ތެދު ވާހަކަ އެއް...ދީނުން ފެންނަން ހުރި ހަގީގަތެއް...ކަންކަންް ވަމުންދާ ގޮތްވެސް ފެންނަ ފަދައިން ވެފަ އޮތްގޮތްވެސް ބެލީމަަ ފެންނާނެ....އަޅާ ކިޔަން އެހެންމީހުން ސިނކުޑި އާއި އަމިއްލަ އެދުން ބޭނުން ކުރީމާ އެއްކޮޅަކަށްވެސް ލައްވާނުލާ ތަން އައިސްދާނެ...\nފެބުރުއަރީ 15, 2020 13:58\nމިކަލޭގެ ސިޔާސީވެއްޖެ ވަރަށްބޮޑަށް ދީނާޚިލާފުވެ ނެރެފައިވާ ސަހިންދާ ރިޕޯޓާ ބެހޭގޮތުން އެއްޗެއް ނުބުނެ ހުރެ މިޤައުމު ވާނ ެއެއްޗެއްވެ ހައެތިވީމާ ދެން އެއްޗެހި ކިޔާނެކަމެއްނެތް މީނާއަށް މެލޭޝިޔާގައި ޚަރަދެއް ނުކޮށް އުޅެވޭތީ މި ބިމުގައި ދީނަށްއުޅޭމީހުން ތަޅައި ބައިލާއިރުވެސް ނުފެނި އަދުނީވޭ މީހަކަށް ހެދިގެން އުޅޭމީހެއް މީ\nނަޢޫޒު ބިއްލާހި . ބަލަ ކީރިތި ޤުރްއާނަކީ ﷲ ބާވައިލެއްވި އެކަލާނގެ ކަލާމްފުޅު. އެކިޔެވުމުން ޘަވާބު ލިބޭކަމާ ޝިފާލިބޭކަމާ، މި ކަންކަން ނުދަންނަ މުސްލިމުން މިދިވެހިރއްޖޭގައި އުޅޭކަމީ ހިތާމަހުރިކަމެއް. ނުދަންނަކަންވެސް ނުދަންނަނީތާ!\nފެބުރުއަރީ 15, 2020 14:44\nދެންކޮއްބޭކާރު ވާހަކަޔެއް ދަންކާކަށް ލާދީނީ ބައިގަޑަށް ވެރިކަންހޯދަދޭއް ދުވާކޮއްފަ ކަލޭވެސްތީ ހަމަ މުނާފިގެއް.\nފެބުރުއަރީ 15, 2020 18:04\nހިތުގެ ވިންދު ދެކެ ބިރުން އުޅޭ ބަޔަކަށް ބައިއަތު ހިފައިގެން ހުންނަށް ކޮބާތޯ ލަދުފުޅު؟\nވ. އިޙްތިރާމާއި އެކު އިލްޔާސަށް ދަންނަވަން. ރުހުމުގެ ލޮލަކަށް ޢައިބެއް ނުފެންނާނެ އެމްޑީޕީ މިފަހަރުގެ ޕްރައިމަރީގައިވެސް ދީނީ ކުލަޖެހިފައި ހުރި މީހަކުވެއްޖެއްޔާ ނުނަގަން ނިންމާފައިއޮތީ. މިސާލު ނޫނު އަތޮޅު ކައުންސިލަށް ކުރިމަތިލި މާފަރު ޙަމީދު .ކިޔަވައިގެން ހުރި ޓީޗަރެއްގެ އިތުރަށް މުދިމަށްވެސް އުޅޭ ހެޔޮލަފާ ބޭފުޅެއް. ޤުރްއާނުގެ ތެރޭ އުޅުއްވާ ޚުލްގު ރަނގަޅު ބޭފުޅެއް. ނުނެގި. ސީދާ ކަނޑައެޅިގެން ނަޝީދު ކިޔާ މަރުމޯލަކު އެންޑޯސްކޮށްގެން ބަޝީރެއްނެގީ.\nފެބުރުއަރީ 15, 2020 21:16\nކާނިވާ ސަރަހައްދުގައި އިލްޔާސް ދެއްވި ދަރުހުގައި ވިދާޅުވީ ގުރުއާން ކިޔަވައިގެން ފެއިލްއެއް ނުވާނެ ކަމަށާއި، ގުރުއާނަކީ ހިތުވިންދު ކަމަށެވެ.\nއޭ މިހިރަ އިލިޔާސް ޤުރްއާން ކިޔަވައިގެން އަދި ދީންވެސް ކޔަވައިގެން ކަލޭ ތިހުރި ފެއިލްވެފަ އެވެ.\nقرأن ކިޔެވިއެއްކަމަކު އަދި ނުފުދޭނެ ޢެވެ\nއަދި قرأن ހިތުދަސްކުރިއެއް ކަމަކު ޥެސް ނުފުދޭނެ އެވެ.\nއެހެނަސް قرأن އާއި އެއްގޮތަށް ކޮއްމެހެން ވެސް ޢަމަލު ކުރަންޖެހެއއެވެ.\nތިބާ ތިވަނީ قرأن އާއި އެއްގޮތަށް ޢަމަލުކުރުމުގައި ފެއިލް ވެފައެވެ.\nތިބާ ﷲ އަށް ބިރުވެތިވުން ހުއްޓެވެ.\nފެބުރުއަރީ 15, 2020 21:32\nކާނިވާ ސަރަހައްދުގައި އިލްޔާސް ދެއްވި ދަރުހުގައި ވިދާޅުވީ ގުރުއާން ކިޔަވައިގެން ފެއިލްއެއް ނުވާނެ ކަމަށާއި، ގުރުއާނަކީ ހިތުވިންދު ކަމަށެވެ.\nއޭ މިހިރަ އިލިޔާސް ޤުރްއާން ކިޔަވައިގެން އަދި ދީންވެސް ކޔަވައިގެން ކަލޭ ތިހުރި ފެއިލްވެފަ އެވެ.\nقرأن ކިޔެވިއެއްކަމަކު އަދި ނުފުދޭނެ ޢެވެ\nއަދި قرأن ހިތުދަސްކުރިއެއް ކަމަކު ޥެސް ނުފުދޭނެ އެވެ.\nއެހެނަސް قرأن އާއި އެއްގޮތަށް ކޮއްމެހެން ވެސް ޢަމަލު ކުރަންޖެހެއއެވެ.\nތިބާ ތިވަނީ قرأن އާއި އެއްގޮތަށް ޢަމަލުކުރުމުގައި ފެއިލް ވެފައެވެ.\nތިބާ ﷲ އަށް ބިރުވެތިވުން ހުއްޓެވެ.


Sihhee hidhumaitherinnah hifehettumeh nei shukuru!\nސިއްހީ ހިދުމަތްތެރިންނަށް ހިފެހެއްޓުމެއް ނެތް ޝުކުރު!\n05 ސެޕްޓެމްބަރ 2020 - 08:15:12\nކޮވިޑް-19 ގެ ކޭސްއެއް ރާއްޖެއިން ފެނުނު ފަހުން ބަލި ކޮންމެވެސް ވަރަކަށް ކޮންޓްރޯލް ކުރެވުމަށްފަހު ގިނަ އަދަދެއްގެ ކޭސްތައް މިހާރު އަންނަނީ ފެންނަމުންނެވެ.\nވެރިރަށް މާލޭސިޓިގައި ކޮވިޑް-19 ހިފެހެއްޓުމެއް ނެތި ފެތުރެމުން އަންނައިރު ބަލި ކޮންޓްރޯލް ކުރުމަށް ކަމާއި ގުޅޭ އިދާރާތަކުން ގުޅިގެން އަންނަނީ މަސައްކަތް ކުރަމުންނެވެ. އޭގެ ތެރެއިން ވެސް ވަރުބަލިކަމެއް އަދި ހުއްޓުމެއް ނެތި އަބަދުމު މަސައްކަތުގައި ވަގުތުތައް ހޭދަކުރަމުން އަންނަނީ ސިއްހީ ހިދުމަތްތެރިންނެވެ.\nޑޮކްޓަރުންނާއި ނަރުހުންނާއި ލެބޯރަޓަރީ ޓެކްނީޝަނުންނެވެ. ކޮވިޑްގެ ކޭސްތައް ރާއްޖެއިން ފެންނަން ފެށުނީއްސުރެއް އެފަރާތްތަކުން އަންނަނީ ގިނަ އަދި ބުރަ މަސައްކަތްތަކެއް ކުރަމުންނެވެ.\nކޮވިޑަށް ސާމްޕަލް ނެގުމުގެ މަސައްކަތާއި ކޮވިޑް ބަލިމީހުންނަށް ފަރުވާ ދިނުމާއި ކަންކަން އެންމެ ގާތުން ބެލުމަށް އެކި ފެސިލިޓީތަކުގައި ސިއްހީ ހިދުމަތްތެރިން އަންނަނީ ހަރަކާތްތެރިވަމުންނެވެ. މީގެ ތެރެއިން ބައެއް ފަރާތްތަކަށް ވަނީ އާއިލާއާއި ދުރުގައި މާލެއިން ބޭރުގައި ހުރި ގިނަ ފެސިލިޓީތަކެއްގައި މަސައްކަތް ކުރަން ޖެހިފައެވެ.\nކޮވިޑަށް ރާއްޖެއިން ޕޮޒިޓިވްވާ މީހުންގެ އަދަދު ދުވަހުން ދުވަހަށް އިތުރުވަމުން އަންނައިރު މިކަމުގައި ހަރަކާތްތެރިވާ ފަރާތްތަކަށް ވެސް އަންނަނީ ނުހަނު ބާރުބޮޑުވަމުންނެވެ. ހެލްތު އިމާޖެންސީ އޮޕަރޭޝަން ސެންޓަރު (އެޗްއީއޯސީ) އިން މީގެ ކުރިން މައުލޫމާތު ދީފައިވާ ގޮތުގައި ޑޮކްޓަރުންނާއި ނަރުހުން ތިބީ ވަރަށް ބޮޑަށް ވަރުބަލިވެފައެވެ. ހެލްތް ސެކްޓާ އޯވަލޯޑް ވެގެންދާއިރު ކޮވިޑް ނޫން ބަލިތަކަށް ފަރުވާދީ ބަލަހައްޓަން ތިބީވެސް ހަމަ އެ ނަރުހުންނާއި ޑޮކްޓަރުންނެވެ.\nކޮވިޑްގެ ކޭސްތައް އިތުރުވަމުންދާއިރު ހެލްތު ސެކްޓާގެ ކެޕޭސިޓީ ދަނީ ވަރަށް ބޮޑަށް ފުލްވަމުންނެވެ. ހޮސްޕިޓަލުގައި އެޑްމިޓްކޮށްގެން ފަރުވާދޭންޖެހޭ މީހުންގެ އަދަދު ދުވަހުން ދުވަހަށް އަންނަނީ އިތުރުވަމުންނެވެ. އެހެން ނަމަވެސް ސިއްހީ ހިދުމަތްތެރިން ހުއްޓުމެއްނެތި، މި ނުރައްކަލުގެ ވަގުތުގައި ވެސް ރައްޔިތުންނާއި ގައުމުގެ ހިދުމަތުގައި ކުރާ މަސައްކަތަކީ ޝުކުރު ހައްޤު މަސައްކަތްތަކެކެވެ.\nއެ ފަރާތްތަކަށް ކިރިޔާވެސް ލުޔެއް ފޯރުކޮށްދެވޭން ވެސް އޮތީ ހަމަ އަޅުގަނޑުމެންނަށެވެ. ކޮވިޑް ފެތުރުން ކޮންޓްރޯލް ކުރުމަށް އަޅާފައިވާ ފިޔަވަޅުތަކަށް އަދި ދެމުންދާ އިރުޝާދުތަކަށް އަމަލުކޮށްގެން ނޫން ގޮތަކަށް މި ބަލިން އަރައިގަނެވޭކަށް ނެތެވެ. ކޮވިޑް ފެތުރޭމިންވަރު ކޮންޓްރޯލް ކުރެވި މަދުކުރެވިގެން މެނުވީ ސިއްހީ ހިދުމަތްތެރިންނަށް އަރާމުގެ ލޮލުފިޔައެއް ޖެހޭކަށް ނެތެވެ.\nކޮވިޑް-19ކޮރޯނާ ވައިރަސްއެޗްޕީއޭސިއްހީ ދާއިރާ


މިސްކިތް ހުޅުވާލި ރަށްރަށުގައި ބޮޑު ޖަމާއަތުގައި އީދު ނަމާދު ކުރެވޭނެ – Dhen.mv\nމިސްކިތް ހުޅުވާލި ރަށްރަށުގައި ބޮޑު ޖަމާއަތުގައި އީދު ނަމާދު ކުރެވޭނެ ކަމަށް އިސްލާމިކް މިނިސްޓްރީން ބުނެފި އެވެ.\nއިސްލާމިކް މިނިސްޓްރީގެ މީޑިއާ އޮފިޝަލް ވިދާޅުވީ މިސްކިތް ހުޅުވާލި ރަށްރަށުގައި ބޮޑު ޖަމާއަތުގައި އީދު ނަމާދު ކުރެވޭނެ ކަމަށެވެ. އަދި ބައެއް ރަށްރަށުން އެކަމުގައި މަޝްވަރާ ކުރުމަށް މިނިސްޓްރީއަށް ގުޅަމުން ގެންދާ ކަމަށެވެ.\nއެނގިފައިވާ ގޮތުގައި ބޮޑުޖަމާއަތުގައި އީދު ނަމާދު ކުރުމަށް ބައެއް ރަށްރަށުގައި ދަނީ ތައްޔާރީތައް ވަމުންނެވެ. ނަމަވެސް ކުރީ އަހަރުތަކާއި ހިލާފަށް ގިނަ ރަށްރަށުގައި އީދު ނަމާދު ކުރާނީ މިސްކިތްތަކުގައެވެ.\n2012 ވަނަ އަހަރުން ފެށިގެން ރާއްޖޭގައިވެސް ހުސް މައިދާންތަކުގައި ބޮޑު ޖަމާއަތުގައި އީދު ނަމާދު ކުރަމުން ގެންދެއެވެ. ވިއްސާރަ ނުވެއްޖެނަމަ އެ އަހަރުން ފެށިގެން ކޮންމެ އަހަރަކުވެސް ދެ އީދު ނަމާދުވެސް ބޮޑު ޖަމާއަތުގައި ދަނީ ކުރަމުންނެވެ. މިއީ މާތް ނަބިއްޔާވެސް އަމަލު ކުރެއްވި ގޮތް ކަމަށް އިލްމުވެރިން ވިދާޅުވެއެވެ.


Liverpool Akee Mivaguthu Dhuniyeyge Eh Vana Team: Guardiola - Vaguthu\nލިވަޕޫލަކީ މިވަގުތު ދުނިޔޭގެ އެއްވަނަ ޓީމް: ގާޑިއޯލާ\nޔޫރަޕްގެ ޗެމްޕިއަން ލިވަޕޫލަކީ މިވަގުތު ދުނިޔޭގައި އޮތް އެންމެ މޮޅު ފުޓްބޯޅަ ޓީމް ކަމަށް މެންޗެސްޓާ ސިޓީގެ ކޯޗު ޕެޕް ގާޑިއޯލާ ބުނެފިއެވެ.\nޕްރިމިއާ ލީގުގައި ޗެމްޕިއަން މެންޗެސްޓާ ސިޓީއާއި ލިވަޕޫލް އަންނަ އާދިއްތަ ދުވަހު ބައްދަލުކުރާ މެޗުގެ ކުރިން ވާހަކަ ދައްކަމުން ސިޓީގެ ކޯޗު ގާޑިއޯލާ ބުނީ މުޅި ޔޫރަޕްގައިވެސް ނަތީޖާ ނެރެން އެންމެ އުނދަގޫ ސްޓޭޑިއަމް އަކީ އެންފީލްޑް ކަމަށާއި ލިވަޕޫލަކީ އޭނާގެ ނަޒަރުގައި މިވަގުތު ދުނިޔޭގައި ވެސް އޮތް އެންމެ މޮޅު ޓީމް ކަމަށެވެ.\n“ އަހަރެން މިދިޔަ ސީޒަންގައިވެސް މިވާހަކަ ދެއްކިން. އަހަރެމެން މިދިޔަ ފަހަރު ޗެމްޕިއަންކަން ހޯދިއިރު ލިވަޕޫލުން އަހަރެމެންނަށް ދިން ވަރުގެ ޗެލެންޖެއް މިހާތަނަށް އަދި މިލީގުގައި ޓީމަކުން ދީފައެއް ނެތް. އެޓީމަކީ ފާހަގަކޮށްލެވޭ ޓީމެއް. ދުނިޔެއިން ވެސް އެއްވަނަ، “ ގާޑިއޯލާ ބުންޏެވެ.\nގާޑިއޯލާ ބުނީ ލީގުގައި ލިވަޕޫލާއި ދެކޮޅަށް ސިޓީ ނުކުންނައިރު މި މެޗުން މޮޅުވުމަކީ އެއްވެސް ހާލެއްގައި ފަސޭހަ ކަމަކަށް ނުވާނެ ކަމަށާއި އެންފީލްޑްގައ ކުޅުމާއި އެހެން ދަނޑެއްގައި ކުޅުން ތަފާތު ކަމަށެވެ. ގާޑިއޯލާ ބުނީ މިހާރަކަށް އައިސް އެންފީލްޑްގައި ކުޅޭއިރު މެޗު ފެށުމުގެ ކުރިން ވެސް އިދިކޮޅު ޓީމްތައް ތިބެނީ ޕްރެޝަރުގައި ކަމަށާއި ޔާގެން ކްލޮޕްގެ އިރުޝާދުގެ ދަށުން ކުޅެމުން އަންނަ ލިވަޕޫލްގެ މައްޗަށް އެމީހުންގެ އަމިއްލަ ދަނޑުގައި ކުރިހޯދޭނީ އާދަޔާ ހިލާފް ހިތްވަރެއް ލައިގެން ކަމަށެވެ.\nމި ފޯރިގަދަ މެޗާއި ދެޓީމުން ކުރިމަތިލާއިރު ލީގް ތާވަލުގެ އެއްވަނައިގައި އޮތީ މިސީޒަންގެ ލީގުގައި އަދި މެޗަކުން ބަލިވެފައިނުވާ ލިވަޕޫލެވެ. އެޓީމުން ވަނީ މިހާތަނަށް ކުޅުނު 11 މެޗުން 31 ޕޮއިންޓް ހޯދާފައެވެ. ދެވަނައިގައި އޮތް ސިޓީއަށް ލިބިފައިވަނީ 11 މެޗުން 25 ޕޮއިންޓެވެ.


Covid-19: Delhi Ge Saharaa Furi, Muslimunnah Goiy Husvanee - Vaguthu\nކޮވިޑް-19: ދިއްލީގެ ސަހަރާ ފުރި، މުސްލިމުންނަށް ގޮތްހުސްވަނީ\nކޮވިޑް-19 އާއި ގުޅިގެން އަވައްޓެރި އިންޑިއާގެ ވެރިކަންކުރާ ނިއުދިއްލީގައި މަރުވާ މީހުންގެ ހަށިތައް ވަޅުލުމަށް ޤާއިމްކޮށްފައިވާ ސަހަރާ ފުރި މުސްލިމުންނަށް ދަތިތަކާއި ކުރިމަތިވެދާނެ ކަމުގެ އިންޒާރު އިދާރާތަކުން ދީފިއެވެ.\nދިއްލީގެ ސަހަރާތައް ބަލަހައްޓާ ރަސްމީ އިދާރާ އިން މިކަން ހާމަކޮށް ބުނެފައި ވަނީ، ފާއިތުވެދިޔަ ދުވަސްތަކުގައި އެ ސަރަޙައްދުން މަރުވާ މީހުންގެ އަދަދު ހިފެހެއްޓުމެއް ނެތި އިތުރުވަމުން އަންނައިރު، ސަހަރާގެ ޖާގަ ފުރިފައިވާ ކަމަށެވެ.\nދިއްލީގައި މަރުވާ މުސްލިމުން ވަޅުލުމަށް މިހާރު ބޭނުންކުރަމުންދަނީ އެންމެ ސަހަރާއެއް ކަމަށް ރިޕޯޓްތައް ބުނެއެވެ. އެތަނުގައި މިހާރުވެސް ޖާގައަށްވުރެ އިތުރަށް މީހުން ވަޅުލާފައިވާ ކަމަށް އިދާރާތަކުން ވަނީ ބުނެފައެވެ.\nކޮވިޑް-19 އާއި ގުޅިގެން ދިއްލީން މަރުވާ މީހުންގ ހަށިތައް އެހެން ހިސާބުތަކަށް ގެންދިއުން ވެސް މަނާކޮށްފައިވާ މި ދަނޑިވަޅުގައި ދިއްލީގެ މޯޗަރީތައްވެސް ފުރެމުން އަންނާތީ އިދާރާތަކުން ކަންބޮޑުވުން ފާޅުކޮށްފައި ވެއެވެ. އެހެންކަމުން ދިއްލީގެ އެހެން ބައެއް ހިސާބުތަކުގައި މުސްލިމުން ވަޅުލުމުގެ އިންތިޒާމް ހަމަޖެއްސުމަށް މިހާރު މަސައްކަތްކުރަމުންދާ ކަމަށް އެފަރާތްތަކުން ވަނީ ބުނެފައެވެ.\nއިދާރާތަކުން ބުނާގޮތުން ކޮވިޑް-19 ފެތުރެން ފެށިފަހުން ދިއްލީގައި މިހާރު ދުވާލެއްގެ މައްޗަށް 10-12 އާއި ދެމެދުގެ އަދަދަކަށް މީހުން ވަޅުލާން ޖެހެއެވެ. ދިއްލީގައި ކޮވިޑް-19 ފެތުރެން ފެށިފަހުން މިހާތަނަށް 2000 އަށްވުރެ ގިނަ މީހުން ހަމަ އެކަނި އެ ސަރަޙައްދުން ވެސް މަރުވެފައި ވެއެވެ.\nއިންޑިއާއަކީ މިހާރު ކޮވިޑް-19 ގެ ނުރައްކާ އެންމެ ބޮޑު ޤައުމުތަކުގެ ތެރޭގައި ހިމެނޭ ޤައުމެކެވެ. އެގޮތުން އެޤައުމުން މި ބައްޔަށް ފައްސިވާ މީހުންނާއި މި ބަލީގައި މަރުވާ މީހުންގެ އަދަދު ދުވަހެއް ދުވަހަކަށް އަންނަނީ އިތުރުވަމުންނެވެ.\nދުނިޔެއިން ހަތަރުވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެފައިވާ އިންޑިއާއިން މިހާތަނަށް ޖުމްލަ 321,626 މީހަކަށް މި ބަލި ޖެހި، އޭގެތެރެއިން 9,199 މީހަކު މަރުވެފައިވެއެވެ.\nޖޫން 14, 2020 09:00\nއިންޑިޔާގެ ބިން ފުރުނީތޯ.\nޖޫން 14, 2020 09:49\nދިއްލީގައި ބިން ފުރޭވާހަކަ ދޯ އެކިޔަނީ . އިންޑިޔާއެކޭ ނޫން. މާލޭގަ ބިންފުރިފަ ދޯ. އެކަމަކު ރާއްޖެއަކޫ ނޫން.\nޖޫން 14, 2020 09:37\nއިންޑިޔާގެ ބިން ފުރުނީތޯ\nޖޫން 14, 2020 18:17\nމޯދީ ދިނީމަ ލިބެނީ ، އަންނިކައިރީ އާދޭސް ކޮއްގެން ފަހަރެއްގަ މޮޅުއެއްޗެއް ބުނެދާނެ.


Sarukaarun bin vikkaigen 1.35 billion rufiya hoadhanee | ThePress\nސަރުކާރުން ބިން ވިއްކައިގެން 1.35 ބިލިއަން ރުފިޔާ ހޯދަނީ\n14 September 2021, 18:35\nދައްޕަރުގައި ޕޫލާ އެކު ހަދާނެ ކަމަށް ބުނާ ވިލާގެ ކުރެހުމެއް / ފޮޓޯ: ދަ ޗެއްޑީ\nދައުލަތަށް އާމްދަނީ ހޯދުމަށް ސަރުކާރުން ބިން ވިއްކައިގެން 1.35 ބިލިއަން ހޯދަން މަސައްކަތް ކުރާނެ ކަމަށް ފިނޭނސް މިނިސްޓްރީން ބުނެފިއެވެ.\n2022-2024 އަށް ދައުލަތުގެ މެދުރާސްތާ ދަރަނީގެ ސްޓްރެޓެޖީ އާއި ފިސްކަލް ސްޓްރެޓެޖީ އާ ގުޅޭ ގޮތުން ފިނޭންސް މިނިސްޓަރު އިބްރާހިމް އަމީރު މިއަދު ރައްޔިތުންގެ މަޖިލީހަށް ހުށަހެޅުއްވި ޕްރެޒެންޓޭޝަނުގައި ވާ ގޮތުން އާމްދަނީ ހޯދުމަށް ހަތްކަމެއް ކުރުމަށް ވަނީ ހުށަހަޅާފައެވެ. އެގޮތުން ބިން ވިއްކައިގެން އާމްދަނީ ހޯދުމުގެ މަސައްކަތް މިހާރު އޮތީ ޕްލޭނިން މަރުހަލާގައި ކަމަށް ފިނޭންސުން ބުނެއެވެ.\nބިން ވިއްކައިގެން އާމްދަނީ ހޯދުމުގެ މަސައްކަތް އަންނަ އަހަރު ކުރެވޭނެ ކަމަށް ފިނޭންސުން ބުނެއެވެ. އެ ގޮތުން އަންނަ އަހަރު 525 މިލިއަން ރުފިޔާ ލިބޭނެ ކަމަށް އެ ރިޕޯޓުގައި ލަފާކޮށްފައި ވެއެވެ. އަދި 2023 ވަނަ އަހަރު ބިން ވިއްކައިގެން 825 މިލިއަން ރުފިޔާ ލިބޭނެ ކަމަށް އެ ރިޕޯޓުގައި ލަފާ ކުރެއެވެ. އެހެންކަމުން މި ސަރުކާރުގެ ބާކީ އޮތް ދެ އަހަރު ތެރޭގައި ދައުލަތުން ބިން ވިއްކައިގެން 1.35 ބިލިއަން ރުފިޔާ ލިބޭނެ ކަމަށް އެ ރިޕޯޓުގައި ބުނެއެވެ.\nބަޖެޓު ދިރާސާކުރާ ކޮމެޓީގައި ފިނޭންސް މިނިސްޓަރު އަމީރު ވާހަކަދައްކަވަނީ /ފައިލް ފޮޓޯ :މަޖިލިސް\nއެ ރިޕޯޓުގައި އާމްދަނީ ހޯދުމަށް ހުށަހަޅާފައިވާ އިތުރު ހަ ލަމެއް ހިމެނެއެވެ. އެއީ އެއާޕޯޓު ސާވިސް ޗާޖު އަދި އެއާޕޯޓު ޑިވެޕޮލްމެންޓް ފީ ނަގާ ރޭޓަށް ބަދަލު ގެނައުމާއި، އެކްސްޕެޓްރިއޭޓް ކޯޓާފީ ނެގުމާއި ރެސިޑެންޓް ޕާމިޓް ފީ ނަގާ ރޭޓް އިތުރު ކުރުމެވެ. މި ތިން ކަމަކީ އަންނަ ޖެނުއަރީ މަހުން ފެށިގެން ތަންފީޒު ކުރާނެ ކަންކަން ކަމަށް ފިނޭންސް މިނިސްޓްރީން ބުނެއެވެ.\nހަމައެއާއެކު ރިއަލް އެސްޓޭޓު ޓޫރިޒަމް އަދި އާ ރިސޯޓު ތަރައްގީ ކުރުމަށް ރަށް ދޫކުރުމަށް ނިންމާފައިވާ ކަމަށް އެ ރިޕޯޓުން ދައްކައެވެ. އެ ގޮތުން މިއަހަރު 100 މިލިއަން ރުފިޔާ، އަންނަ އަހަރު 350 މިލިއަން ރުފިޔާ އަދި 2023 ގައި 550 މިލިއަން ރުފިޔާ މި ކަމުން ލިބޭނެ ކަމަށް ފިނޭންސުން ލަފާ ކުރެއެވެ. އަދި ޔޫއެސްއެއިޑުގެ އެހީގައި ނީލަމުގައި ސްޕެކްޓްރަމް ވިއްކުމުގެ ސްޓަޑީއެއް ހެދުމަށް މަސައްކަތް ހަވާލުކުރުމަށް ވަނީ ހުށަހަޅާފައެވެ. އެ ކަމުން އަންނަ އަހަރު 60 މިލިއަން ރުފިޔާ ލިބޭނެ ކަމަށް ފިނޭންސުން ލަފާކުރެއެވެ.\nމީގެ އިތުރުން ކޮންޝެޝަން ޗާޖު އަދި ޕާކިން ފީ ނެގުމަށް އެ ރިޕޯޓުގައި ވަނީ ހުށަހަޅާފައެވެ. މިވަގުތު މި މަސައްކަތް އޮތީ ޕްލޭނިން މަރުހަލާގައި ކަމަށާއި މި އަހަރު މި ކަން ތަންފީޒު ކުރަން ފެށޭނެ ކަމަށް އަންދާޒާކޮށްފައި ވެއެވެ. އެގޮތުން މި އަހަރު9މިލިއަން ރުފިޔާ އަދި އަންނަ އަަހަރު 73.2 މިލިއަން ރުފިޔާ ލިބޭނެ ކަމަށް ފިނޭންސުން ލަފާ ކުރެއެވެ.\nފިނޭންސުން ހުށަހެޅި ރިޕޯޓުގައި ބިން ވިއްކުމަށާއި ރިސޯޓް ތަރައްގީ ކުރުމަށް ބިން ދޫކުރަން ނިންމާފައިވާ އިރު، ހއ. ފިއްލަދޫގެ އިހްތިސާސުން ބޭރުކުރި ދައްޕަރު ވިއްކާލަން އުޅޭ ވާހަކަ ވަނީ ވައިގައި ހިފާފައެވެ. އަދި ވެބްސައިޓްތަކުގައި ވިއްކަން އިޝްތިހާރުވެސް ޖަހާފައި އެބަހުއްޓެވެ. މި ކަމާ ގުޅިގެން އެއީ މި ސަރުކާރުން ކުރާ ކަމެއް ނޫން ކަމަށް ރައީސް އޮފީހުން ވަނީ ބުނެފައެވެ.\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން ރައީސުލްޖުމްހޫރިއްޔާއާ މަތިކޮށްފައިވާ ރާއްޖޭގެ އެންމެހައި އިދާރީ ދާއިރާތަކުގައި ހިމެނޭ ސިޓީ ކައުންސިލްތަކާއި ރަށު ކައުންސިލްތަކުގެ އިހުތިސާސް ކަނޑައެޅުމުގެ ޒިންމާ އާއި މަސްއޫލިއްޔަތުގެ ދަށުން މާޗް 15، 2020 ގައި އެކަށައެޅި ގަރާރަށް ވަނީ ބަދަލު ގެނެސްފައެވެ.\nއެގޮތުން ގެނެސްފައިވާ ބަދަލަކީ ކައުންސިލަށް ކަނޑައަޅާފައިވާ އިހުތިސާސްގެ ތެރޭގައި ރިސޯޓެއް ނުވަތަ އިންޑަސްޓްރިއަލް ރަށެއް ހިމެނޭނަމަ އެ ކައުންސިލެއްގެ އިހްތިސާސުން އެ ރިސޯޓެއް ނުވަތަ އިންޑަސްޓްރިއަލް ރަށެއް ހިމެނޭ ބައި އުނިވެގެންދާނެ ކަމަށެވެ. އަދި ފަޅު ރަށުގެ ބައެއް ދެ ކައުންސިލުގެ އިހްތިސާސަށް ވަންނަނަމަ އެ ފަޅު ރަށެއްގެ އިހުތިސާސު އެ ދެ ކައުންސިލުގެ އިހުތިސާސުން ވަކިވެގެންދާނެ ކަމަށެވެ.\nއެ ބަދަލާއެކު އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގައިވާ ގޮތުގެ މަތިން ރާއްޖޭގެ އިދާރީ ދާއިރާތަކުގައި ހިމެނޭ ހއ. ފިއްލަދޫގެ އިދާރީ ދާއިރާގެ އިހުތިސާސުގެ ތެރޭގައި ހިމެނޭ ދައްޕަރު ވަނީ ފިއްލަދޫގެ އިހްތިސާސުން ވަކިކޮށްފައެވެ. ހަމައެއާއެކު ރ. ހުޅުދުއްފާރުގެ އިދާރީ ދާއިރާގެ އިހުތިސާސުގެ ތެރޭގައި ހިމެނޭ އެ އަތޮޅު ގާއުނޑޫދޫ ވެސް ހުޅުދުއްފާރުގެ އިހުތިސާސުން މިހާރު ވަނީ ވަކިކޮށްފައެވެ.\nދައްޕަރުގައި ސެކަންޑް ހޯމް ރެޒިޑެންސް ޕައިލެޓް ޕްރޮޖެކްޓްއެއްގެ ގޮތުގައި އެޕާޓްމެންޓް އަދި ވިލާ އެޅުމަށް ފަހު ދިގުމުއްތަށް އެތަން ލީޒްކުރަން ވިސްނާ ކަމަށް މީގެ ކުރިން އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެފައިވެ އެވެ. އޭރު އޭނާ ވިދާޅުވި ގޮތުގައި އެކަން ކުރަން ރާވަނީ ތަރައްގީކުރާ ތަންތަން ގަންނަ ފަރާތްތަކަށް ރާއްޖެއިން ރެޒިޑެންސް ވިސާ ލިބޭ ގޮތަށެވެ.\nހަބަރު ބަޖެޓް 2022 ފިނޭންސް މިނިސްޓަރު އަމީރު ފިނޭންސް މިނިސްޓްރީ ސަރުކާރު


އެމްޓީސީސީގެ ބޭނުމަކަށް3ކޮޓަރީގެ ގެއެއް ކުއްޔަށް ހިފަން ބޭނުންވެއްޖެ - R. Fainu Council\nއެމްޓީސީސީގެ ބޭނުމަކަށް3ކޮޓަރީގެ ގެއެއް ކުއްޔަށް ހިފަން ބޭނުންވެއްޖެ\nފައިނު ކައުންސިލް އިދާރާ 1:31 AM އިޢުލާން, އެހެނިހެން އިޢުލާން\nމިރަށު ގޮނޑުދޮށް ހިމާޔަތް ކުރުމުގެ ޕްރޮޖެކްޓްގެ މަސައްކަތް ކުރުމަށް މިރަށުގައި މަސައްކަތް ކުރައްވާ އެމްޓީސީސީގެ މުވައްޒަފުން ތިއްބެވުމަށްޓަކައި މަދުވެގެން 03 ކޮޓަރި، 03 ފާހާނާ، ސިޓިންރޫމް އަދި ބަދިގެ ހިމެނޭގޮތަށް، 03 މަސްދުވަހުގެ މުއްދަތަށް ގެއެއް ކުއްޔަށް ހިފަން ބޭނުންވެއެވެ.\nވީމާ، އެފަދަ ތަނެއް ކުއްޔަށް ދޫކުރަން ބޭނުންވާ ފަރާތްތަކުން، 19 އޯގަސްޓް 2021 ގެ 13:00 އަށް މިއިދާރާއަށް ދުރުވެ، އަގު ހުށަހެޅުމަށް ހަމަޖެހިފައިވާ ފޯމް ހުށަހެޅުއްވުން އެދެމެވެ. ފޯމްތައް ކެނޑުން އޮންނާނީ ހުށަހަޅާ ފަރާތްތަކުގެ ޙާޟިރުގައެވެ. މިކަމަށް އެދޭ ފޯމް މިއިދާރާއިންނާއި މި އިދާރާގެ ވެބްސައިޓުން ލިބެން ހުންނާނެއެވެ. އަދި މިކަމާއި ގުޅޭ އިތުރު މަޢުލޫމާތު ފޯމްގައި ހިމެނިފައި ހުންނާނެއެވެ.\nތާރީޚް ހ: 46 މުޙައްރަމް 1443 ތާރީޚް މ: 15 އޯގަސްޓް 2021\nގުޅުންހުރި ފައިލް: އަގު ހުށަހަޅާ ފޯމް\nއެމްޓީސީސީގެ ބޭނުމަކަށް3ކޮޓަރީގެ ގެއެއް ކުއްޔަށް ހިފަން ބޭނުންވެއްޖެ Reviewed by ފައިނު ކައުންސިލް އިދާރާ on 1:31 AM Rating: 5


ވާދަވެރި ކުޅުމަކަށް ފަހު މުބާރާތުގެ ފުރަތަމަ މެޗް ކާމިޔާބުކުރީ އެފް.ސީ ޑެލްޓާ\n01 ޑިސެމްބަރ 2015\nއެސްކޮޓް ޗެލެންޖް ފުޓްބޯޅަ މުބާރާތުގެ ފުރަތަމަ މެޗް މިރޭ3–2އިން ޓީމް އެސްކޮޓް ބަލިކުރުމަށްފަހު އެފް.ސީ ޑެލްޓާ ކުރިހޯދައިފިއެވެ.\nފޯރިގަދަ ކުޅުމެއް ފެނިގެންދިޔަ މި މެޗްގެ ފުރަތަމަ ލަނޑުޖަހައި މެޗްގެ ލީޑް ނެގީ ޓީމް އެސްކޮޓް އެވެ. ފުރަތަމަ ލަނޑު ކާމިޔާބުކޮށްދިނީ މެޗްގެ ފަސްވަނަ މިނިޓްގައި ޓީމް އެސްކޮޓްގެ ޖާޒީނަންބަރ 5، އަލީ ޒަމީލް އެވެ. އަދި މެޗްގެ 15 ވަނަ މިނިޓްގައި އެފްސީ ޑެލްޓާގެ ލަނޑު އެޓީމްގެ ޖާޒީ ނަންބަރ 23، އަލީ ސަފާހް ކާމިޔާބުކޮށްދީ މެޗްގެ ނަތީޖާ ހަމަހަމަކޮށްދިނެވެ.\nޓީމް އެސްކޮޓްގެ ކުޅުން ރަނގަޅުކޮށް އެފްސީ ޑެލްޓާގެ ގޯލަށް އަމާޒުކޮށް ގިނަ ހަމަލާ ތަކެއް ފޮނުވަން ފެށިއެވެ. ނަތީޖާއަކަށްވީ އިތުރު ލަނޑެއް ޖަހައި އަނެއްކާވެސް މެޗްގެ ލީޑް އެސްކޮޓް ޓީމުން ނެގިއެވެ. މި ލަނޑު ކާމިޔާބުކޮށްދިނީވެސް ޓީމް އެސްކޮޓްގެ ޖާޒީނަންބަރ 5، އަލީ ޒަމީލް އެވެ.\nއެސްކޮޓް ޓީމް ދެވަނަ ފަހަރަށް ލީޑް ނެގުމުން، އެސްކޮޓް ޓީމުގެ ގޯލަށް ގިނަ ޙަމަލާތަކެއް ޑެލްޓާ ޓީމުން ފޮނުވާލުމުގެ ނަތީޖާއެއްގެގޮތުން ޑެލްޓާގެ ދެވަނަ ގޯލް ކާމިޔާބުކޮށް މެޗްގެ ނަތީޖާ ދެވަނަފަހަރަށް ހަމަހަމަ ކުރިއެވެ. މި ލަނޑު ކާމިޔާބު ކޮށްދިނީ މެޗްގެ 34 ވަނަ މިނިޓްގައި ޑެލްޓާ ޓީމްގެ ޖާޒީނަންބަރ7މުހައްމަދު އަޒްލީން އެވެ. އަދި ޑެލްޓާގެ ދެވަނަ ލަނޑަށްފަހު 35 ވަނަ މިނިޓްގައި އެޓީމްގެ ޖާޒީނަންބަރ 69 މުހައްމަދު ރާޝިދު އެޓީމަށް ލީޑު ނަގައިދިނެވެ.\nމިމެޗްގެ މޮޅު ކުޅުންތެރިއަކަށް ހޮވިފައިވަނީ އެފްސީ ޑެލްޓާގެ ޖާޒީ ނަންބަރ 10 މޫމިން އެވެ. މޫމިން ވަނީ މި މެޗްގައި މޮޅު ކުޅުމެއް ދައްކާފައެވެ.


3 mas therey3lakka aa gaaiykuraa adhadhakah fathuruverin! - vNews.mv\nތިން މަސްތެރޭ ތިން ލައްކައާ ގާތްކުރާ އަދަކަކަށް ފަތުރުވެރިން!\nޠާހިރާ އަޒްހާރު 02 April 2021, 14:28\nމިދިޔަ މާޗް މަހު ރާއްޖެ ޒިޔާރަތްކުރި ފަތުރުވެރިންގެ އަދަދު 109،585 އަށް އަރައިފިއެވެ.\nމޯލްޑިވްސް އިމިގްރޭޝަނުން އާންމުކޮށްފައިވާ ތަފާސްހިސާބުތައް ދައްކާގޮތުން މިދިޔަ މަހު ރާއްޖެއަށް 109،585 ފަތުރުވެރިން ޒިޔާރަތްކޮށްފައިވާއިރު، މިދިޔަ މަހު ދުވާލެއްގެ މައްޗަށް 3،535 ފަތުރުވެރިން ޒިޔަރަތްކުރި ކަމަށް ވަނީ ރެކޯޑުކޮށްފައެވެ. އޭގެ ކުރީ ފެބްރުއަރީ މަހު 3،460 ފަތުރުވެރިން ޒިޔާރަތްކޮށްފައިވާއިރު، މިދިޔަ މަހު މި އަދަދު ވަނީ 2.16 އިންސައްތައިން އިތުރުވެގެން ގޮސްފައެވެ.\nއަދި މިދިޔަ މަހު އެންމެ ގިނަ ފަތުރުވެރިން އެއް ދުވަހަކު ރާއްޖެ ޒިޔާރަތްކުރި ދުވަހު 5،516 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ. އަދި އެންމެ މަދުން ފަތުރުވެރިން ޒިޔާރަތްކުރި ދުވަހު ވެސް 2،368 ފަތުރުވެރިން ރާއްޖެ ޒިޔާރަތްކުރި ކަމަށް އިމިގްރޭޝަނުން ހާމަކޮށްފައިވެއެވެ.\nމީގެ އިތުރުން މިދިޔަ މަހު އެންމެ ގިނަ އަދަދެއްގެ ފަތުރުވެރިން ރާއްޖެ ޒިޔާރަތްކޮށްފައިވަނީ އިންޑިއާއިންނެވެ. އިންޑިއާއިން 25،690 ފަތުރުވެރިން މިދިޔަ މަހު ޒިޔާރަތްކޮށްފައިވާކަމަށާއި، ދެވަނައަށް ރަޝިއާއިން 22،826 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ. ތިންވަނައަށް އެންމެ ގިނަ އަދަދެއްގެ ފަތުރުވެރިން ޖާމަނީއިން ޒިޔާރަތްކޮށްފައިވާއިރު، ޖާމަނީން 7،278 ފަތުރުވެރިން ޒިޔާރަތްކޮށްފައިވާކަމަށް އިމިގްރޭޝަނުން ބުނެފައިވެއެވެ.\nމިދިޔަ މާޗް މަހުގެ 31 ގެ ނިޔަލަށް މިއަހަރު ރާއްޖެ ޒިޔާރަތްކުރި ފަތުރުވެރިންގެ އަދަދު ވަނީ 298،570 އަށް އަރާފައެވެ. މިއީ ޓުއަރިޒަމް މިނިސްޓްރީން 1.5 މިލިއަން ފަތުރުވެރިން މިއަހަރު ގެނައުމަށް ކަނޑައަޅާފައިވާ އަމާޒަށް ވާސިލްވުމަށް މަގުފަހިކުރުވާނެ ކަމެކެވެ.\nމި އަމާޒަށް ވާސިލްވުމަށް އެކި މާކެޓްތަކުގައި ރާއްޖެ އިޝްތިހާރުކުރުމުގެ ގިނަ މަސައްކަތްތަކެއް ޓުއަރިޒަމް މިނިސްޓްރީއާއި ވިޒިޓް މޯލްޑިވްސްއިން ގުޅިގެން ގެންދަނީ ކުރަމުންނެވެ.\nވިޔަފާރި ރާއްޖެ މޯލްޑިވްސް އިމިގްރޭޝަން ޓޫރިޒަމް


އޮސްޓްރޭލިއާގައި އުދުހޭ ޓެކްސީގެ ހިދުމަތް ދޭން ފަށަނީ | Jazeera\tއޮސްޓްރޭލިއާގައި އުދުހޭ ޓެކްސީގެ ހިދުމަތް ދޭން ފަށަނީ - Jazeera\nއޮސްޓްރޭލިއާގައި އުދުހޭ ޓެކްސީގެ ހިދުމަތް ދޭން ފަށަނީ\nއީމާ މުހައްމަދު ވަހީދު June 13, 2019 121 views0\nއޮސްޓްރޭލިއާގައި، އުދުހޭ ޓެކްސީގެ ހިދުމަތް ދިނުމަށް، އޫބާއިން ތައްޔާރުވެއްޖެއެވެ.\nމައުލޫމާތު ލިބިފައިވާ ގޮތުގައި، އޫބާއިން އުދުހޭ ޓެކްސީގެ ހިދުމަތް ދޭން ފަށަން ހަމަޖެހިފައިވަނީ 2023 ވަނަ އަހަރު ވިޔަފާރި އުސޫލުންނެވެ.\nއޫބާ އެއާގެ ހިދުމަތް އޮސްޓްރޭލިއާއަށް ތައާރަފު ކުރާނެ ކަމަށް އިއްޔެ އިއުލާން ކޮށްފައިވާއިރު މި ހިދުމަތް ދޭނީ މެލްބަންގައި ކަމަށް އެ ކުންފުނިން ބުނެއެވެ. މެލްބަންގެ އިތުރުން އެމެރިކާގެ ލޮސް އެންޖަލަސް އާއި ޑަލަސްގައި ވެސް މި ހިދުމަތް ދޭން ވަނީ ނިންމާފައެވެ.\nއުދުހޭ ޓެކްސީގެ ހިދުމަތަށް އޫބާ އިން ނުކުންނަން ތައްޔާރުވަމުން އަންނަ އިރު މިކަމަށް ބޭނުން ކުރާނެ އުޅަނދުފަހަރު ބަނުމުގެ މަސައްކަތުގައި ނާސާ އާއި އެމެރިކާގެ އަސްކަރިއްޔާގެ އިތުރުން ދެ ކުންފުންޏަކާ އެކު މިހާރު އަންނަނީ މަސައްކަތް ކުރަމުންނެވެ.\nމައުލޫމާތު ލިބިފައިވާ ގޮތުގައި، ރަސްމީކޮށް 2023 ވަނަ އަހަރު އެ ހިދުމަތް ދޭން ނިންމާފައި ވިއަސް، އޫބާ ކުންފުނިން އުދުހޭ ޓެކްސީގެ ހިދުމަތުގެ ޓެސްޓް ފްލައިޓުތައް އަންނަ އަހަރު ފެށުމަށް ވަނީ ހަމަޖެހިފައެވެ.\nއުބާ ކުންފުނިން ބުނާ ގޮތުގައި އުބާ އެއާގެ ހިދުމަތް ތައާރަފު ކުރުމާއެކު މެލްބަންގައި މިހާރު ކުރާ 19 ކިލޯމީޓަރުގެ ދަތުރެއް 10 މިނެޓް ތެރޭގައި ކޮށްލެވޭނެއެވެ.


LIVE: Raajje In Fassivaa Meehunge Adhadhu Madhuvaan Fashaifi - Vaguthu\nކޮވިޑް-19: ރާއްޖެއިން ފައްސިވާ މީހުންގެ އަދަދު މަދުވާން ފަށައިފި\nމުވައްޒަފުން ރިސޯޓްތަކަށް ދިއުމަށް މިހާރު ހުރަހެއް ނެތް ކަމަށް ޓްއަރިޒަމް މިނިސްޓްރީއަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ލަފާ ދެއްވާފައިވާ ކަމަށް އެމިނިސްޓްރީން ވިދާޅުވެއްޖެ.\nދުނިޔޭގެ އެކިކަންކޮޅުތަކުގައި ކޮވިޑް-19 ޖެހިގެން 600 އަށް ވުރެ ގިނަ ނަރުހުން މަރުވެއްޖެ. އިންޓަނޭޝަނަލް ކައުންސިލް އޮފް ނާސަސް (އައިސީއެން) އިން ނެރުނު ބަޔާނެއްގައި ބުނީ ދުނިޔޭގެ އެކިންކޮޅުތަކުން ކޮވިޑް-19 ބަލީގައި އެހާ ގިނަ އަދަދެއްގެ ނަރުހުން މަރުވި އިރު، 450,000 އަށް ވުރެ ގިނަ ސިއްހީ ހިދުމަތްތެރިންނަށް ބަލި ޖެހިފައިވާ ކަމަށް ލަފާ ކުރެވޭ ކަމަށް.\nCovid-19 Jehigen 600 Ah Vure Gina Naruhun Maru Vejje https://t.co/Iys22BqJWI\nރާއްޖެ އިން ކޮވިޑް-19 ޖެހުނު މީހުންގެ ތެރެއިން އިތުރު 36 މީހަކު ރަނގަޅުވެއްޖެ.\nރާއްޖެއިން އިތުރު 09 މީހަކު ކޮވިޑް-19 އަށް ފައްސިވެއްޖެ.\nVirus Neh New Zealand Gai Gai Dhuru Kurun Uvaalany!https://t.co/FyTuJUSWw6\nކޮވިޑް-19 ގެ ސަބަބުން އަޅާފައިވާ ފިޔަވަޅުތަކަށް ލުއިތަކެއް ދީ ޣައްޒާގެ މިސްކިތްތަކާއި ކުޑަކުދިން ކިޔަވަމުން އަންނަ ބައެއް ސްކޫލްތައް ހުޅުވާލައިފި.\nCovid-19: Gaza ge Miskihthakaai School Thah Hulhuvaalaifihttps://t.co/I5uJ7mLGAD\nއީރާނުން ކޮވިޑް-19 ޖެހިގެން އިތުރު 70 މީހަކު މަރުވެއްޖެ، މިއައެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 8،012 އަށް އަރާފައި. އެ ގައުމުން އިތުރު 3،134 މީހަކު މި ވައިރަސްއަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 160،696 އަށް އަރާފައި.\nއިންޑިއާއިން ކޮވިޑް-19 ޖެހިގެން އިތުރު ފަސް މީހަކު މަރުވެއްޖެ، މިއައެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 5،834 އަށް އަރާފައި. އެ ގައުމުން އިތުރު 1،518 މީހަކު މި ވައިރަސްއަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 208،709 އަށް އަރާފައި.\nރަޝިއާއިން ކޮވިޑް-19 ޖެހިގެން އިތުރު 178 މީހަކު މަރުވެއްޖެ، މިއައެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 5،215 އަށް އަރާފައި. އެ ގައުމުން އިތުރު 8،536 މީހަކު މި ވައިރަސްއަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 432،277 އަށް އަރާފައި.\nބްރެޒިލްއިން ކޮވިޑް-19 ޖެހިގެން އިތުރު 31 މީހަކު މަރުވެއްޖެ، މިއައެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 31،309 އަށް އަރާފައި. އެ ގައުމުން އިތުރު 1،569 މީހަކު މި ވައިރަސްއަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 558،237 އަށް އަރާފައި.\nއެމެރިކާގައި ކޮވިޑް-19 ޖެހިގެން އިތުރު 24 މީހަކު މަރުވެއްޖެ، މިއައެކު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 108،083 އަށް އަރާފައި. އެ ގައުމުން އިތުރު 277 މީހަކު މި ވައިރަސްއަށް ފައްސިވެފައިވާއިރު، ފައްސިވި މީހުންގެ ޖުމްލަ އަދަދު ވަނީ 1،881،482 އަށް އަރާފައި.\nމިހާރު ދުނިޔޭގެ ބައެއް ގައުމުތަކުގައި ހަލުވިކަމާއެކު ފެތުރެމުންދާ ކޮވިޑް-19 ޖެހިގެން މެކްސިކޯއިން އިތުރު 470 މީހަކު މަރުވެއްޖެ.\nBREAKING|Covid-19: Mexico In Ithuru 470 Meehaku Maruvehjjehttps://t.co/ChbkzyCocV\nކޮވިޑް-19 އިން ރައްކާތެރިވުމަށް މިއަދާއި ހަމައަށް 700 އަށްވުރެ ގިނަ ނަރުހުންނާއި ޑޮކްޓަރުންގެ އިތުރުން ސިއްހީ ހިދުމަތްތެރިންނަށް ތަމްރީނު ދީފައިވާ ކަމަށް އައިޖީއެމްއެޗް އިން ވިދާޅުވެއްޖެ.\nCovid-19: 700 Ah Vure Gina Doctorunnai Naruhunnah Thamreenu Dheefihttps://t.co/4p5uCGdrJ1\nރާއްޖޭގައި ކޮވިޑް-19 އަށް ފަރުވާދިނުމަށް7މިލިއަންއިން 36 މިލިއަންއަށް އޮކްސިޖަން ކެޕޭސިޓީ އިތުރު ކުރެވިފައިވާކަމަށް ޑރ. މޫސާ ހުސެއިން ވިދާޅުވެއްޖެ.\nފަތުރުވެރިކަން ހުޅުވާލުމަކީ ރާއްޖެއަށް ވެސް އެންމެ ރަނގަޅު ގޮތްކަމަށް ޤަބޫލުކުރައްވާކަމަށް ޓުއަރިޒަމް މިނިސްޓްރީން ރާއްޖެއަށް ގެނައި މެޑިކަލް ޓީމްގައި ހިމެނޭ ޑރ. ބްރޫސް ސްޓޯވަރ ވިދާޅުވެއްޖެ.\nFathuruverikan Hulhuvaalumakee Raajje Ah Ves Enmme Rangalhu Goi - Dr.Brucehttps://t.co/hDQlOfDnIu\nކޮވިޑް-19 ޖެހިގެން އެންމެ ގިނަބަޔަކު މަރުވި އެއް ގައުމު ކަމަށްވާ އިޓަލީގެ ބޯޑަރުތައް ހުޅުވާލައި، ޔޫރަޕުން އަންނަ ފަތުރުވެރިންނަށް މަރުހަބާ ކިޔައިފި.\nCovid-19: Italy Ge Borderthah Hulhuvaalai, Europe In Anna Fathuruverinnah Maruhabaahttps://t.co/2pGWHv9lXo\nމަދިރީގެ ސަބަބުން މިފަދަ ގިނަ ބަލިތަކެއް ފެތުރޭތީ ގިނަ ބައެއްގެ ކަންބޮޑުވުން މިހާރު އަމާޒުވެފައިވަނީ އޭގެ ސަބަބުން ނުރައްކާތެރި ކޮވިޑް-19 ފެތުރިދާނެތީ. އުފާވެރި ހަބަރަކީ މަދިރީގެ ޒަރިއްޔާއިން މި ބަލި ފެތުރުމަކީ ވަރަށް ނާދިރު ކަމެއް ކަމަށް ކަމުގެ މާހިރު ބުނުން.\nMadhireege Zariyyain Covid-19 Fethureytha? https://t.co/dT5m9gjYTS\nރާއްޖެއިން ކޮވިޑް-19 ފެނުމަށް ފަހު ވިޔަފާރި ކުރާ ތަންތަން ހުޅުވާލަން ހުއްދަ ދިނުމަށް ސަރުކާރުން އެދުމުން ހުއްދައަށް އެދި ހުށަހެޅި ފަރާތްތަކަށް ޖަވާބު ނުލިބޭކަމުގެ ޝަކުވާ ބޮޑު ވެފައި ވަނިކޮށް، ހުއްދަ އަވަސްކޮށް ދިނުމަށް ރިޝްވަތަށް އެދެމުންދާކަމުގެ ތުހުމަތުތައް ކުރަން ފަށައިފި.\nMale' Cityge Viyafaari Hudha Dhookurun Avaskuran Rishvathah Edheykamuge Thuhumathu https://t.co/dQMC5vlFeC\nއައިޖީއެމްއެޗުގައި ފަރުވާދިން ކުއްޖެއްގެ ގުނަވަނެއް ނަަގަންޖެހުނީ އައިޖީއެމްއެޗްގެ އިހުމާލުން ކަމަށް އޭނާގެ ބައްޕަ ތުހުމަތުކޮށްފި.\nCovid Test Lasve, Kujjeh Ge Gunavaneh Nagan Jehumugai IGMH Ge Ihumaal? https://t.co/4rfjI4ySUu\nސްކޫލްތަކުގެ ކުލާސްރޫމްތަކުގައި އަތް ދޮންނަން ބޭނުން ކުރުމަށް 12500 ސައިބޯނި ފުޅި ހޯދަން އެޑިއުކޭޝަން މިނިސްޓްރީން އިއުލާންކޮށްފި.\nSchool Thakah 12500 Saiboani Fulhi Hoadhan Iulaan Koffi https://t.co/nb3AGujbE5\nކޮވިޑް-19 ވެކްސިން ޖެހުމުން އުމުރު ދުވަހު ކޮވިޑް-19 އިން ސަލާމަތް ވެފައި ހުރުމަކީ ދުރުކަމެއް ކަމަށާއި، ބޮޑަށް ލަފާކުރެވޭ ގޮތުގައި ކޮންމެ ތިން މަސް ދުވަހަކުން ވެކްސިން ޖަހަން ޖެހިދާނެ ކަމަށް އެމެރިކާގެ ނޭޝަނަލް އިންސްޓިއުޓް އޮފް އެލާޖީ އެންޑް އިންފެކްޝަސް ޑިސީސްގެ ޑިރެކްޓަރ ޑޮކްޓަރ އެންތަނީ ފައުޗީ ވިދާޅުވެއްޖެ.\nCovid-19: Kohme3Mas Dhuvahakun Vaccine Jahan Jehidhaane https://t.co/otOoHut6Xb\nކޮވިޑް-19 ފެތުރެމުން ދާތީ ކުރީ ސަފުގައި މަސައްކަތް ކުރާ މީހުންގެ އެލަވެންސްތައް މި މަހުގެ ފަހު ކޮޅު ލިބޭނެ ކަމަށް އެންއީއޯސީން ބުނެފި.\nKuree Safugai Masaikah Kuraa Meehunge Allowance Libeynee Mi Mahu Fahu Kolhu https://t.co/J7xZmz472W\nކޮވިޑް-19 ޖެހިގެން އެމެރިކާ އިން މަރުވާ މީހުންގެ އަދަދު ފާއިތުވި ދެެދުވަހު ވަރަށް ބޮޑަށް މަދުވުމަށް ފަހު އިއްޔެ އަނެއްކާވެސް އިތުރު ވެއްޖެ. ތަފާސް ހިސާބުތަކަށް ބަލާއިރު އިއްޔެ އެމެރިކާ އިން ވަނީ 1134 މީހުން މަރުވެފައި.\nCovid-19: America In Maruvi Meehunge Adhadhu Ithuruvejje https://t.co/w0AK2MPr2A\nBREAKING | Covid-19: Brazil In Record Adhadhakah Meehun Maruvehjehttps://t.co/ZWa3THJhIj\nBREAKING | Covid-19:3Million Meehun Balin Rangalhu Vehjehttps://t.co/gO8GFomOvu\nނޭޕާލުން އިތުރު 288 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 2099 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8 މީހަކު ވަނީ މަރުވެފައި.\nސްރީލަންކާ އިން އިތުރު 40 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 1683 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 11 މީހަކު ވަނީ މަރުވެފައި.\nއަރުމޭނިއާ އިން އިތުރު 517 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 19 މީހަކު މަރުވެއްޖެ. އެޤައުމުން މިހާތަނަށް ޖުމްލަ 10009 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 158 މީހަކު ވަނީ މަރުވެފައި.\nބޮލީވިއާ އިން އިތުރު 549 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 30 މީހަކު މަރުވެއްޖެ. އެޤައުމުން މިހާތަނަށް ޖުމްލަ 10531 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 343 މީހަކު ވަނީ މަރުވެފައި.\nއާޖެންޓީނާ އިން އިތުރު 904 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 13 މީހަކު މަރުވެއްޖެ. އެޤައުމުން މިހާތަނަށް ޖުމްލަ 18319 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 569 މީހަކު ވަނީ މަރުވެފައި.\nމިސްރުން އިތުރު 1152 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 47 މީހަކު މަރުވެއްޖެ. އެޤައުމުން މިހާތަނަށް ޖުމްލަ 27536 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1052 މީހަކު ވަނީ މަރުވެފައި.\nކޮލަމްބިއާ އިން އިތުރު 1340 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 40 މީހަކު މަރުވެއްޖެ. އެޤައުމުން މިހާތަނަށް ޖުމްލަ 31833 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1009 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 1455 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 50 މީހަކު މަރުވެއްޖެ. އެޤައުމުން މިހާތަނަށް ޖުމްލަ 35812 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 755 މީހަކު ވަނީ މަރުވެފައި.\nސްވިޑެން އިން އިތުރު 775 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 65 މީހަކު މަރުވެއްޖެ. އެޤައުމުން މިހާތަނަށް ޖުމްލަ 38589 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4468 މީހަކު ވަނީ މަރުވެފައި.\nއެކުއެޑޯ އިން އިތުރު 420 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 44 މީހަކު މަރުވެއްޖެ. އެޤައުމުން މިހާތަނަށް ޖުމްލަ 40414 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3438 މީހަކު ވަނީ މަރުވެފައި.\nބަންގްލަދޭޝް އިން އިތުރު 2911 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 52445 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 709 މީހަކު ވަނީ މަރުވެފައި.\nޕާކިސްތާނުން އިތުރު 3938 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 78 މީހަކު މަރުވެއްޖެ. އެޤައުމުން މިހާތަނަށް ޖުމްލަ 76398 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1621 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1869 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 89011 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 549 މީހަކު ވަނީ މަރުވެފައި.\nޗިލީން އިތުރު 685 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 69 މީހަކު މަރުވެއްޖެ. އެޤައުމުން މިހާތަނަށް ޖުމްލަ 93390 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 7395 މީހަކު ވަނީ މަރުވެފައި.\nތުރުކީން އިތުރު 786 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 22 މީހަކު މަރުވެއްޖެ. އެޤައުމުން މިހާތަނަށް ޖުމްލަ 165555 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5485 މީހަކު ވަނީ މަރުވެފައި.\nޖަރުމަންވިލާތުން އިތުރު 326 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 56 މީހަކު މަރުވެއްޖެ. އެޤައުމުން މިހާތަނަށް ޖުމްލަ 184091 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8674 މީހަކު ވަނީ މަރުވެފައި.\nކޮވިޑް-19 ޖެހިގެން ފްރާންސުން އިތުރު 107 މީހަކު މަރުވެއްޖެ. އެޤައުމުން މިހާތަނަށް ޖުމްލަ 189220 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28940 މީހަކު ވަނީ މަރުވެފައި.\nއިޓަލީން އިތުރު 318 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 55 މީހަކު މަރުވެއްޖެ. އެޤައުމުން މިހާތަނަށް ޖުމްލަ 233515 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 33530 މީހަކު ވަނީ މަރުވެފައި.\nއިނގިރޭސިވިލާތުން އިތުރު 1653 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 324 މީހަކު މަރުވެއްޖެ. އެޤައުމުން މިހާތަނަށް ޖުމްލަ 277985 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 39369 މީހަކު ވަނީ މަރުވެފައި.\nބްރެޒިލް އިން އިތުރު 25978 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1197 މީހަކު މަރުވެއްޖެ. އެޤައުމުން މިހާތަނަށް ޖުމްލަ 555383 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 31243 މީހަކު ވަނީ މަރުވެފައި.\nއެމެރިކާއިން އިތުރު 20325 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1104 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1879648 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 108029 މީހަކު ވަނީ މަރުވެފައި.\nއަންގާރަ ދުވަހަކީ ފާއިތުވި އެއްމަސް ދުވަސް ތެރޭގައި ރާއްޖެ އިން އެންމެ މަދުއަދަދެއްގެ މީހުން ކޮވިޑް-19 އަށް ފައްސިވި ދުވަސް ކަމަށް ތަފާސް ހިސާބުތަކުން ދައްކައިފިއެވެ. މީގެ ކުރިން ރާއްޖޭގައި އެންމެ މަދުން މީހުން ކޮވިޑް-19 އަށް ފައްސިވީ މެއި މަހުގެ 03 ވަނަ ދުވަހު އެވެ. އެދުވަހު ފައްސިވެފައި ވަނީ 07 މީހުންނެވެ.\nމިއަދު ރާއްޖެ އިން ފައްސިވި މީހުންގެ އަދަދު މަދުވިއިރު، ބަލިން ރަނގަޅުވި މީހުންގެ އަދަދު ވެސް ވަނީ އިތުރުވެފައެވެ. މިއަދު 120 މީހަކު ވަނީ ބަލިން ރަނގަޅު ވެފައެވެ. އެހެންކަމުން މިއަދަކީ ބަލި ޖެހުނު މީހުންނަށް ވުރެ ބަލިން ރަނގަޅުވި މީހުންގެ އަދަދު އިތުރުވި ފުރަތަމަ ދުވަހެވެ.\nދުނިޔޭގެ ހާލަތައް ބަލާއިރު، ކޮވިޑް-19 އަށް ފައްސިވާ މީހުންގެ އަދަދު މަދެއް ނުވެއެވެ. ނަމަވެސް ބަލި ޖެހޭ މީހުންގެ ތެރެއިން މަރުވާ މީހުންގެ އަދަދު އެއްވަރެއްގައި ހިފެހެއްޓިފައި ހުރިކަން ފާހަގަ ކުރެވެއެވެ. މިއަދު މިހާތަނަށް 68,242 މީހަކު ފައްސިވެފައި ވާއިރު 2,542 މީހަކު ވަނީ މަރުވެފައެވެ.\nޖޫން 3, 2020 00:41\nދުނިޔެއަށް ބަލާއިރު ކޮވިޑު19 އަށް ފައްސިވާމީހުން މަދެއްނުވެއެވެ. ނަމަވެސް ބަލިޖެހޭ މީހުންގެތެރެއިން މަރުވާމީހުން އެއްވަރެއްގައި ހިފެހެއްޓިފައިހުރިކަން ފާހަގަ ކުރެވެއެވެ. މިއަދު މިހާތަނަށް 68242 ފަށްސިވެފަިވާއިރު 2542 ވަނީ މަރުވެފައެވެ. ސުވާލަކީ މީ ކޮން ދުނިޔެއެއްގެ މިހާރުގެ އަދަދެންހޭ .


Redwave sale ge bodu inaamuge naseebuveriyaaah inaam havaalukohfi\nރެޑްވޭވް ސޭލްގެ ބޮޑު އިނާމުގެ ނަސީބުވެރިޔާއަށް އިނާމް ހަވާލުކޮށްފި\nރެޑްވޭވް ސޭލްގެ އެއްލައްކަ ރުފިޔާގެ ނަސީބުވެރި ފަރާތް\nރެޑްވޭވް އިން ރޯދަ މަހު ކުރިއަށް ގެންދިޔަ ރޯދަ ސޭލްގެ އެއް ލައްކަ ރުފިޔާގެ ފައިސާގެ އިނާމު ލިބުނު ނަސީބުވެެރިޔާ އަށް އިނާމް ހަވާލުކޮށްފި އެވެ.\nމި ޕްރޮމޯޝަންގައި އެންމެ އަގު ބޮޑު އިނާމު ލިބޭ ނަސީބުވެރިޔާ އަށް ދޭން ކަނޑައަޅާފައިވާ 100،000 ރުފިޔާގެ ފައިސާގެ އިނާމް ލިބިފައިވަނީ މުހައްމަދު ޝިޔާމް (ކޫޕަން ނަމްބަރު 056415) އަށެވެ. މީގެ އިތުރުން 25 އިނާމެއް ވަނީ ހޮވާފައިވެ އެވެ.\nރެޑްވޭވްގެ 10 ފިހާރައިގައި ރޯދަ މަހާ ދިމާކޮށް ކުރިއަށްގެން ދިޔަ "ރެޑްވޭވް ރޯދަ ސޭލް" ޕްރޮމޯޝަންގައި 500 ރުފިޔާއިން މަތީގެ ކޮންމެ ވިޔަފާރިއަކަށް ކޫޕަނެއް ދޫކުރި އިިރު މި ޕްރޮމޯޝަން އަށް 150،000 އަށް ވުރެ ގިނަ ކޫޕަން ލާފައިވެ އެވެ.\nރެޑްވޭވް އިން ބުނީ މި އަހަރުގެ ރެޑްވޭވް ސޭލް ވެގެން ދިޔައީ، ވަރަށް ކާމިޔާބު އަދި ކަސްޓަމަރުންގެ ފުރިހަމަ ތަރުހީބު ލިބިގެން ދިޔަ ޕްރޮމޯޝަނަކަށް ކަމަށެވެ. ވުމާއިއެކު، ކުރިއަށް އޮތް ރެޑްވޭވްގެ ޕްރޮމޯޝަންތައް ވެގެން ދާނީ ކަސްޓަމަރުންނަށް ބޭނުންވާ ގިނަ އަދަދެއްގެ ސާމާނު ވަރަށް ހެޔޮ އަގުގައި ލިބިގެންދާނެ ބޮޑު ސޭލް އަކަށް ކަމަށެވެ.\nރެޑްވޭވްގައި "މެގަ އޭސީ ސޭލް" ފަށައިފި\nބޮޑެތި ޑިސްކައުންޓާއެކު ރެޑްވޭވް ހަފުތާ ސޭލް ފަށައިފި\nޝާޕް ބްރޭންޑްގެ އާ އުފެއްދުންތަކެއް ރެޑްވޭވަށް\nރެޑްވޭވް އަހަރީ ބާޒާރުގެ ފަހު ދުވަސް މިއަދު


ކޭޝް ކާރޑުގެ ޕިން ނަންބަރަށްވުރެ އުޚްތާގެ ޢިއްފަތްތެރިކަމުގެ އަގު ދަށްހެއްޔެވެ؟ – Ilm\nމި ކެހިވެރި ދުނިޔެއަކީ އެއްވެސް އަގެއް ނެތް ތަނެއްކަން ބަޔާންކުރައްވަމުން މާތް ﷲ ވަޙީކުރައްވާފައިވެއެވެ. (وَمَا الْحَيَاةُ الدُّنْيَا إِلَّا مَتَاعُ الْغُرُ‌ورِ ) سورة الحديد 20 މާނައީ: ” ކެހިވެރިކަމުގެ ވަގުތީ އުފަލެއްދޭ އެއްޗެއް ކަމުގައި މެނުވީ ދުނިޔޭގެ ދިރިއުޅުން ނުވެތެވެ. “ އެހެންނަމަވެސް އޭގެތެރެއިންވެސް ޞާލިޙް އަންހެނާއީ އެންމެ ހެޔޮ ނިޢުމަތެއް ކަމުގައި ވަނީ ބަޔާންކުރައްވާފައެވެ. ރަސޫލުﷲ صلى الله عليه وسلم ޙަދީޘްކުރައްވާފައިވެއެވެ. ((الدُّنْيَا مَتَاعٌ ، وَخَيْرُ مَتَاعِ الدُّنْيَا : الْمَرْأَةُالصَّالِحَةُ )) رواه مسلم މާނައީ: ” ދުނިޔެ އަކީ ވަގުތީއުފަލެކެވެ. އަދި މިދުނިޔޭގެ ވަގުތީ އުފާތަކުގެ ތެރެއިން އެންމެ ރަނގަޅުވެގެންވަނީ ޞާލިޙު އަންބެކެވެ.” މިފަދަ މަތިވެރި ދަރަޖައެއް ލިބުމުން އުފާނުކުރަންތޯއެވެ؟ އެހެން ޙަދީޘްފުޅެއްގައި އެކަލޭގެފާނު ޙަދީޘް ކުރައްވާފައިވެއެވެ. ((إِذَا صَلَّتِ الْمَرْأَةُ خَمْسَهَا ، وَصَامَتْ شَهْرَهَا ، وَحَفِظَتْ فَرْجَهَا ، وَأَطَاعَتْ زَوْجَهَا ، قِيلَ لَهَا : ادْخُلِي الْجَنَّةَ مِنْ أَيِّ أَبْوَابِ الْجَنَّةِ شِئْتِ)) صححه الألباني މާނައީ: ” ފަރުޟު ފަސްނާމާދުކޮށް ރަމަޟާންމަހު ރޯދަހިފާ ޢިއްފަތްތެރިކަމަށް ރައްކާތެރިވެ އޭނާގެ ފިރިމީހާއަށް ކިޔަމަންތެރިކަން އަދާކޮށްފި އަންހެނަކަށް ބުނެވޭނެއެވެ. ސުވަރުގޭގެ ދޮރުކޮޅުތަކުގެ ތެރެއިން ކަނބުލޭގެ އެދޭ ކޮންމެ ދޮރުކޮޅަކުން ސުވަރުގެއަށް ވަންނާށެވެ. ” މިފަދަ މަތިވެރި ނިޢުމަތްތަކެއް އިސްލާމްދީނުގައި ތިބާއަށް ތަނަވަސް ވުމުން އުފާނުކުރަންތޯއެވެ.\nލޮބުވެތި ޙިމާޔަތްކުރެވި މަތިވެރި ޤަދަރެއްދެވިފައިވާ ދޮންދީންޏެއްފަދަ މުސްލިމް އުޚްތާއެވެ! ތިބާއީ ޞާލިޙު ތަޤުވާވެރި އުޚްތެއްނަމަ ތިބާގެ ޢިއްފަތްތެރިކަން ރައްކާތެރި ކުރާށެވެ. ތިބާގެ ޖިސްމުގެ ވާނާތަކާއި ޒީނަތްފާޅުނުކުރާށެވެ. އިސްލާމީ ޙިޖާބުން ތިބާގެ ޖިސްމު ޙިމާޔަތްކުރާށެވެ. ޢިއްފަތްތެރިވާށެވެ. ތިބާގެ ޢިއްފަތްތެރިކަމަށް ތިބާނުދިން ސަމާލުކަމެއް އެހެންމީހަކު ނުދޭނެއެވެ. ތިބާގެ ޖިސްމަކީ ވަކި ހުއްދައަކާއި އެކު މެނުވީ ނުބެލޭނޭފަދަ ޤަދަރުވެރި ޖިސްމެކެވެ. ޙަލާލު ކައިވެންޏަކުން، ޙަލާލު ފިރިޔަކަށް މެނުވީ ތިބާގެ ހަށިގަނޑަށް ނުބެލޭނެއެވެ. މަޙްރަމަކަށްވެސް ވަކި މިންވަރެއް މެނުވީ ބެލުން ހުއްދައެއްނޫނެވެ. މުޖުތަމަޢުގައި ތިބާގެ އަބުރާއި ޢިއްޒަތް ނަގާލެވެނީ ތިބާގެ ފަރުވާކުޑަކަމުންނެވެ. ލޮބުވެތި އުޚްތާއެވެ! މި ވާހަކައިން ޢިބްރަތް ލިބިގަންނާށެވެ. ޢަޠާއު ބިން އަބީ ރަބާޙު ރިވާކުރައްވާފައި ވެއެވެ. އިބްނު ޢައްބާސް ރަޟިޔަﷲ ޢަންހުމާ ތިމަންކަލޭގެފާނަށް ވިދާޅުވިއެވެ. ތިމަންކަލޭގެފާނު ތިބާއަށް ސުވަރުގޭގެ އަންހެނަކު ދައްކަންހެއްޔެވެ. ތިމަން ވިދާޅުވީމެވެ. އާނއެކެވެ. ދެން އިބްނު ޢައްބާސް ރަޟިޔަﷲ ޢަންހުމާ ވިދާޅުވިއެވެ. މި ކަޅު އަންހެން ބޭކަނބަލާ ރަސޫލާ صلى الله عليه وسلم ގެ އަރިހަށް އައިސް ދެންނެވިއެވެ. ތިމަންކަމަނާއަކީ (ބައްޔެއްގެ ސަބަބުން) ހޭނެތިގެން ވެއްޓޭ މީހެކެވެ. އެ ހިނދު ތިމަންކަމާގެ އަޢުރަ ފާޅުވެއެވެ. އެހެންކަމުން (ބައްޔަށް ޝިފާދެއްވުންއެދި) ތިމަންކަމަނާއަށްޓަކައި ﷲ އަށް ދުޢާކޮށް ދެއްވާށެވެ. އެކަލޭގެފާނު ޙަދީޘްކުރެއްވިއެވެ. “ކަމަނާ އެދޭނަމަ ކެތްތެރިވާށެވެ. އޭރުން ކަމަނާއަށް ސުވަރުގެ ހުއްޓެވެ. ކަމަނާ އެދޭނަމަ ތިމަންކަލޭގެފާނު ކަމަނާގެ ބަލި ރަނގަޅުކޮށްދެއްވުން އެދި ﷲ ގެ ޙަޟުރަތުގައި ދުޢާކޮށްދެއްވަފާނަމެވެ.” އެކަމަނާ ދެންނެވިއެވެ. ތިމަންކަމަނާ ކެތްތެރިވާނީއެވެ. ދެންވެސް ދެންނެވިއެވެ. ތިމަންކަމަނާ (ހޭނެތިގެން ވެއްޓޭހިނދު) ޢައުރަ ފާޅުވާތީ އެކަމުން (ޢައުރަ ފާޅުވުމުން) ރައްކާތެރިކަން ދެއްވުމަށް އެދި ދުޢާކޮށްދެއްވާށެވެ. ދެންފަހެ އެކަލޭގެފާނު އެކަމަނާއަށް ދުޢާކޮށްދެއްވިއެވެ.


އިމްރާންއަކީ ދީލަތި ބޭފުޅެއް: ތާލިބާނުން\nތާލިބާނުންގެ ތަރުޖަމާން ޒަބީހުﷲ މުޖާހިދު: ތާލިބާނުންނަށް ކަމޭ ހިތާ ގައުމުތަކާ މުއާމަލާތް ކުރާނެ\nޕާކިސްތާން ބޮޑުވަޒީރު އިމްރާން ޚާނަކީ ދީލަތި ބޭފުޅެއް ކަމަށާއި އަފްޣާންގައި ސުލްހަ މަސަލަސް ވެފައި އޮތުމަށް އެ މަނިކުފާން ކުރައްވާ މަސައްކަތްތަކަަށް ތައުރީފު ކުރާ ކަމަށް ތާލިބާނުން ބުނެފި އެވެ.\nތާލިބާނުން ބުނީ އަފްޣާންގައި ސަރުކާރެއް އެކުލަވާލުމަށް ޕާކިސްތާންގެ އޮފިޝަލުން ދެއްވާ އިރުޝާދަކީ އިމްރާންގެ ގާތްކަން ކަމަށާއި ގަބީލާތަކަށް ބައި އެޅޭ ގޮތަށް ސަރުކާރު އެކުލަވާލުމަށް އިމްރާން ދެއްވި އިރުޝާދު ބަލައިގަންނަ ކަމަށެވެ.\n“އިމްރާނަކީ އަފްޣާނަށް ހެޔޮ އެދިވަޑައިގަންނަވާ ބޭފުޅެއް،” ތާލިބާނުންގެ ތަރުޖަމާން ޒަބީހުﷲ މުޖާހިދު ވިދާޅުވި އެވެ. “އިމްރާން ދެއްވާ އިރުޝާދަނީ އަޅުގަނޑުމެންގެ ރޭވުންތަކާ ފުށުއަރާ ކަންތައް ތަކެއް ކަމަށް އަޅުގަނޑުމެން ނުދެކެން” މުޖާހިދު ވިދާޅުވި އެވެ.\nއިސްލާމިކް އެމިރޭޓް އޮފް އަފްޣާނިސްތާންގެ ފަރާތުން ކާބުލްގައި ނޫސްވެރިންނަށް މައުލޫމާތު ދެއްވަމުން މުޖާހިދު ވިދާޅުވީ ޕާކިސްތާނާއި ގަތަރު އަދި ޗައިނާއިން އަފްޣާނަށް ހެޔޮ އެދޭ ކަމަށާއި އަފްޣާންގައި އެ ގައުމުތަކަށް ހާއްސަ ދައުރެއް އޮންނާނެ ކަމަށެވެ.\nތާލިބާނުންނަށް ކަމޭހިތާ ކޮންމެ ގައުމަކާއެކު މަސައްކަތް ކުރާނެ ކަމަށް ޒަބީހުﷲ މުޖާހިދު ވިދާޅުވި އެވެ. އޭނާ އަދި ވިދާޅުވީ ޗައިނާއާ ތުރުކީން ވަރަށް ކުރީއްސުރެ ތާލިބާނުންނަ މަޝްވަރާ ކުރާ ކަމަށާއި މިކަމުގައި ވެސް އިމްރާންގެ ދައުރު ބޮޑު ކަމަށެވެ.\nޕާކިސްތާންގެ ފޮރިން މިނިސްޓަރު ޝާހް މަހްމޫދު ގުރޭޝީ ވިދާޅުވި ގޮތުތައި ތާލިބާނުންނަށް ގައުމު ހިންގޭނެ ގޮތް ހަދައިދޭން ޖެހެ އެވެ. އަދި ދުނިޔޭގެ ޖަމިއްޔާތަކުން ހިފަހައްޓާފައި ހުރި އަފްޣާން ފައިސާ އެ ގައުމަށް ފޯރުކޮށް ދޭން ޖެހެ އެވެ.


Majileehuge3vana dhauru dhigu dhanman ninmaifi | Mihaaru\n28 ނޮވެމްބަރ 2018 - 23:354comments\nމަޖިލީހުގެ ގަވައިދަށް ދާދި ފަހުން ގެނައި ބަދަލާ އެކު، ތިން ވަނަ ދައުރުގެ ޖަލްސާތައް ކުރިއަށް ދާނީ އޮގަސްޓް 27 އިން ފެށިގެން މި މަހުގެ ނިޔަލަށެވެ. އެކަމަކު ވޭތުވެދިޔަ ދެ މަހެއްހާ ދުވަހު ޖަލްސާތައް ހުއްޓިފައި އޮތުމަށް ފަހު، ޖަލްސާތައް އަލުން ފެށީ މިދިޔަ މަހުގެ ފަހުކޮޅު އެވެ.\nމަޖިލީހުގެ ރައީސް ގާސިމް އިބްރާހިމް ވިދާޅުވީ އާ ސަރުކާރުން މުހިންމު މަސައްކަތްތަކެއް މަޖިލީހަށް ހުށަހަޅާފައިވާތީ ދައުރު ދިގު ދަންމަން ނިންމީ ސަރުކާރު ކޯލިޝަންގެ ހަތަރު ލީޑަރުންނާ މަޝްވަރާ ކުރެއްވުމަށް ފަހު ކަމަށެވެ.\nތިން ވަނަ ދައުރު ދިގު ދަންމާލަން ފާސްވީ ވޯޓުގައި ބައިވެރިވެވަޑައިގެންނެވި 71 މެމްބަރުންގެ ތެރެއިން 70 މެމްބަރުންގެ އަޣުލަބިއްޔަތަކުންނެވެ. އެކަމާ ދެކޮޅަށް ވޯޓު ދެއްވީ އެންމެ މެމްބަރެކެވެ.\nދެ މަހެއްހާ ދުވަސް ފަހުން، މަޖިލީހުގެ ޖަލްސާތައް ފެށިއިރު، ގިނަ ބިލުތަކެއް މަޖިލީހަށް ވަނީ ހުށަހަޅައިފަ އެވެ. އެގޮތުން ގާނޫނުއަސާސީ އަށް އިސްލާހު ގެނައުމުގެ ބިލްތަކާއި ބައެއް ގާނޫނުތަކަށް ބަދަލު ގެނައުމުގެ ބިލްތަކާއި އާ ބިލްތަކެއް އޮތީ ހުށައަޅައިފަ އެވެ.\nއިތުރު ލިޔުންތައް އެމްޑީޕީ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ ޕީޕީއެމް މަޖިލިސް ރިސެސް އެމްޑީއޭ


އިބްރާހިމް އާދަމް9ޖުލައި 2020 18:42\nރައީސް އޮފީހުގެ ކޮމިއުނިކޭޝަންސް ޑިރެކްޓަރު ހަސަން އިސްމާއިލް، ނޫސްވެރިއެއްގެ ގާތުން ޖިންސީ އަމަލެއް ހިންގަން އެދުނު މައްސަލަ ބަލަމުންދާ ކަމަށް ފުލުހުން ހާމަކޮށްފިއެވެ.\nއެއީ މިދިޔަ ފެބްރުއަރީ މަހުގެ4ވަނަ ދުވަހު ފުލުހުންނަށް ހުށަހެޅި މައްސަލައެކެވެ. އެ މައްސަލަ ބަލަމުންދާ ތޯ "ދިޔަރެސް" ގެ ފަރާތުން ސުވާލު ކުރުމުން ފުލުހުން ވަނީ އެ މައްސަލަ ތަހުގީގު ފުރިހަމަ ކުރުމަށް ކުރަންޖެހޭ މަސައްކަތްތައް މިހާރުވެސް ކުރަމުން އަންނަ ކަމަށް ބުނެފައެވެ.\nރައީސް އޮފީހުގެ ކޮމިއުނިކޭޝަން ޑިރެކްޓަރު ހަސަން އިސްމާއީލް އަށް މި ތުހުމަތުތައް ކުރަނީ "މިހާރު" ނޫހުގެ އިނގިރޭސި ވާޝަން "ދި އެޑިޝަން" ގައި މަސައްކަތް ކުރާ ނޫސްވެރިއެއްކަމަށްވާ ރާއީ މުނައްވަރެވެ.އޭނާ ވަނީ، ރައީސް އޮފީހުގެ ކޮމިއުނިކޭޝަންސް ޑިރެކްޓަރު ހަސަން އިސްމާއިލްގެ ޖިންސީ ފުރައްސާރައިގެ މައްސަލައެއް ރައީސް އޮފީހާއި، ފުލުސް އޮފީސް އަދި އޭސީސީ އަށް ހުށަހެޅި ކަމަށްބުނެ ޓުވީޓުކޮށްފައެވެ.\nއަދި އެ މައްސަލަ ހުށަހެޅީ4ފެބްރުއަރީ 2020 ގައި ކަމަށާއި މިއަދާއި ހަމައަށް އެއްވެސް ފިޔަވަޅެއް އަޅާފައި ނުވާއިރު، ފިޔަވަޅެއް ނޭޅިގެން އުޅެނީ ކީއްވެތޯ، ރައީސް ސޯލިހަށް އަމާޒުކޮށް އޭނާ ޓުވީޓުކޮށްފައިވެއެވެ.\nހަސަން އިސްމާއިލް އަކީ އިޤްތިސާދީ ވަޒީރު ފައްޔާޒު އިސްމާއިލް ގެ ބޭބެއެވެ. އަދި ލާދީނީ ރިޕޯޓެއް ލިޔުނު އެމްޑީއެންގެ ޑިރެކްޓަރު އަދި އެ ރިޕޯޓު ލިޔުމުގައި އިސް ދައުރެއް އަދާކުރި ޝަހިންދާ އިސްމާއިލްގެ ވެސް ބޭބެއެވެ.\nހަސަން އިސްމާއިލްގެ މައްޗަށް ޖިންސީ ފުރައްސާރައިގެ ތުހުމަތު މީގެ ކުރިންވެސް ކުރެވުނެވެ. ނަމަވެސް މިހާތަނަށް އެކަމާއި ގުޅޭ ގޮތުން ރާއީ އާންމުކޮށް އެއްޗެއް ބުނެފައިނުވެއެވެ. ރާއީ އަކީ ކުރިން އެޓާނީ ޖެނެރަލްކަން ކުރެއްވި އަދި އެމްޑީޕީގެ ރައީސްކަންވެސް ކުރެއްވި ޑރ.މުހައްމަދު މުނައްވަރުގެ ދަރިކަނބަލުންނެވެ.\nޖިންސީ ފުރައްސާރައިގެ މައްސަލެއްގައި ޓުއަރިޒަމް މިނިސްޓަރު އަލީ ވަހީދު ވަނީ މިއަދުގެ ވަގުތެއްގައި މަޤާމުން ވަކިކޮށްފައެވެ. ގިނަ ބަޔަކު އަންނަނީ ސަރުކާރުން މިކަހަލަ މައްސަލަތަކުގައި ގެންގުޅޭ ސިޔާސަތުތަކަށް ފާޑުކިޔަމުންނެވެ.\nފުލުހުން ޖިންސީ ކުށް ހަސަން އިސްމާއިލް ފުރައްސާރަ\nJuly 12, 2020 15:10:06\nޖިންސީ ފުރައްސާރައިގެ ތުހުމަތާ ގުޅިގެން ހަސަން ޕޮލިހަށް ހާޒިރުކޮށްފި\nDecember 17, 2019 13:10:13\nގެއަކަށް ވަދެ، ދެއަންހެނަކާ ގަދަކަމުން ޖިންސީ ގުޅުން ހިންގަން އުޅުނު ކަމުގެ ތުހުމަތުގައި2މީހަކު ހައްޔަރުކޮށްފި\nJune 30, 2020 19:05:22\nއިއްޔެގެ މުޒާހަރާއިން ހައްޔަރު ކުރި ދެ ޒުވާނުން ދޫކޮށްލައިފި\nދިވެހި ޤައުމު ބޯގަންވިލާގަނޑެއްގެ ދަށުގައި\nއަދި މުހިންމު ވާހަކައެއް މައުލޫމާތައްޓަކައި ކިއުންތެރިންނާއި ހިއްސާކޮށްލާނަމެވެ. ހަސަން އިސްމާއިލް އަކީ ގުރޭޝާ އިސްމާއިލް ގެ ކޮއްކޮއެވެ. މި ގުރޭޝާ އިސްމާއިލް އަކީ ރައީސް މައުމޫން ދައުރުގެ މެދުތެރޭގައި އޭއެމްޑީސީ ޑޮކްޓަރުންތަކަކާއި ގުޅިގެން ކްރިސްޓިއަން ދީން ފަތުރައިގެން ޖަލުގައި އަދަބު ލިބިފައިވާ މީހެކެވެ. މިހާޜު ސަރުކާރު ބޮޑު ކުންފުންޏެއްގެ ވަރަށް އަނިޔާވެރި ހިއުމަން ރިސޯސް މެނޭޖަރެކެވެ.


Hulh Male' Islamic center design kohgen thin lakka rufiyaa Maai design ah\nއިސްލާމިކް ސެންޓަރު ފަރުމާކޮށްގެން ތިން ލައްކަ ރުފިޔާގެ އިނާމު މާއި ޑިޒައިން އަށް\n07 އޮކްޓޯބަރ 2021 - 23:19:38\nހުޅުމާލޭ ފޭސް އެކެއްގައި ބިނާކުރާ އިސްލާމިކް ސެންޓަރު ފަރުމާކޮށްގެން 300،000 ރުފިޔާގެ އިނާމް މާއި ޑިޒައިން ޕްރައިވެޓް ލިމިޓެޑް ހާސިލް ކޮށްފިއެވެ.\nމިކަމަށް ބޭއްވުނު ހާއްސަ ރަސްމިއްޔާތުގައި ވަނަތަކަށް ހޮވުނު ފަރާތްތަކަށް އިނާމް ހަވާލުކޮށްދެއްވާފައިވަނީ އިކޮނޮމިކް މިނިސްޓަރު ފައްޔާޒް އިސްމާއީލް އެވެ. މި މުބާރާތުން 1 ވަނައަށް ހޮވިފައިވަނީ މާއި ޑިޒައިން ޕްރައިވެޓް ލިމިޓެޑްއެވެ. އަދި ދެވަނައަށް އައިޝަތު ރާސިއާ ހުށަހަޅާފައިވާ ކުރެހުން ހޮވިފައިވާއިރު ތިންވަނައަށް ހޮވިފައިވަނީ އިންސައިޑް ޕްލަސް ޕްރައިވެޓް ލިމިޓެޑުން ހުށަހަޅާފައިވާ ކުރެހުމެވެ.\nހުޅުމާލޭ ފޭސް 1 ގައި ތަރައްގީ ކުރެވިފައިވާ ސެންޓްރަލް ޕާކަކީ ހުޅުމާލޭގައި ދިރިއުޅެމުން ގެންދާ ފަރާތްތަކަށާއި އެކި ބޭނުންތަކަށް ހުޅުމާލެއަށް ޒިޔާރަތް ކުރާ ފަރާތްތަކަށް ތަފާތު ގިނަ ހަރަކާތްތަކެއް އެކުލެވިގެންވާ ގޮތަށް ފަރުމާކުރެވި ތަރައްގީ ކުރަމުން އަންނަ ޕާކެކެވެ.\nމިގޮތުން ހަތަރު ސަރަޙައްދެއް އެކި ބޭނުންތަކަށް ބަހާލައިގެން ކުރިއަށް ގެންދިއުމަށް ހަމަޖެހިފައިވާ މި މަޝްރޫއުގައި މިސްކިތަކާއި އިސްލާމިކް ސެންޓަރެއް ބިނާ ކުރުމަށް ވަނީ ހަމަޖެހިފައެވެ. އަދި މި މިސްކިތާއި އެކު ހެދި އިސްލާމިކް ސެންޓަރ ފަރުމާކުރުމަށް ހުޅުވާލެވުނު ފުރުސަތުގައި ވަނަތަކަށް ހޮވުނު ފަރާތްތަކަށް އެކަމުގެ އަގު ވަޒަންކޮށް މިއަދު ވަނީ އިނާމް ހަވާލު ކުރެވިފައެވެ.\nއިކޮނޮމިކް މިނިސްޓްރީއާއި އެޗްޑީސީ ގުޅިގެން ހިންގުނު މި ޑިޒައިން މުބާރާތަކީ، ދިވެހި ސަގާފަތާއި ގުޅޭ އިހުގެ މިސްކިތް ތަކުން މިސާލު ނަގައިގެން ޑިޒައިން ކުރުމުގެ ފުރުޞަތު ދިވެހި އާކިޓެކްޓުންނަށް ދިނުމުގެ ބޭނުމުގައި ހިންގާފައިވާ މުބާރާތެކެވެ.\nމި މަޝްރޫޢު އަދި ޑިޒައިން މުބާރާތުގެ ދަށުން ފަރުމާކޮށް ބިނާ ކުރުމަށް ހަމަޖެހިފައިވާ މިސްކިތަކީ ކޯޓްޔާޑާއި އެކު 2500 މީހުންގެ ޖާގައިގެ މިސްކިތެކެވެ. އަދި އިސްލާމިކް ސެންޓަރުގައި ލައިބްރެރީއެއްގެ އިތުރުން މީޓިން ރޫމް ފަދަ ތަންތަން ހިމެނިފައިވެ އެވެ.


ހިތަކުން ނުފިލާނެ 27 – Esfiya\nބަނޑުފައިވެފައި ހުރިވަރުން ފާޒިން އަވަހަށް ކެއުމާއިގެން ކުރިއަށް ދިޔައެވެ. އިންހާވެސް ފާޒިންއާއި އެކު ކެއުމުގައު ބައިވެރިވިއެވެ. ކައިނިމިގެން ފާޒިން ގޮސް ގޮނޑިސެޓުގައި ޖައްސާލީ ވަރުބަލިވެފައި ލޯމައްޗައް ކުޑަކޮށް އަނދިރިވާން ފެށުމުންނެވެ. ގިނައިރު ނުކައި ހުރެފައި މާގިނައިން ކެވުނަސް އެކަހަލަ ގޮތެއް ވެދާނެ ކަމަށް ފާޒިންގެ ސިކުނޑިއަށް ވިސްނުނު ނަމަވެސް ފާޒިންއަށް ނޭގުނީ އޭނަގެ ދިރިއުޅުން އިންހާ ވައްޓާއެލަނީ ކިހާފުންމިން ހުރި ވަޅުގަނޑަކަށް ކަމެވެ. ގޮނޑިސެޓުގައި ބުރަކަށި ޖެހުނުތާ މާގިނައިރެއް ނުވަނީސް ފާޒިންއަށް ނިދިގެން ގޮޑިމައްޗަށް ދެމުނެވެ.\n” އަވަހަށް އާދެބަލަ މަންމަމެން ނާންނަނީސް ފާޒިން ކޮޓަރިއަށް ގެންދަން…! ” އިންހާ އަވަސް އަވަހަށް ކޮންމެވެސް މީހަކަށް ގުޅާލާފައި ބުނެލިއެވެ. މާގިނައިރުތަކެއްނުވަނީސް ދޮރުގައި ޓަކިޖަހާލުމުން އިންހާއަށް އެދިމާލަށް ދެވުނީވެސް ދުވަފައި ކަހަލަ ގޮތަކަށެވެ.\nފާޒިންއަށް ހޭލެވުނުއިރު އިންހާ އޭނަގެ ގައިގައި ބައްދައިލައިގެން ނިދާފައި އޮތެވެ. އިންހާ ކައިރީގައި ނިދާފައި އޮތުމުން ފާޒިންއަށް ތެދުވެވުނީވެސް ފުންމާފައެވެ. އޭރު ފާޒިން ލައިގެންހުރި ގަމީސް ކައިރީގައި ހުރި ހަރުގަނޑުގައި އަޅުވާފައި އޮތެވެ. އިންހާ އޮތީ އޭނާ ނިދަންލާ ކުރުސޯޓާއި ކުރު ޓޮފްކޮޅެއް ލައިގެނެވެ. އޭރު އިންހާގެ ފައިގެ ބޮޑުބައެއް ހާމައަށް އޮތްއިރު ލާފައި އޮތް ޓޮޕުކޮޅު ތުނިކަމުން އިންހާގެ ހަށިގަނޑުގެ ވަނާތައް ރީތިކޮއް ފެންނަން އޮތެވެ. ފާޒިން ތެދުވެގެންގޮސް ގަމީސް ލާންހުއްޓާ އިންހާ ތެދުވެ ބަލާލިއެވެ. އޭރު އޭނަގެ މޫނުމަތީގައި ވަނީ ކާމިޔާބީގެ ހިނިތުންވުމެކެވެ. ނަމަވެސް އެކަމެއް އެނދަށް ފުރަގަސް ދީގެން ހުރި ފާޒިންއަކަށް ނޭގެއެވެ.\n” ދަނީތަ…؟ ” ނިދާކަމަށް ހެދިގެންއޮވެ އިންހާ ބުނެލިއެވެ.\n” ކިހިނެއް އަހަރެން މިކޮޓަރިއަށް ވަނީ…؟ ކާކު އަހަރެންގެ ގަމީސް ބޭލީ…؟ ” ފާޒިން ބޮލުގައި އަތްކާތަމުން ރޭގައިވީ ކަންތައް ހަދާންކުރަމުންދިޔައެވެ. ނަމަވެސް އެއްވެސް ކަމެއް އޭނަގެ ހަނދާނަށް ނައިއިރު ބޮލަށްވެސް ވަނީ ބަރުވެފައެވެ.\n” ފާޒިން އަމިއްލައަކަށްނު މިކޮޓަރިއަށް ވަދެ ގަމީސްވެސް ބޭލީ…! ރޭގަވީ އެއްކަމެއްވެސް ހަދާނެއް ނެތްތަ…؟ ” އިންހާ ލޯހަނި ކޮއްލަމުން ބުނެލިއެވެ. އޭރުވެސް ފާޒިން ހުރީ ވިސްނާށެވެ. އެނދު ކޮޅުގައި ބާއްވާފައި އޮތް ފާޒިންގެ ފޯނުފެނުމުން ނަގާބަލާލިއިރު ފޯނުވެސް އޮތީ ނިވާލާފައެވެ. ފާޒިން އަވަސް އަވަހަށް އެނދުކޮޅުގައި އޮތް ސައިކަލު ތަޅުދަނޑި ހިފައިގެން ބޭރަށް ހިނގައިގަތުމުން އިންހާވެސް ފާޒިންގެ ފަހަތުން ނިކުތެވެ. އެވަގުތު ގޭތެރޭގައި އެކަކުވެސް ފެންނަން ނެތުމުން އިންހާ އަނެއްކާވެސް ގޮސް އެނދަށް އަރާ އޮށޯވެލި އިރު އިންހާގެ މޫނުމަތީގައި ވަނީ ވިހަ ހިނިތުންވުމެކެވެ.\nގޭގެ ދޮރުމަތީގައި ސައިކަލް ޕާކުކޮއްލާފައި ސައިކަލްމަތީގައި އިށީންދެލީ މީހާ ހަމަޖެހިލަންވެގެންނެވެ. އިރުކޮޅެއް ވަންދެން އެހެން އިނދެފައި ފާޒިންގޮސް ގެއަށް ވަންނަން އެޅިފުރަތަމަ ފިޔަވަޅާއެކު މީހާ ހުއްޓުންއެރިއެވެ. މައިޝާގެ މޫނުމަތިން ފެނުނު އަސަރަކީ ދުވަހަކުވެސް މައިޝާގެ މޫނުމަތިން ފާޒިންއަށް ފެނިފައިވާ އަސަރެއްނޫނެވެ. ދުވަހަކަވެސް އުފަލެއް ލިބިފައި ހުރި މީހެއް ހެނެއް ހިޔެއްނުވެއެވެ. އެރީތި ދޮންމޫނު ވަނީ މިލާފައެވެ. ގަދަޔަށް ރުއިމުގެ ސަބަބުން ދެލޯވަނީ ވަރަށް ބޮޑަށް ރަތްވެ ދުޅަވެފައެވެ. ބަލާލީމަވެސް ރޭގައި ނުނިދާކަން އެނގެއެވެ.\n” ކޮންތާކުން ތިއައީ…؟ ” ގޭގެ ދޮރުމަތީގައި ހުއްޓިގެން ހުރި ފާޒިން ފެނުމުން މައިޝާ ދުވެފައި އައިސް ފާޒިންގެ ގައިގައި ބައްދައިގަންނަމުން ބުނެލިއެވެ.\n” ގެސްޓުހައުސްއިން… ގޮސް ޖައްސާލިއިރަށް ނިދުނީ…! ” ފާޒިން މައިޝާގެ ބޮލުގައި ފިރުމާލަމުން ބުނެލިއެވެ. ފާޒިން އެވަގުތު ދޮގުހެދީ ހަމަޖެހިލައިގެން ހުރިހާ ވާހަކައެއްވެސް ކިޔައިދިނުމުގެ މަގުސަދުގައެވެ.\n” ދެން ކީއްވެ ފޯނު އޮފްކޮއްލީ…! ” މައިޝާއަށް އޭރުވެސް ގިސްލެވެމުން ދިޔައެވެ.\n” ޗާޖު ހުސްވެގެން ނިވުނީ…! ” ފާޒިން މައިޝާގެ އަތުގައި ހިފައިގެން ކޮޓަރިއާއި ދިމާލަށް ހިނގައިގަތެވެ. އޭރުވެސް ފާޒިންގެ ބޮލުން ބަރުކަން ފިލައިގެނެއް ނުދެއެވެ. ކޮޓަރިއަށް ވަދެ އެނދުގައި ޖައްސާލުމާއެކު މައިޝާއަށް ނިދިއްޖެއެވެ. އެރޭ ހަތަރުދަމު ނުނިދައި ހުރުމުގެ ސަބަބުން މައިޝާގެ ބޮލުގައި ވަރަށް ގަދަޔަށް ރިއްސަމުންދިޔައެވެ. މައިޝާއަށް ނިދުމުން ފާޒިންގޮސް ފޯނު ޗާޖައްޖަހާލާފައި ފޯނު ހުޅުވާލިއެވެ. އެއާއެކު ފާޒިންގެ ދެލޯ ބޮޑުވެގެން ދިޔައެވެ. އިންހާގެ ގައިގައި ބައްދާލައިގެން ނަގާފައި އިން ފޮޓޯގަނޑެއް ވޯލްޕޭޕާއަށް ލާފައި އިންއިރު ގެލަރީގައިވެސް އެދެމީހުންގެ ވަރަށް ގިނަ ފޮޓޯތަށް ހުއްޓެވެ. ފާޒިން ފޯނުގައި ހުރި ހުރިހާ ފޮޓޯތަކެއް ފޮހެލާފައި ގޮސް ފާހާނަޔަށް ވަދެ ފެންވަރާލައިގެން ބޭރަށް ނިކުތީ ކުރިމަތިވެފައިވާ ތޫފާނުން ސަލާމަތްވާނެ ގޮތެއް ވިސްނޭތޯއެވެ.\n” ދަރިފުޅާ! ކޮންތާކު ރޭގަ އުޅެނީ…! ” ކޮޓަރިން ނިކުމެގެން އައި ފާޒިން ފެނުމުން ވަދީފާ ބުނެލިއެވެ.\n” ރޭގަ ގެސްޓުހައުސްއަށް ގޮސް ޖައްސާލިއިރަށް ނިދުނީ…! ” ފާޒިން އައިސް ވަދީފާގެ ކައިރީގައި އިށީނެވެ.\n” ދަރިފުޅު ދެން އެހެން ހަދާކަށް ނުވާނު…! ރޭގަ މައިޝާ ނުނިދާކަންނޭގެ އެންމެ ނިދިކޮޅެއްވެސް…! މަންމަ ތިނެއްޖަހާކަން ހާއިރު ނިކުތްއިރުވެސް މައިޝާ އިން މިތާ ގޮނޑިސެޓުގައި…! މަންމަ އަހާލީމަ ބުނީ އޮފީހަށް ގޮސްފައި ނާންނާތީ އިނީއޭ…! ” ވަދީފާ ކޮށާ ނިމުނު ތަރުކާރީ ކޮޅު ހިފައިގެން ބަދިގެއާއި ދިމާލަށް ހިނގައިގަތެވެ. ވަދީފާ ސައިހެދުމުން ކުޑަކޮއް ސައިބޮއިލައިގެން ފާޒިން ގޮސް ކޮޓަރިއަށް ވަތްއިރު މައިޝާ ގަދަ ނިދީގައި ނިދާލާފައި އޮތެވެ. ފާޒިންވެސް ބޮލަށްބަރުވެފައި ހުރުމުން ނިދޭތޯ އޮށޯވެލިއެވެ.\n” ފާޒިން…! ދަރިފުޅާ..! ” ދޮރުގައި ދެފަހަރަކަށް ޖަހާލަމުން ވަދީފާ ގޮވާލިއެވެ. އޭރު ގަޑިން މެންދުރު އެކެއް ޖަހަނީއެވެ. ފާޒިން ތެދުވެ ބަލައިލިއިރު މައިޝާ ނިދާފައި ނެތުމުން ގޮސް ކޮޓަރީގެ ދޮރު ހުޅުވާލިއެވެ.\n” މިއަދު އޮފީހަށްވެސް ނުދަނީތަ…؟ ކޮބާ މައިޝާ…؟ ” ކޮޓަރިތެރެއަށް ބަލާލަމުން ވަދީފާ ބުނެލިއެވެ.\n” ފާހާނައިގަ ހެން ހީވަނީ…؟ ” ފާޒިން ފާހާނައިގެ ދޮރާ ދިމާލަށް ބަލައިލަމުން ބުނެލިއެވެ.\n” ދެން ފެންވަރާލައިގެން އާދޭ ކާން…! ބައްޕަވެސް އެބައިން ދަރިފުޅުމެން ނިކުންނަންދެން…! ” ވަދީފާ ސިޑިން ފައިބަން ހިނގައިގަންނަމުން ބުނެލިއެވެ. ފާޒިންގޮސް އެނދުގައި ޖައްސާލީ މައިޝާ ނިކުންނަން ދެނެވެ.\nފާޒިންމެން ކޮޓަރިން ނިކުތްއިރު އާމިރުއާއި ވަދީފާ ސިޓިންގްރޫމްގައި މަޑުކޮއްލައިގެންތިއްބެވެ. ފާޒިންމެން ފެނުމުން ވަދީފާ ބަދިގެއާއި ދިމާލަށް ހިނގައިގަތެވެ. ފާޒިންގޮސް އާމިރުކައިރީގައި ގޮނޑީގައި އިށީނުމުން މައިޝާ ދިޔަގޮތަށް ގޮސްވަނީ ބަދިގެއަށެވެ.\n“ދަރިފުޅާ! މަންމައަށް ކާންދީފިންތަ…؟ ” ބަދިގެއަށް ވަދެގެންއައި މައިޝާ ފެނުމުން ވަދީފާ ބުނެލިއެވެ.\n” ނޭގެ..! ކުޑީ ކައިރީގައި ބުނިން މަންމަޔަށް ކާންދޭށޭ…! ” މައިޝާ ތަށިތަކަށް ފެންއަޅަމުންބުނެލިއެވެ.\n” ދޭބަލާލާފަ އަންނަން…! މަންމަ ކާންހަދާލާނަން….! ” ވަދީފާއައިސް މައިޝާގެ ބުރަކަށީގައި ފިރުމާލަމުންބުނެލިއެވެ. މައިޝާ ގޮސް މުނީރާމެންގެ ކޮޓަރިއަށް ވަތްއިރު މިސްރާ މުނީރާއަށް ކާންދޭންއިނެވެ.\n” މަންމަޔަށް ކާންދީ ނިމުނީމަ ބޭސްދޭތި…! ” ހިނިތުންވެލަމުން މައިޝާ ބުނެލިއެވެ. އަދި ކޮޓަރީގެ ދޮރުލައްޕާލާފައި ގޮސް ބަދިގެއަށްވަނެވެ. އޭރު ވަދީފާ ކާންހަދާ ނިންމާލަނީއެވެ.\n” ދޭ ބައްޕަމެންކައިރީގައި ބުނަން…! ” ބަދިގެއަށް ވަތް މައިޝާ ފެނުމުން ވަދީފާ ބުނެލިއެވެ. މައިޝާ ގޮސް އާމިރުމެންކައިރީގައި ކާންބުނުމުން ފާޒިންއާއި އާމިރުއައިސް ބަދިގެއަށްވަނެވެ. މައިޝާވެސް ފާޒިންމެންނާއެކު ކެއުމުގައި ބައިވެރިވިއެވެ.\nހަވީރު ފާޒިން އޮފީހަށް ދިޔައީ ރިސޯޓަށް ފޮނުވަންޖެހޭ މުހިންމު ލިއުމެއްގައި ސޮއިކޮއްލަން ޖެހޭ ވާހަކަ ސިރާޖު ގުޅާފައިބުނުމުންނެވެ. ފާޒިން އޮފީހަށް ދިޔައިރު އޮފީހުގައި ސިރާޖުގެ އިތުރުން އިންހާވެސްއިނެވެ. ފާޒިން ފެނުމުން އިންހާ ތުއިގޮތަކަށް ހިނިތުންވެލިއެވެ. ސިރާޖު ދިން ލިއުންތަކުގައި ސޮއިކޮއްލުމުން ސިރާޖުވެސް ފާޒިންއާއި އެކު ބޭރަށް ނިކުތީ އެލިއުންތަށް ފޮނުވަން އިންހާއާއި ހަވާލުކޮއްފައެވެ. ސައިކަލަށް އަރަންބެލިއިރު ކެބިންގައި ތަޅުދަނޑި ބާއްވާފައި ނިކުމެވުމުން ފާޒިން ދިޔައީ ތަޅުދަނޑިބަލައެވެ. ފާޒިންގޮސް އޭނަގެ ކެބިންއަށް ވަތްތަން ފެނުމުން އިންހާ ފާޒިންގެ ފުރަގަހުންގޮސް ބައްދާލިއެވެ.\n” އިންހާ ކިހިނެއްވެގެން ތިއުޅެނީ…؟ ” ފާޒިން ކައިރިއަށް އައިކީ އަމަށަކު ރުޅިއެއްނޫނެވެ. ފާޒިންއަށް އިންހާ ފޮޅުވާލެވުނު ގޮތަކުން އިންހާ ނުވެއްޓުނީ ކިރިޔާއެވެ.\n” ދެން ރޭގަ އަހަރެންނާއެކު އެހެންއުޅުނީ ކީއްވެ…؟ ” ދެރަވެލާފައި އިންހާ ބުނެލިއެވެ.\n” އަހަރެން ނޫޅެއް ރޭގަ ގޮތަކަށް…! ” ފާޒިން އޭނަގެ ކެބިނުން ނިކުންނަމުން ބުނެލިއެވެ. ފާޒިން އައިސްފައި ހުރި ރުޅީގެ ސަބަބުން ސިރާޖު އޭނަގެ ސައިކަލު މަތީގައި މަޑުކޮއްލައިގެން އިންކަންވެސް ނޭގުނެވެ.\n” ކިހިނެއްވީ…؟ ” ސިރާޖު ސައިކަލުމަތީގައި އިނދެފައި ބުނެލިއެވެ.\n” ސިރާޖު އަދި ނުދަންދޯ…! ހިނގާ ކޮފީއަކަށް…! ” ސައިކަލު ދުއްވައިލަމުން ފާޒިން ބުނެލިއެވެ. ސިރާޖުވެސް ފާޒިންނާއި އެއްވަރަށް ސައިކަލު ދުއްވަމުންދިޔައެވެ. ދެމީހުންގޮސް މަޑުކޮއްލީ ޑޯލްފިންކައިރީގައެވެ.\n” ފާޒިން…! ކިހިނެއްތަވީ…؟ ” ގޮނޑީގައި އިށީންނަމުން ސިރާޖު އަހާލިއެވެ. ފާޒިން ބޯހަލުވާލީ ކަމެއްނުވާކަމަށް ބުނުމުގެ ގޮތުންނެވެ.\n” އަހަރެން މިވިސްނަނީ އަހަރުމެންގެ ފުރަތަމަ އެނުވާސަރީގައި މައިޝާއަށް ސަޕްރައިޒެއް ދޭން…! ނެއްތަ ރަނގަޅު އައިޑިއާއެއް..! ” ފާޒިން ކޮފީއަކަށް އޯޑަރު ކޮއްލަމުން ބުނެލިއެވެ.\n” އަންނަ މަހު ހަތެއް އެއީ ދޯ…؟ ” ސިރާޖު ވިސްނާލަމުން ބުނެލިއެވެ. ފާޒިން ހިނިތުންވެލީ އާނއެކޭ ބުނުމުގެ ގޮތުންނެވެ.\n” ކިހިނެއްހަދަން ކަމަށް ތިވިސްނަނީ..؟ ” ކޮފީތަށި ނަގާ ތުނބުގައި ޖަހާލަމުން ސިރާޖު ބުނެލިއެވެ. އެވަގުތު ފާޒިންގެ ފޯން ރިންގުވާންފެށުމުން ފާޒިން ފޯނުނަގާ ބަލައިލިއިރު ގުޅަނީ އިންހާ ކަމުން ސައިލެންޓަށް ލާފައި ފޯނުނަގާ ޖީބަށް ލީ ފޫހިވެފައި އިނދެއެވެ.\n” ކޮންތާކު އުޅެފައި ތިއައީ…؟ ހާދަ ވަރަކަށް ގުޅީމޭ…؟ ” ގެއަށް ވަދެގެންއައި ފާޒިން ފެނުމުން މައިޝާ ގޮނޑިން ތެދުވަމުން ބުނެލިއެވެ. ފާޒިން ފޯނުނަގާ ބަލައިލިއިރު މައިޝާ ވަރަށް ގިނައިން ގުޅާފައި އޮތެވެ.\n” ސައިލެންޓްގަ އޮތުމުން ނޭނގުނީ…! ” ފާޒިން އައިސް މައިޝާގެ ބޮލުގައި ފިރުމާލަމުން ބުނެލިއެވެ.\n” އާދެބަލަ ކޮޓަރިއަށް…! ” މައިޝާ ފާޒިންގެ އަތުގައި ހިފައިގެން ހިނގައިގަންނަމުން ބުނެލިއެވެ. ފާޒިންވެސް މައިޝާއާއި އެކު ގޮސް ކޮޓަރިއަށް ވަނީ ކުރިމަތިވާންއުޅޭ ތޫފާނުގެ އެއްވެސް އަލާމާތެއް ނޭގިއެވެ. ކޮޓަރިއަށް ވަދެފައި މައިޝާ ދޮރުތަޅުލާފައި ގޮސް ޑުރެސިންޓޭބަލްގެ މަތީގައި އޮތް އޭނަގެ ފޯނުނަގާފައި ފާޒިންއާއި ދިމާލަށް ބަލައިލިގޮތުންވެސް ކަމެއްގޯސްވެއްޖެކަން އެނގުނެވެ.\nMi part ves reethi vaane kamah hykuran…\nAwsome.. n thnks mihaa avahah up kohla dhinyma\nAlhey Ihthu haadha ragalhey. Thnks thihaa ava ene part genas dhineema.. v ufaa veje. Thnks n ur the best masha allah.\nAnekka kihineh mi v??\nv fake koh mihaaru mi story midhany…\nInhaaaaaa u big dheytherey fani…..i hate u…. alhe ithoo haadha baivaru adi gudan thakekey thiothy ehfaharaa maisha hingaa magun… v dheravejje… mai eulheny inhaa aaehkh faazin ge pic thah dhakaa kashehnun… oooooh… mai haadha hurt vaaney dhw… 🙁\nEy ithoo thihama ehvana…ingeytha mi inhaa akee kaakukan neyngigen aslu kuree prt mi baalaalee…balaaliiru evex nw prt eh…dhen mi engunee ithoo miadhu2prt up kurikan…asluvex v happy vejje…. shabee beynunvanee thikahala liyuntherin…dhuvaalaku2prt up kureemaedhen hama bst… love u ithoo…. 😛\nihthoo ,2prt 1 day , oh wowwww , !!!! ihthoo , maadhan ves mihen hadhaa dheh chey , vr vr bodah thnkx , n inhaa gandu dw , haadha foohi vay , hama mai ge life fanaa kuran , faaxin ge life hanaa kuran ulhey myheh , myheh ves noon santhi mariyabeh , vr vr hate way\nv reethi dhen anna bayaka inyhizaaaaaar\nmi vrhaka miharu midhaa goi kada. mi site ga in ehen vrhaka ehga\nmihaaru vany hama mihen. so kudakh story badhalu kohlane kama hope kuran.2vrhaka ga eh story eh inyma reechei nuvane. thats why. ithu mi comment positive kh nagaane kama unmeedhu kuran. 🙂\nހިތާމަ އެހެނިހެން ލޯބި June 12, 2017\nލޯބި August 24, 2019\nހިތާމަ އެހެނިހެން ލޯބި June 16, 2019


ކޮލަމް Archives | Landhooinfo\nއަމިއްލަ ބޭނުމެއްގައި، މިދިޔަ ހަފްތާގައި މާލެދަތުރެއް ކޮށްފީމެވެ. ނޫނު އަތޮޅަށް އަލަށް ދަތުރުތައް ފަށައިގެންއުޅޭ އެނެކްސް،4އިންޖީނުއެޅި ލާންޗުގައި މެންދުރުފަހު ފުރައިގެން ހަވީރަށް މާލެ ދެވިއްޖެއެވެ. ކުރަންދިޔަ ބޭނުން ނިންމާ ހަމަ އެރޭ ފުރި މަންޒިލް ބޯޓުން އަތޮޅަށް އަންނަން ނައްޓާލައިފިމެވެ. ބޮޑު ޗުއްޓީ ދުވަސްވަރުކަމުން ބޯޓުގައި އިށީންދެލާނެ ތަންކޮޅެއްވެސް ނެތެވެ. އަރަން ގެންގުޅުނު ޓެނިސް ކޮތަޅަކަށްލައި، ދަބަސް ހިފައިގެން ބޯޓުގެ ޑެގު މަށްޗަށް އަރައިފީމެވެ. އެތަނުގައިހުރި ޖޯލިފައްޗެއްގައި، …


nudhey baareh libuneemaa dhen vaanee mihenve\nރިޕޯޓު - ރައީސް ޔާމީން\nނުދޭ ބާރެއް ލިބުނީމާ ދެން ވާނީ މިހެންނެވެ.\nމަޖިލީހުގެ އަގުލަބީއްޔަތު ރައްޔިތުން ރައީސް ޔާމީން އަށް ނުދެއެވެ.\nމަޖިލީހުގެ ކޮންޓްރޯލް ރައީސް ޔާމީން އަށް ލިބުނީ މެމްބަރުން ގޮނޑި ވިއްކާލުމުން\nބާރުތައް ޖަމާކޮށްގެން ހުރެ ކުރާ ވެރިކަމަށް ކިޔަނީ އޮޓޮކްރަސީ އެވެ. އެއީ ޑިމޮކްރަސީއެއް ނޫނެވެ.\nކ. މާލެ9އޭޕުރިލް 2017 | އާދީއްތަ 19:19 20,404\nދިވެހި ފުލުހުން - ގޫގުލް\nއެކެއްގެ މުށުތެރެއަށް ދައުލަތުގެ ހުރިހާ ބާރުތައް ޖަމާކޮށްގެން ހުރެ ކުރާ ވެރިކަމަށް ކިޔަނީ އޮޓޮކްރަސީ އެވެ. އެއީ ޑިމޮކްރަސީއެއް ނޫނެވެ. އެފަދަ ވެރިކަމެއްގައި އަދުލުވެރިކަމާއި އިންސާފު ފެންނާނީ ކަރުދާހުން އެކަންޏެވެ. އެޒާތުގެ ވެރިކަމެއްގައި ރައްޔިތުންގެ އިހުސާސްތަކާއި ވިންދަށް ބެލުމެއް ނޯންނާނެއެވެ. ޖައްބާރުކަމާއި އަނިޔާވެރިކަން ފާޅުކުރުމަކީ މިދެންނެވި ކަހަލަ ވެރީންގެ ތަބީއަތުގައި ހުންނަކަމެކެވެ. ދުނިޔޭގެ ތާރީޚަަށް ބަލައިލީމާ މިކަންކަން ވަރަށް ރީއްޗަށް ފެންނާނެއެވެ.\nމާފުނަށް ފީނުމުގެ ބޭނުމެއް ނެތެވެ. މާދުރަށް ވިސްނުމުގެ ބޭނުމެއްވެސް ނެތެވެ. މި ދިވެހިރާއްޖޭގައި މިހާރު ގާއިމުވެފައިވާ ސަރުކާރާއި ދޭތެރޭ ވިސްނައިލާށެވެ. ބާރުތައް ޖަމާވެފައިވާ ގޮތާދޭތެރޭ ފިކުރު ހިންގައިލާށެވެ. ދައުލަތުގެ ބާރުތަކޭ އާއްމުކޮށް ކިޔައި އުޅެނީ މައިގަނޑު ތިން ބަޔަކަށެވެ. އެއީ ވެރިކަން ހިންގުމުގެ ބާރާއި އަދުލު އިންސާފު ގާއިމު ކުރުމުގެ ބާރާއި ގާނޫނުތައް ހެދުމުގެ ބާރެވެ. އެއަށްވުރެ ތިލަކޮށް ކިޔާނަމަ އެއީ ސަރުކާރާއި ފަނޑިޔާރުގެ އާއި ރައްޔިތުންގެ މަޖިލީހެވެ.ރައްޔިތުން ތުހުމަތު ކުރާ ގޮތުގައި މި ތިންބާރުވެސް މިހާރު ޖަމާވެފައިވަނީ އެކެއްގެ މުށުތެރެއަށެވެ. އެމީހަކީ ރައީސް އަބްދުﷲ ޔާމީނެވެ.\nމިހެން ލިޔުނީމާ ބަޔަކު މީހުން ނުރުހިގެންފައި ކުރިމައްޗަށް އައިސް ޖެހިގެންފައި ބުނާނެއެވެ. ބަލަގަ މީނދަ މީހާއެވެ. ތިޔަ ބުނާ ބާރަކީ ޑިމޮކްރަސީގެ އިމުގެ ތެރެއިން ރައްޔިތުން ހަވާލުކުރި ބާރުތަކެވެ. ރައީސް ޔާމީނަކީ ރައްޔިތުންގެ ވޯޓުން ހޮވާފައި ހުންނެވި ރައީސެވެ. އަހުރެންވެސް އެއްބަހެވެ. ރައީސުލްޖުމްހޫރިއްޔާކަމަށް ޔާމީނު އިންތިޚާބު ކުޅައީ ރައްޔިތުންނެވެ. އެކަމަކު ފަނޑިޔާރުގެއަށް އަތް ބޭނުމާއި މަޖިލީސް ކޮންޓްރޯލް ކުރުމުގެ ބާރު ރައްޔިތުން ރައީސް ޔާމީނަކާއި ހަވާލެއް ނުކުރެއެވެ. އެބާރުތައް ރައީސް ޔާމީނު ހޯއްދެވީ ހީލަތްތެރި ގޮތެއްގަކަމަށް ރައްޔިތުންގެ ތެރެއިން ގިނަބަޔަކު ތުހުމަތުކުރެއެވެ. ރައްޔިތުންގެ ނިންމުމާ މުޅިން ދެކޮޅަށެވެ.\nއެންމެ ފުރަތަމަ މަޖިލީހަށް ބަލައިލާށެވެ. މަޖިލީހަށް 85 މެންބަރުން ހޮވުމަށް އެންމެފަހުން ބޭއްވުނު އިންތިޚާބުގައި ރައީސް ޔާމީނުގެ ޕީޕީއެމަށް މަޖިލީހުގެ އަޣުލަބިއްޔަތު ލިބިފައެއް ނެތެވެ. އެއި ރައްޔިތުންގެ ނިންމުމެވެ. ޚުދު ރައީސް ޔާމީނަށް ވެސް ރައްޔިތުން ވޯޓު ދިނީ ޕާޓީތަކާ ގުޅިގެން ވެރިކަން ހިންގެވުމަށެވެ. މަޖިލީސް އިންތިޚާބުގައިވެސް ރައްޔިތުންގެ މެސެޖަކީ އެއީ އެވެ. އެކަމަކު މަޖިލިސް އިންތިޚާބު ހަމަ ނިމުމާއެކު ދެން ފެނުނީ ޖުމްހޫރީ ޕާޓީ އާއި އެމްޑީޕީގެ ޓިކެޓުގައި ހޮވުނު ބައެއް މީހުންނާއި އަމިއްލަ ގޮތުން ހޮވުނު ބައެއް މީހުން ޕީޕީއެމަށް ސޮއިކުރި މަންޒަރެވެ. އިސާހިތަކު މަޖިލީހުގެ ފުރިހަމަ ކޮންޓްރޯލް އޮތީ ރައީސް ޔާމީނުގެ މުށުތެރޭގައެވެ. މިކަން މިމަގުން ހިނގާފައި އޮތީ އޮޓޯއިން ކަމަށް ގަބޫލުކުރާ ބަޔަކު ތިބިކަމަށް ވަނީ\nވިއްޔާ އެބަޔަކު އެތިބީ ޣާފިލުކަންމަތީގައެވެ.\nކޮންމެ އަކަސް ރައްޔިތުން ނުދޭ ބާރެއް ރައީސް އަބުދުﷲ ޔާމީނަށް ލިބުނީއެވެ. މަޖިލީހުގެ ފުރިހަމަ ކޮންޓްރޯލް ސަރުކާރަށް ލިބުނީމާ ދެންވާ ގޮތަކީ ވެރިމީހާގެ ނިންމެވުންތަކުގައި ތައްގަނޑު ޖަހައިލުން ފިޔަވައި އެހެން ކަމެއް ނުކުރެވުމެވެ. މިއަދުގެ މަޖިލީހުން ފެންނަނީ މި މަންޒަރެވެ. އޮޑިޓަރ ޖެނެރަލް ބޭރުކޮށްލުމާއި ސްޕްރީމްކޯޓުގެ ފަނޑިޔާރުންގެ ބެންޗު ކުޑަކުރުމާއި ސެޒްގެ ގާނޫނާއި އަދި ނަޝީދަށް އެމްޑީޕީގެ ރައީސްކަން ގެއްލުވާލުމުގެ އިސްލާހަކީ މިމަގުން ހިންގާފައިވާ ކަންކަމެވެ. މިނިވަން މުވައްސަސާތަކަށް މީހުން އައްޔަންކުރަނީ މަޖިލީހުން ކަމަށްވެފައި މަޖިލީހުގެ ފުރިހަމަ ކޮންޓްރޯލް ސަރުކާރަށް އޮތުމުގެ މާނައަކީ މަގާމުގައި ދެމިތިބެން ބޭނުންނަމަ ސަރުކާރުން ކުރާކަންކަމަށް ދެލޯ މަރާލުމެވެ. ސަރުކާރުގެ ފުލުސް މީހާގެ ދައުރު އަދާކުރުމެވެ.\nމިއަދު ނެޝަނަލް އިންޓަގްރިޓީ ކޮމިޝަނާއި ބްރޯޑްކާސްޓިން ކޮމިޝަނާއި ޖުޑިޝަލް ސާވިސް ކޮމިޝަނާއި އިލެކްޝަންސް ކޮމިޝަނުން އެކުރަނީ މިމަސައްކަތެވެ. އަދި މޯލްޑިވްސް އިންލެންޑް ރެވެނިއު އޮތޯރިޓީންވެސް ކުރަނީ ހަމަ މިމަސައްކަތެވެ. ސަރުކާރުގެ އަމަލަކާއި ދޭތެރޭ ޗުއްޕު ބުނެލަން ކެރޭ މީހަކު އެއިން ކޮމިޝަނެއްގައި ނެތެވެ. ކިރިޔާވެސް އަނގަ ހަލުވައިލުމުގެ ހިތްވަރު ހުރި ކަމަށް ފެންނަނީ ހިއުމަންރައިޓްސް ކޮމިޝަނުގެ މެންބަރުންގެ ފަރާތުންނެވެ.\nދެން އޮތީ އަދުލު އިންސާފުގެ ދާއިރާއެވެ. މަޖިލީހުގެ ފުރިހަމަ ކޮންޓްރޯލް ހޯދައިގެން އުއްތަމަ ފަނޑިޔާރާއި ސްޕްރީމްކޯޓުގެ އެހެން ފަނޑިޔާރަކު ބޭރުކޮށްލި ގޮތް ހުރިހާ ފަނޑިޔާރުންނަށް ވެސް ފެނުނެވެ. މަގާމަށް އައްޔަންކޮށްފައި ތިބެނީ އުމުރު ދުވަހަށޭ ބަޔާންވެފައި އޮތަސް ހަގީގަތުގައި މަގާމުގެ މުއްދަތަކީ ސަރުކާރުގެ ރުހުމާއި ހެޔޮއެދުން ދެމިއޮތްހާ ދުވަހެކެވެ. އެކަން ބަދަލުވާ ދުވަހަކީ މަގާމު ގެއްލޭ ދުވަހެވެ. މަޖިލީހުން އައްޔަންކުރާ މީހުން ބޭރުކުރާނީ މަޖިލީހުންނެވެ. ޖުޑިޝަލް ސާވިސް ކޮމިޝަނުން އައްޔަން ކުރާ މީހުން ބޭރު ކުރާނީ އެކޮމިޝަނުންނެވެ. މިކަމާ ދޭތެރޭ އެއްވެސް ފަނޑިޔާރެއް ގާޒީއެއްގެ ހިތުތެރޭގައި ޝައްކެއް ނެތެވެ. އެހެންވުމުން ދެން މިވާގޮތަކީ ސަރުކާރު ބޭނުންވާގޮތް ނޫން އެހެން ގޮތަކަށް ނިޔާއިއްވާން ކެރޭ ފަނޑިޔާރަކު ނެތުމެވެ. ފަނޑިޔާރުގޭގެ މުސްތަގިއްލުކަން ގެއްލިގެން ދިއުމެވެ..\nފަނޑިޔާރުގޭގެ މުސްތަގިއްލުކަމާ ދޭތެރޭ ވާހަކަ ދައްކަން އަޅުގަނޑު ޖެހިލުންވެއެވެ. ލަދުވެސް ގަނެއެވެ. އެ މުސްތަގިއްލުކަމުގެ މިންވަރު ދެނެގަތުމަށް ތިޔަބޭފުޅުންނަށް އޮތީ މި ދައުރުގައި ފަނޑިޔާރުގެއަށް ދައުލަތުން ހުށައެޅި މައްސަލަތަކުގެ ނިޔާ އައިގޮތް ބަލައިލުމެވެ. ކާނަލް ނާޒިމާއި ރައީސް ނަޝީދުގެ ޝަރީއަތުގެ ސަފްހާތައް މުރާޖައާކޮށްލުމެވެ. ބައެއް ވިޔަފާރިތަކާ ދެކޮޅަށް ހުށައެޅުނު މައްސަލަތައް ބަލައިލުމާއި ފުލުހުން ހައްޔަރުކުރާ މީހުންގެ މުއްދަތު ޖެހުމުގެ ތަރުތީބަށް ބަލައިލުންވެސް އެދެވިގެންވެއެވެ. މިކަންތަކަށް ރިއާޔަތްކޮށްފިއްޔާ ޖަވާބު ވަރަށް ސާފުވާނެއެވެ.\nމިދެންނެވި ބާރުތައް މިބީދައިން ވެރިމީހާގެ މުށުތެރެއަށް ޖަމާވެ އެ ވެރިމީހާގެ ނަންފުޅުގައި ސަރުކާރުގެ އެކި ގިންތީގެ އެކިއެކި ވެރިން ހިންގަވާ ކަންތައްތަކާއި މެދު ރައްޔިތުން ޝަކުވާކުރަން ފެށީމާ ތިޔަކަންކަން މިނިވަން މުވައްސަސާތަކަށް ހުށައަޅާށޭ ނުވަތަ ޝަރީއަތުން އިންސާފު ހޯދާށޭ ބުނެ ސަރުކާރުން ޖަވާބު އެބަދެއެވެ. މި ޖަވާބު އިވުނީމާ އަޅުގަނޑުވެސް ހިނިއާދެއެވެ.\nއެހެންޏާ ފަހެ ރެހެންދި ފްލެޓުތައް ބެހުމުގައި އިންސާފެއް ނެތްކަން ސާބިތުކުރަން ދާން މިޖެހެނީ އެއިން ފްލެޓެއް ލިބުނު މީހުންގެ ތެރެއިން މީހެއްގެ ކައިރިއަށެވެ. އަނިޔާ ކުރާމީހާ އާއި ތަހުގީގު ކުރާމީހާ އާއި ނިޔާ އިއްވާމީހާ އެކަކަށްވީމާ ދެން އެއީ ހެޔޮވެރިކަމެކޭ ކިޔާނީ އެނިޒާމުން ބައިއެޅޭ މީހުންކަން ޔަގީނެވެ. ކޮންމެއަކަސް މިއަދު ސަރުކާރުގެ ތެރެއިން މިކުރާ ހުރިހާ ކަމެއް ކުރުމުގެ ފުރިހަމަ އިހްތިޔާރާއި ބާރު ރައީސް ޔާމީނަށް ލިބިގެންދިޔައީ ރައްޔިތުންގެ މަޖިލީހުގެ ފުރިހަމަ ކޮންޓްރޯލް އެމަނިކުފާނަށް ލިބިވަޑައިގަތުމުންނެވެ. އަދި މަޖިލީހުގެ ކޮންޓްރޯލް ރައީސް ޔާމީނަށް ލިބިވަޑައިގަތީ ރައްޔިތުން ދިން ވޯޓަށް ހިޔާނާތްތެރިވި މެންބަރުންތަކެއް ރައްޔިތުންގެ މަޖިލީހުގައި ތިބުމުންކަން އެއީ މިއަދު ދެބަސްވެވެން ނެތް ހަގީގަތެކެވެ.


ކޮވިޑް19: އިރާން ގައި ކޮންމެ 10 މިނެޓަކުން އެކަކު މަރުވޭ – Dhen.mv\nކޮވިޑް19: އިރާން ގައި ކޮންމެ 10 މިނެޓަކުން އެކަކު މަރުވޭ\nMarch 21, 2020 - 2:16 am\nކޮރޯނާ ވައިރަސް ޖެހިގެން އިރާނުގައި ކޮންމެ 10 މިނެޓަކުން މީހެއް މަރުވާ ކަމަށް އެ ގައުމުގެ ސިއްހަތާއި ބެހޭ އިދާރާއިން ބުނެފިއެވެ. ދުނިޔޭގެ އެކި ހިސާބުތަކުގައި ވައިރަސް ހަލުވިކަމާއެކު ފެތުރެމުންދާއިރު މެދުއިރުމަތީގެ ގައުމުތަކުގެ ތެރެއިން އެންމެ ގަދައަށް ވައިރަސް ފެތުރެމުންދާ ގައުމަކީ އިރާނެވެ.\nއިރާނުން މިހާތަނަށް ޖުމްލަ 19،644 މީހުނަށް ވައިރަސް ޖެހުނު ކަމަށް ރިޕޯޓުކޮށްފައިވާއިރު އެގައުމުގެ ސިއްހަތާއި ބެހޭ ވުޒާރާގެ ތަރުޖަމާނު ކުރި ޓްވީޓެއްގައި ބުނެފައިވާގޮތުގައި އިރާނުގައި ކޮންމެ ގަޑިއިރަކު 50 މީހުން ވައިރަަހަށް ޕޮސިޓިވްވެއެވެ. އަދި ޕޮސިޓިވް ވާ މީހުންގެ ތެރެއިން ކޮންމެ 10 މިނަޓަކުން މީހަކު މަރުވާ ކަމަށް ވެސް އެޓްވީޓުގައި ބުނެފައިވެއެވެ. މިއީ މިހާ ބޮޑަށް އެ ގައުމުގައި ވައިރަސް\nފެތުރޭ ކަމަށް އެގައުމުގެ ސަރުކާރުން އެއްބަސްވި ފުރަތަމަ ފަހަރުކަން ފާހަގަކޮށްލަންޖެހެއެެވެ.\nއިރާނުގެ ރައީސް ގެ އިތުރު އޮފިޝަލެއް މީޑިއާއަށް މައުލޫމާތު ދެމުން ބުނެފައިވާ ގޮތުގައި ވައިރަސް ޖެހިގެން މަރުވާ މީހުންގެ އަދަދު ހަގީގަތުގައި އެއަށް ވުރެ ގިނަ ވުން އެކަށީގެން ވެެއެވެ. އޭނާ ބުނި ގޮތުގައި ބައެއް މީހުން މަރުވާއިރު މަރުވީ ކޮރޯނާ ވައިރަހުގެ ސަބަބުން ކަން ވެސް ގިނަ ފަހަރު ދެނެނުގަނެވޭކަމަށެވެ.\nއިރާނުގެ ސަރުކާރާއި އިިދިކޮޅު ފަރާތްތަކުން ދަނީ ސަރުކާރުން ކޮރޯނާ ވައިރަހުގެ މައުލޫމާތު ސިއްރު ކުރަމުންދާ ކަމުގެ ތުހުމަތުކޮށްފައެވެ. އަދި މަރުވި މީހުންގެ އަދަދު 7000 އަރާފާނެ ކަމުގައިވެސް އެފަރާތްތަކުން ބުނެއެވެ.\nއިރާނު ސަރުކާރުން ގެންދަނީ ވައިރަސް ކޮންޓްރޯލް ކުރުމަށްޓަކައި ގިނަ ފިޔަވަޅުތަކެއް އަޅަމުންނެވެ. އެގޮތުން ސްކޫލުތަކާއި ކޮލެޖުތައް ބަންދުކޮށް ހުރިހާ ކުޅިވަރު ކުޅޭ ތަންތަނާއި މީހުން އެއްވާ ތަންތަންވެސް ވަނީ ބަންދުކޮށްފައެވެ. އަދި ބައެއް ދީނީ އެއްވުންތަށް ބޭއްވުމަށް ވެސް އިރާނުގެ ސަރުކާރުންވަނީ ހުރަސްއަޅާފައެވެ.\nއެމެރިކާގެ 46 ވަނަ ރައީސަކަށް ޖޯ ބައިޑަން، މަރުޙަބާ!\nއެމެރިކާގެ ފުރަތަމަ އަންހެން ނައިބު ރައީސާ ކަމަށް ކަމަލާ ހެރިސް


Shima gehlun: Kuri masahkaiy hedhdhevi faraathah engeyne | Mihaaru\nރިޕޯޓް / ކަނޑުމަތީގެ ހާދިސާ\nޝިމާ ގެއްލުން: "ކުރި މަސައްކަތް ހެއްދެވި ފަރާތަށް އެނގޭނެ"\n25 ފެބުރުއަރީ 2019 - 13:16\nއިބްރާހިމް ފަޒީލް، 24، އަކީ ޝިމާގެ ޒަމާންވީ ގާތް އެކުވެރިއެކެވެ. ނަމަވެސް ޝިމާ ގެއްލުނު ހިތާމަވެރި ހާދިސާގެ ސަބަބުން އޭނާގެ އާއިލާގެ ހިތްހަމަނުޖެހުން ފަޒީލަށް އެބަ އޮތެވެ.\nހާދިސާއާ ބެހޭ ގޮތުން މިހާތަނަށް ފަޒީލް ދެއްކި ވާހަކަތައް ޝިމާގެ އާއިލާ އާއި ބައެއް އެކުވެރިން ގަބޫލެއްނުކުރެ އެވެ. އެކަމަކު ފަޒީލް ބުނި ގޮތުގައި ޝިމާ ސަލާމަތްކުރަން އޭނާ ވަރަށް މަސައްކަތްކުރި އެވެ.\nނިދާފައި އޮތުމުން ފެރީ ކެޓި\nމާލޭގައި އުޅުމަށް ފަހު މިދިއަ ބުރާސްފަތިދުވަހު ވައިގެ މަގުން ކައްދޫ އެއާޕޯޓަށް ޝިމާ ދިޔައީ ރަށަށް ދާށެވެ. ފަޒީލް ބުނާ ގޮތުން ނަމަ ޝިމާ ހުރީ އޭނާގެ 18 މަހުގެ ދަރިފުޅު ކައިރިއަށް ވީހާވެސް އަވަހަކަށް ދާން ބޭނުންވެފަ އެވެ.\nޝިމާ ބަލާ އެއާޕޯޓަށް ދިޔައީ، ލިންކް ރޯޑުން ކައްދުއާ ގުޅިފައި އޮތް ރާއްޖޭގެ އެންމެ ބޮޑު ރަށް، ލ. ގަމަށް ނިސްބަތްވާ ފަޒީލް އެވެ. އަތޮޅު ފެރީ އޮންނަ ދުވަހަށް ވާތީ، އެ މީހުން ނިންމައިގެން ތިބީ ފެރީގައި މާމެންދުއަށް ދަތުރުކުރާށެވެ.\nއެކަމަކު ބުރާސްފަތިދުވަހުގެ ހެނދުނު 8:30 ހާ އިރު ޖެއްސި ފްލައިޓްގައި އިންދާ ކަންފަތުން ލޭ އައުމުން ޝިމާ ފުރަތަމަ ބޭނުންވީ، ފަޒީލް ބުނިގޮތުގައި، ޑޮކްޓަރަށް ދައްކާށެވެ. އެހެންވެ އަވަހަށް ލ. ގަމު ރީޖަނަލް ހޮސްޕިޓަލަށް ގޮސް ޑޮކްޓަރަށް ދައްކައި ބޭސް ނެގި ކަމަށް އޭނާ ބުންޏެވެ.\nއޭގެ ފަހުން ޝިމާ އެދުނީ، ފަޒީލް ބުނި ގޮތުގައި، އެ ރަށުގައި ނިދާލެވޭނެ އިންތިޒާމެއް ހަމަޖައްސައި ދިނުމަށެވެ. އެހެންވެ ގަމުގެ މުކުރިމަގުގައި ހުންނަ ލާބެ ގެސްޓް ހައުސްއަށް ޝިމާ ގެންދިޔަ ކަމަށް އޭނާ ބުންޏެވެ.\n"ޝިމާ ބުނީ އޭނާގެ ރައްޓެއްސަކު ޖިންނި މޮޔަވެގެން ދެ ރޭ ވެއްޖެޔޭ ނުނިދާތާ. އެހެންވީމަ ނިދޭނެ ގޮތް ހަމަޖައްސާލަ ދޭށޭ. ބުނީމަ ގެސްޓް ހައުސްއަކަށް ގެންދިޔައީ،" ފަޒީލް ކިޔައިދިނެވެ.\nއެކަމަކު ޝިމާގެ އާއިލާގެ ފަރާތުން ވާހަކަ ދެއްކި އޭނާގެ ދޮންކާފަ އަލީ އިދުރީސް ބުނީ ޝިމާ މަޑުކޮށްގެން ހުރީ ގަމުގައި ހުންނަ ފަޒީލްގެ ގޭގައި ކަމަށެވެ. އެ ގޭ އެންމެންނާ ވެސް ޝިމާ ރައްޓެހި ކަމަށާއި ދޭތެރެ ދޭތެރެއިން އެގެއަށް ގޮސް އުޅޭ ކަމަށް ވެސް އަލީ ބުންޏެވެ.\nދަތުރު ކުރީ ކުޑަ ޑިންގީއެއްގައި--\nއާއިލާގެ ފަރާތުން ދައްކާ އެ ވާހަކަ ފަޒީލް ދޮގުކުރެ އެވެ. އޭނާ ތަކުރާރުކޮށް ބުނީ ޝިމާ ހުރީ އެ ގެސްޓް ހައުސްގައި ކަމަށެވެ. އަދި އެ ދުވަހު 2:45 ގައި ފުރަން އޮތް ފެރީއަށް ދާންވާ އިރަށް ހޭލާނެ ކަމަށް ބުނެ ޝިމާ ނިދަން ވަނީ އެ ދުވަހުގެ 10 ޖަހާކަންހާއިރު ކަމަށް ފަޒީލް ކިޔައިދިނެވެ.\nއޭނާ ބުނި ގޮތުގައި ފެރީ ފުރާ ވަގުތު ކައިރިވާތީ ދެ ފަހަރެއްގެ މަތިން ޝިމާ އަށް ގޮވި އެވެ. އެކަމަކު އޭނާ ހެއެއް ނުލި އެވެ. ދެން އޭނާ މަސައްކަތްކުރީ މާމެންދޫން ބަޔަކު ގޮވައިގެން ގަމަށް ދިޔަ ލޯންޗަކުން ޝިމާ ފޮނުވާލަން ކަމަށާއި އެގޮތަށް އެކަން ނުވީ ލޯންޗުގެ ކައްޕީގެ ފޯނަށް ގުޅޭ ގޮތް ނުވުމުން ކަމަށް ފަޒީލް ބުންޏެވެ.\nޑިންގީ ހޯދީ ކޮންމެހެން ވެސް ޝިމާ ރަށަށް ދާން ބޭނުންވުމުން\nފަޒީލް ބުނާ ގޮތުގައި މާމެންދުއަށް ދާން ޝިމާ ބޭނުންވެފައި ހުރިލެއް ބޮޑުކަމުން ބުރާސްފަތިދުވަހު ހަވީރު ވެސް ޑިންގީއެއްގައި ފުރަން އޭނާ އުޅުނެވެ. އެކަމަކު އެދުވަހު ނުފުރުނީ ފޮނަދޫން ހޯދި ޑިންގީގެ ވެރިފަރާތުން އޭގެ އިންޖީނު ވިއްކާލުމުންނެވެ. އެހެންވެ އެރޭ ޝިމާ ގަމުގައި މަޑުކުރީ ކަމަށް ފަޒީލް ބުންޏެވެ.\nއޭނާ ބުނި ގޮތުގައި މާމެންދޫ ލޯންޗުގެ ދަތުރެއް ގަމަށް އޮތްތޯ ބަލަން އޭގެ ކެޕްޓަނަށް، ހުކުރުދުވަހު ވެސް، ގުޅި އެވެ.\n"ގުޅީމަ އެ މީހުން ބުނީ މާވަށު ދަތުރެއްގައޭ މި ދަނީ. ގަމަށް ދަތުރެއް [އޮތިއްޔާ] ގެންގޮސް ދޭނަމޭ. ދެން ފަހުން ގުޅާ ފޯނެއް ނުނަގާ،" ފަޒީލް ބުންޏެވެ.\nއޭނާ ބުނި ގޮތުގައި ދެން އޭނާ މަސައްކަތްކޮށްގެން ފުނަދޫން އެހެން ޑިންގީއެއް ހޯދައި، އެއިން ދަތުރުކުރެވޭނެތޯ ޝިމާ ކައިރިން އެހި އެވެ. މީގެ ކުރިން ފަޒީލް ވަނީ އެކަހަލަ ޑިންގީގައި މާމެންދުއަށް ގޮސްފައި ކަމަށް އޭނާ ބުންޏެވެ.\nލޯޗެއްގައި ގާތްގަނޑަކަށް 20 މިނިޓުން ކުރެވޭ ދަތުރު އެ ޑިންގީގައި މާމެންދުއަށް ދެވޭނެ ކަމަށް އޭނާ ލަފާކުރީ ދެ ގަޑިއިރުންނެވެ.\nހުކުރު ދުވަހުގެ ހަވީރު 6:00 ހާއިރު ލ. ފޮނަދޫ މަގުކޮޅާ ދިމާލުން ޑިންގީގައި ފަޒީލާއި ޝިމާ ކަނޑަށް ނުކުތެވެ. އެކަމަކު އޭރު މޫސުން ގޯހެވެ. ވައި ގަދަވެފައި ކަނޑުގެ ރާޅު ބޮޑެވެ.\n"އަހަރެންގެ ފޯނުން ކޯސް ޖެހީ އެރަށު [މާމެންދޫ] ޖެޓީއަށް. ކަނޑަށް ނުކުން ތަނާ ގަދަވި. ދެން އަހަރެން އެހީ ހަމަ ދާންވީހޭ؟ ބުނީމަ ޝިމާ ބުނި އާނއެކޭ ކޮންމެހެން ވެސް ދާން ބޭނުމޭ ދަރި ދެކިލާހިތްވާތީ،" ފަޒީލް ކިޔައިދިނެވެ.\nShima hoadhan Gaadhoo aai Hulhimendhoo balaifi\nޝިމާ ހޯދަން ކުރާ މަސައްކަތް---\nރިސޯޓަށް ދިޔައީކީ ނޫން، ދެވުނީ!\nގަދަ ކަނޑުގައި، ކަނު އަނދިރީގައި، ހަ ފޫޓުގެ ކުޑަ ޑިންގީގައި ދަތުރުކުރަމުން ގޮސް، ފޮނަދުއާ ޖެހިގެން އޮންނަ ގާދޫ ކައިރިއަށް މަޑުކޮށް ޕެޓްރޯލް އެޅި އެވެ. އަނެއްކާވެސް ދުއްވަމުން ދަނިކޮށް ޕެޓްރޯލް މަދުވުމުން ގާދު އާއި ސިކްސް ސެންސް ލާމް ރިސޯޓާ ދެމެދަށް މަޑުކޮށް ޕެޓްރޯލް އަޅަން މަސައްކަތް ކުރި ކަމަށް ފަޒީލް ބުންޏެވެ.\nރާޅާ އެކު ޑިންގީ ބަންޑުން ޖަހާލީ، އޭނާ ބުނި ގޮތުގައި، 6:50 ހާއިރު އެ މަސައްކަތުގައި ތިއްބަ އެވެ.\n"ޕެޓްރޯލް އަޅަން އުޅުނު ވަގުތު ޝިމާ ހުރި އަހަރެންގެ ފޯނުން އަލި ކުރަން. އެހެން ހުއްޓާ ބަންޑުން ޖަހާލީ،" ފަޒީލް ބުންޏެވެ.\nއޭނާ ބުނިގޮތުގައި ޑިންގީ ބަންޑުން ޖަހާލުމާ އެކު ފުރަތަމަ ވެސް ޝިމާ ގެއްލުނެވެ. ވަރަށް މަސައްކަތުން އޭނާ ފެނުނީ ޑިންގީ ދަށުން ކަމަށް ފަޒީލް ކިޔައިދިނެވެ.\n"ދެން އަހަރެން ޝިމާ އެރުވީ [ބަންޑުން ޖަހާލާފައި އޮތް] ޑިންގީގެ މައްޗަށް. އޭރު ރާޅު ދަނީ ބޯ މަތިން،" ފަޒީލް ބުންޏެވެ.\nއޭނާ ބުނި ގޮތުގައި އެ ގަދާގައި ޑިންގީ މަތީ ޝިމާއަކަށް ނީދެވުނެވެ. އޭނާ ވެއްޓުނެވެ. އަނެއްކާވެސް ޑިންގީ މައްޗަށް އެރުވި ކަމަށް، ފަޒީލް ބުންޏެވެ. އޭރު ޑިންގީގެ ބޮޑު ބައެއް އޮތީ، އޭނާ ބުނި ގޮތުން ނަމަ، އަޑިއަށް ގޮހެވެ.\nޝިމާއަށް ފަތާކަށް ނޭނގެ އެވެ. އެހެންކަމުން ފަޒީލް މަސައްކަތްކުރީ، އޭނާ ބުނި ގޮތުގައި، ތެޔޮ ޓޭންކް މަތީގައި ރަހުމަތްތެރިޔާ ބާއްވާށެވެ. އެހެންވެ ޓޭންކްގައި ހުރި ތެޔޮތައް ހުސްކުރި އެވެ. އެ މަސައްކަތުގައި ދެ މީހުންގެ ގަޔަށް ވެސް ވަރަށް ބޮޑަށް ތެޔޮ އެޅުނު ކަމަށް އޭނާ ބުންޏެވެ.\nއޭރު، ފަޒީލް ބުނި ގޮތުގައި، ޑިންގީ އަޑިއަށް ހިނގައްޖެ އެވެ. އޭނާ އޮތީ ވަރުބަލިވެފަ އެވެ. ފެން މަތީ އޮވެވޭނެ ކަމުގެ އުއްމީދު ވެސް ގެއްލިފަ އެވެ. އެހެންވެ، ފަޒީލް ބުނީ، ޝިމާއަށް ހިތްވަރު ވެސް ދިން ކަމަށެވެ.\n"ބުނިން ވަރަށް ހިތްވަރު ކުރާށޭ. އަހަރެން ގައިގައި ވަރެއް ނެތޭ. ވަރުދެރަވެގެން އަހަރެން ހަމަ އެއްކޮށް އުއްމީދު ކަނޑާލާފައި ދޫކޮށްލިން އަޑިއަށް ދާން. މަރުވީ ކަމަށް ހީކޮށް އަހަރެން ހަކަތަ ދޫކޮށްލިން،" ފަޒީލް ކިޔައިދިނެވެ.\nއެ ހާލުގައި އޮވެ އިރުކޮޅެއް ފަހުން ބަލައިލި އިރު، ފަޒީލް ބުނި ގޮތުގައި، ޝިމާ ފެންނާކަށް ނެތެވެ. އަނދިރިކަމުން ތަނެއް ދޮރެއް ނޭނގެ އެވެ. ޝިމާއަށް ގޮވާގޮވާ، އެއްވެސް ޖަވާބެއް ނުލިބުނު ކަމަށް، ފަޒީލް ބުންޏެވެ.\nމި ހާދިސާގެ ހަބަރު ފުރަތަމަ ފެތުރުނު އިރު އަޑުއެރީ، ސިކްސް ސެންސަސް ރިސޯޓާ ދިމާއަށް ފަޒީލް ފަތައިގަތީ އެ ރިސޯޓަށް އަރައި، އެހީއެއް ހޯދަން ކަމަށެވެ. ނަމަވެސް އޭނާ ބުނި ގޮތުގައި އެ ރިސޯޓާ ދިމާއަށް އޭނާއަށް ދެވުނީ އެވެ.\n"އިރުކޮޅަކުން އިވުނީ ރާޅު މުގުރާ އަޑު. ދެން އިރުކޮޅަކުން ފައި ޖެހިއްޖެ ގަލެއްގައި. ދެން އަލި ފެނުނު ދިމާލަށް ފަތަން ފެށީ،" ބޮޑު ފަޅެއް އޮންނަ ރިސޯޓަށް ދެވުނު ގޮތާ ބެހޭ ގޮތުން ފަޒީލް ބުންޏެވެ.\nފަޒީލް ބުނި ގޮތުގައި ރިސޯޓަށް އެރުމުން ފުރަތަމަ ފެނުނު ކޮޓަރީގެ ދޮރުގައި ޓަކި ޖެހުމުން ދެ ޓޫރިސްޓަކު ނުކުތެވެ. ވެގެން އުޅޭ ގޮތް އެ މީހުން ކައިރީ ބުނުމުން ރިސޯޓުގެ ރިސެޕްޝަނަށް ގުޅައިދިނެވެ. އެ ރިސޯޓުން ވަގުތުން ފުލުހުންނަށް ގުޅައި ޝިމާ ހޯދުމުގެ މަސައްކަތް ފެށި ކަމަށް ފަޒީލް ބުންޏެވެ.\nސިކްސް ސެންސަސްއަށް ދެވުނީ ރޭގަނޑު 9:30 ހާއިރު އެވެ. އެހެންކަމުން ޑިންގީ ބަންޑުން ޖަހާލުމާ އެކު ފަޒީލް ކަނޑުގައި އޮންނަތާ ގާތްގަނޑަކަށް ތިން ގަޑިއިރު ވަނީ އެވެ.\nމި ހާދިސާއާ ގުޅިގެން ފަޒީލް ގަމު ރީޖަނަލް ހޮސްޕިޓަލްގައި އެއް ދުވަހު ބޭއްވި އެވެ. އޭގެ ފަހުން ބައެއް މީޑިއާތަކަށް ހާދިސާގެ ވާހަކަ ކިޔައިދިން ނަމަވެސް، އޭނާ ބުނީ، އެއީ ވަރަށް ހިތްދަތި އަދި ކިޔައިދޭން އުނދަގޫ ހާދިސާއެއް ކަމަށެވެ.\nފަޒީލްގެ ވާހަކަތަކުގައި ގަބޫލުނުކުރެވޭ ކަންތައްތަކެއް ހުރި ކަމަށް ޝިމާގެ އާއިލާ އިން ބުނެ އެވެ. އަދި ޝިމާ އެކަނި ދޫކޮށްލާފައި ފަޒީލް އެއްގަމަށް އަރަން ޖެހޭ ސަބަބެއް ނޯންނާނެ ކަމަށް، ދޮންކާފަ އަލީ އިދުރީސް ބުންޏެވެ.\nއެވާހަކައަށް ފަޒީލް ދިނީ ވަރަށް ކުރު ޖަވާބެކެވެ.\n"ހެއްދެވި ފަރާތަށް އެނގޭނެ އަހަރެން ކުރި މަސައްކަތް. ޝިމާއަށް ވެސް އެނގޭނެ އަހަރެން ކުރި މަސައްކަތް. އޭނާއަށް ވަރަށް ހިތްވަރު ލައިދީ މަސައްކަތް ކުރިން."\nޝިމާ ހޯދުމުގެ މަސައްކަތް ހުއްޓުމެއް ނެތި ސިފައިންނާއި ފުލުހުންގެ އިތުރުން މާމެންދޫ ބައެއް މީހުން ކުރަމުން އައި ނަމަވެސް އޭނާގެ އެއްވެސް ނިޝާނެއް އަދި ނުފެނެ އެވެ.\nލ. ގަން އެމްއެންޑީއެފް ކަނޑުމަތީގެ ހާދިސާ ލ. ފޮނަދޫ ގެއްލިގެން ހޯދާ މީހުން\n112 ކޮމެންޓް, 602 ރިއެކްޝަންސް\nކީއްވެހޭ ސްޕީޑު ބާރަށް ދުއްވީ؟ ކީއްވެހޭ ހެލްމެޓް ނޭޅީ؟ ކީއްވެހޭ މިހެން ނެހެދީ؟ ދިވެހިން ކަންކަން ކުރަނީ އެވަގުތަކު އެކަމެއް ކުރުމަށް ބޭނުންވާތީ. ރާވައިގެނެއް ނޫން. ހާދިސާގެ ވަގުތުގައި ކަންކަން ދާނީކީ ލޮޖިކަކަށް ނޫން. ކުއްޖާ ނުގެއްލުނުނަމަ ފަޒީލުވާނީ ހީރޯ އަކަށް. މަންމައަކު ދަރިފުޅާ ބައްދަލުކުރުވަން ކަނޑު ހުރަސްކޮށް ދިންގީއެއްގައި ގެންދިޔަ ބަޠަލަކަށް.\nރަނގަޅުފެންވަރުގެ ތަހްގީގެއް ކުރެއްވުން އެދެން. 1- ފަޒީލް އެބުނަނީ ތެދަކަށްވެސް ވެދާނެ. 2- ފަޒީލް އޭނާ ބޭނުން ކުރުމަށްފަހު މަރާލީ ކަމަށް ވެދާނެ. 3- ފަޒީލް ބައިވެރިވެގެން ގްރޫޕަކުން އޭނާ ރޭޕް ކުރީ ކަމަށް ވެދާނެ. 4- ފަޒީލާ ގުޅިގެން ޝިމާ ފިލީ ކަމަށް ވެދާނެ. 5- ފަޒީލާ ގުޅިގެން ބަޔަކު ނުވަތަ ފަޒީލު އޭނާ ފޮރުވައިގެން އުޅެނީ ކަމަށްވެދާނެ.\nފުލުހުންގެ ޤާބިލުކަމާމެދު ޝައްކެއް ނުކުރަން......\nއެމަންޖެ ގޮވާގެން ރިސޯޓަށް ފެތެންޖެހޭނެ. އެކަނި އަންހެނަކު ކަނޑަށް ދޫކޮށް އަންނާކަށް ނުޖެހޭ! އެވެސް އަދި ރޭގަނޑު! އިޙުމާލު އެބައޮތް. ހަނދާނުން ނުފިލާނެ ވަރުގެ ޖަލު ހުކުމެއް އަންނަންޖެހޭ.\nކަލޭ މިތާގަ ގަދަ ވެފަ ވާހަކަ ދައްކާނެ.\nތިކަހަލަ ކަމެއް ތިބޭފުޅާ އައް ދިމާވިނަމަ އިގޭނީ\nސުވާލަކީ އެހާވަރަށް ހޯދިއިރު އެއްވެސް އެއްޗެއްގެ ނިޝާނެއް ނުފެނުނީ ކީއްވެބާ؟ ދެމީހުންގެ ގަޔަށް ޕެޓްރޯލް އެޅުނު ވާހަކަ އެބައޮތް، އަންދާފަ ނައްތާލީބާ؟ ފޯނަށް އެންމެ ފަހުން ރޭންޖް ލިބުނު ވެލިގަނޑެއްގެ ކައިރިންކަމަށް ހަބަރުގަ އޮތް،، ދެމީހުންގެ ފޯނުރެކޯޑްބަލާ، އެދެމީހުންގެ ގުޅުން، މައްސަލައެއްޖެހުނުތޯ؟\nތިމީހުންނަށް ޤަބޫލު ނުކުރެވެންޏާ މަ މި ދައްކާ ވާހަކައިގެ ތެދު ދޮގު ބެލެންވެސް އެބައޮތް ދޯ؟ މި ބުނީ ގެސްޓްހައުސްގެ ނަންވެސް. ޑޮކަށް ދެއްކި ވާހަކަވެސް. އެތަންތަނަށް ގޮސް މައުލޫމާތު ސާފުކޮށްބަލަ!\nފަޒީލު ތިޔަބުނީ ހެޔޮކޮށް. ހެލްމެޓު ނާޅުވައި ކުއްޖަކު ގޮވައިގެން ދަނިކޮށް އެކްސިޑެންޓް ވެ ކުއްޖާއަށް ގޮތެއްވާ ނަމަވެސް، ޤަވާޢިދާ އެއޮތީ ޚިލާފުވެފައި. ދަތުރު ފަތުރުގެ ތަދިކަމުގައި އުޅޭ މީހުން ދަތުރުކުރަން ރިސްކު ނަގާ. އަބަދުވެސް ދިވެހިން ކަނޑުގައި ރިސްކު ނަގާ. ހާދިސާ އަކާއި ކުރިމަތި ވުމުން ފިލްމުތަކާއި ޑްރާމާތަކުގައި ވާގޮތަށްކަށް ނޫން ވާނީ. ވާނުވާވެސް ގިނަފަހަރު ނޭންގި ދާނީ. މީހުން ޝައްކު ކުރާނެ. އެފަރާތް ދެނެވޮޑިގެންވާނެ.\nތިޔަ ފަޟީލުއާ ދޭތެރޭ މެދުގަ އެއްގޮތަކަށްވެސް ޝައްކުކުރާނެ ކަމެއްނެތް ގަމުގެ ގިނަ މީހުން އެކަމަކާ ޝައްކެއް ނުކުރާނެ. އޭނަޔަށް އެނގޭނެ. ހަމަ އޮޅުވާލަނީ.\nފުލުހުންނާ މުޅި ގައުމު އަދިވެސް ވާނުވާގަ؟ ފާޒީލް، ޝިމާ ސަލާމަތް ކުރަން ކިތަންމެ މަސައްކަތެއް ކުރި ނަމަވެސް ފަޒީލް ހުންނަން ޖެހޭނީ ހައްޔަރުގަ ޖަލުގަ. ފަޒީލް ވަނީ ކަންޑު ދަތުރު ކުރުމުގެ ގާނޫނާ ހިލާފްވެ ޝިމާ ގެ ފުރާނަޔައް ނުރައްކާ ކުރުވާ އޭނާ ކަންޑައް ގެއްލުވާލާފަ. ކީއްވެ ފަޒީލް މިނިވަނެއް ގޮތުގަ އެހެރީ\nތިސުވާލު ޗާންސެލަރާ ކުރަށްވާ\nމަގޭ ހިތެއް ނުބުނޭ ފަޒީލު އެހަދަނީ ދޮގެކޭ......އިރާދަކުރެއްވިޔާ ޝިމާ ފެންނާނެ\nޥެދާނެ ތެދު ކަމަށްވެސް އެކަމު އެހެންވީ ކަނޑު ދަތުރު ކުރުމުގެ ޤަވާއިދާވެސް ހިލާފު ވީމަ އެހެން ވީމަ އެކަމަށް ފިޔަވަޅު އަޅަންޖެހޭ މި ފަދަ ކަންކަން މަދުކުރުމަށް ވެސް\nއެދެމީހުން ފޮނަދޫއިން ފުރައިގެން ދިޔަ އިރު ފެނުނު ބަޔަކު ނެތީތަ؟ އެ ދެމީހުން ފުރަން ދަނިކޮށް އެއްވެސް ތަނެއްގެ ސީސީ.ޓީ ކެމެރާއަކަށް އަރާފައިވޭތޯއާއި އެދުވަހު ހަވީރު އެދެމީހުން ފެނުނު މީހުން ތިބިތޯ ޔަޤީން ކުރަން އެބަ ޖެހޭ. އަދި އެ މަންޖެގެ ލަގެޖްވެސް ޑިންގީއަށް އަރުވާނެތާ! މާލެއިން އައި ކުއްޖެއްގެ އަތުގައި ލަގެޖް ބޭގްވެސް ނެތި ހުސްއަތާ ޑިންގީއަށް އެރީތަ؟ ފުރަން ދަނިކޮށް އެދެމީހުން ތަކެއްޗާއެކު ފެނުނު މީހުން ފޮނަދޫ މީހުންގެ ބަހެއް ބޭނުންވޭ.


Dho?! Kaamiyaabu 10: Handhaan bahattaathi\nކާމިޔާބު 10: ހަނދާން ބަހައްޓާތި\nކައިވެންޏަށް ފަހު މައްސަލަތައް ކުރިމަތިވެ އެވެ. ހައްލު ކުރަން އުނދަގޫ ވަރަށް ގިނަ ކަންތައްތަކާ ދިމާވެ އެވެ. އެކަމަކު، ތަޖުރިކާރުން ބުނަނީ އެއްވެސް ކަމަކީ ހައްލު ނުކުރެވޭނެ ކަމެއް ނޫން ކަމަށެވެ.\nދިރިއުޅުމެއް ފެށުމަކީ، ނިކަން ފަސޭހަ ކަމެކެވެ. އެހެން ނަމަވެސް، އެ ދިރިއުޅުން ދެމެހެއްޓުމަކީ އެހާ ފަސޭހަ ކަމެއް ނޫނެވެ. ކައިވެންޏަށް ފަހު މައްސަލަތައް ކުރިމަތިވެ އެވެ. ހައްލު ކުރަން އުނދަގޫ ވަރަށް ގިނަ ކަންތައްތަކާ ދިމާވެ އެވެ. އެކަމަކު، ތަޖުރިކާރުން ބުނަނީ އެއްވެސް ކަމަކީ ހައްލު ނުކުރެވޭނެ ކަމެއް ނޫން ކަމަށެވެ. މީގައި ބޭނުންވަނީ ވިސްނުންތެރި ކަމާއި ފަރުވާތެރި ކަމާ އެކު މައްސަލަ ހައްލު ކުރަން ދަސްކުރުމެވެ. އަދި އެގޮތަށް އަމަލު ކުރުމެވެ.\nހާސް ނުވާށެވެ! ތަޖުރިބާކާރުންގެ ލަފަޔާ އެކު އަހަރެމެން މި ދެނީ އޭގެ ބައެއް ޓިޕްސްތަކެވެ.\n1. ގާތް ދެ ރަހްމަތްތެރިންކަން ހަނދާންނައްތާ ނުލާށެވެ.\nކައިވެންޏަކަށް ފަހު ދެމަފިރިންނަށް ވުމަކީ އެ ދެ މީހުންގެ ރަހްމަތްތެރިކަމާ އަލްވަދާއު ކިޔަން ޖެހޭ ކަމެއް ނޫނެވެ. ހަނދާންކުރަންވީ އެފަދަ ގުޅުމެއް، އުފެދި ފައްކާވެގެން ދިޔައީ ދެ މީހުންގެ ދެމެދުގައި އުފެދުނު ގާތް އެކުވެރިކަމާއި އިތުބާރުގެ ސަބަބުން ކަމެވެ. އެހެންކަމުން އެ ގުޅުން އެގޮތުގައި ދެމެހެއްޓުމަކީ އަބަދުވެސް ދެ މީހުންގެ ގުޅުން ވަރުގަދަ ކޮށްދޭނެ ކަމެކެވެ. އޭރުން އެކަކު އަނެކަކުގެ ކަންތައްތަކުގައި ޚިޔާލުދީ، ކަމެއް ގޯސްކޮށް ހިނގަމުންދާ ނަމަ އެކަން ބޮޑު ފޮއްޓަށް ލައި ތަޅުލާކަށް ނުޖެހޭނެ އެވެ. ނުވަތަ ނުރުހުންވާ ކަންތައްތައް ހިތުގެ އަޑީގައި ފޮރުވާފައި ވެސް ނުބަހައްޓާ، އަބަދުވެސް މުއާމަލާތު ކުރެވެމުން ދާން ވެސް ޖެހޭނެ އެވެ. މާނަ އަކީ މައްސަލަތައް ފުނިޖެހިފައި ހުރުމުގެ ބަދަލުގައި، ކޮންމެ ދުވަހަކު ވެސް އެ ދުވަހެއްގެ މައްސަލަތައް ހައްލުވެ ނިމިގެން ދިއުމެވެ.\n2. ލޯބިވާ ކަން ހަނދާންކޮށްދިނުމަކީ މައްސަލައެއް ނޫނެވެ!\nލޯބިވާ ވާހަކަ އަބަދުވެސް ބުނަންވާނެ އެވެ. އެ ކަމަކަށް ވަކި ވަގުތެއް، ވަކި އިރެއް އަދި ވަކި ދުވަހެއް ނެތެވެ. އެކަމަކު ލޯބިވާކަން އަންގައިދެވޭނީ ހަމައެކަނި އެހެން ބުނުމަކުންނެއް އެކަންޏެއް ވެސް ނޫނެވެ. ނުވަތަ މެސެޖަކުންނެއް ވެސް ނޫނެވެ. ކޮންމެ ދުވަހަކު ވެސް ބައިވެރިޔާ އުފާކޮށްދޭން ކުޑަ ކަމެއް ކޮށްލަދޭށެވެ. މިކަމަކަށް ފައިސާއެއް ނުވަތަ މާ ގިނަ ވަގުތެއް ވެސް ބޭނުމެއް ނުވާނެ އެވެ. އަނބިމީހާ ގޭތެރޭގައި ކުރާ ކުޑަ މަސައްކަތެއްގައި އެހީއެއް ވެދިނުން، ނުވަތަ މާޒީގެ ފޮނި ހަނދާނެއް އާކޮށްދިނުން ނުވަތަ، އެކުގައި ކުޑަ ވަގުތުކޮޅެއް ދެ މީހުން އެކަނި ހޭދަކޮށްލުމަކީ ހީނުކުރާ ވަރުގެ ހިތްހަމަޖެހުމާއި އުފާވެރިކަން ބައިވެރިޔާ އަށް ގެނެސްދޭނެ ކަމެކެވެ.\n3. އިހުތިރާމުކޮށް ގަދަރުކުރާށެވެ.\nދިރިއުޅުމެއްގައި މިއަށްވުރެ ވަކި މުހިންމީ ކޮން ކަމެއް ހެއްޔެވެ؟ ގިނަ ބަޔަކު ބުނާގޮތުން އިހްތިރާމް ކުރުމުން ދައްކުވައިދެނީ އެކަކު އަނެކަކަށް ކުރާ އިތުބާރެވެ. އަދި މިކަމުގެ ސަބަބުން، އެކުގައި އުޅުމަށް އިތުރު ހިތްވަރު ލިބިދޭ ކަމަށް ވެސް ވެއެވެ. ނަމަވެސް އިހްތިރާމް ލިބޭނީ އިހްތިރާމް ކޮށްގެންކަން ވެސް ހަނދާން ބަހަށްޓާށެވެ.\nއެކަކު އަނެކަކަށް ގަދަރު ކުރާށެވެ. އެހެން މީހުން ކައިރީ ބައިވެރިޔާގެ ރަނގަޅު ވާހަކަތައް ހިއްސާ ކުރާށެވެ. އަދި ދިރިއުޅުމަކީ ދެ މީހުން އެކުގައި ކައްޕިކަން ކުރާ ދަތުރެއްކަން ހަނދާންކޮށް، އެކި ކަންކަމުގައި އެކަކު އަނެކަކުގެ ޚިޔާލު ހޯދައި އޭގެ މައްޗަށް އަމަލުކުރާށެވެ.\n4. ދޫ ދޭށެވެ!\nބައެއް ގުޅުންތަކުގައި ފިރިމީހާ އަދި އަނބިމީހާ ވެސް މަގުން ކައްސައިލައިގެން ހިނގައިދާނެތީ މާ ވަރަކަށް ހިފަހައްޓައިގެން އުޅެ އެވެ. ރަށްޓެހިންނާ އެކު ބޭރަށް ދިއުން، ކޮފީއަކަށް ދިއުން އެއީ ކުށަކަށް ވެއެވެ. ނަމަވެސް މިއީ އަދި އެންމެ ރަނގަޅު ގޮތެއް ނޫނެވެ. ދެމަފިރިން އެކުގައި ވެސް އަދި ވަކީން ވެސް ވަގުތު ހޭދަކުރުމަކީ މުހިންމު ކަމެކެވެ. އޭގެ ސަބަބުން، ނަފްސާނީ ގޮތުން ދުޅަހެޔޮ ބަޔަކަށް ދެމަފިރިން ވެގެންދާނެ އެވެ.\nއިލަސްޓްރޭޝަން: އިލަސްޓްރޭޓެޑް މޯލްޑިވްސް\n5. ކުރީން ޖެހިފައި ހުރި މައްސަލަތައް އެއީ މާޒީ އެވެ.\nމައްސަލަޖެހި ހައްލުވުމަށްފަހު، އަލުން އަނެއްކާ އެ މައްސަލަ ނަގައިގެން އެ ވާހަކަ ދެއްކުމުގެ އެއްވެސް ބޭނުމެއް އެބަ އޮތް ހެއްޔެވެ؟ މިއީ ގިނަ ބައިވެރިން އަނެއް ބައިވެރިޔާ ފޫހިކުރުވާ ކަމެކެވެ. ކަމެއް ގޯސްކޮށް ކުރެވި، އެކަމެއް ހައްލުވެ، މާފަށް އެދެވިފައިވުމުން ދެން އެ ބާބު ނިންމާލާށެވެ. އަލުން އަނެއްކާ އެ ކަންތައްތަކުގެ ވާހަކަ ދެއްކުމުން، އަނެއް ބައިވެރިޔާގެ ޖަޒުބާތުތަކުގެ އަގު ތިޔަ ވައްޓާލެވެނީކަން ހަނދާން ކުރާށެވެ.\n6. ޚާއްސަ ދުވަސްތަކުގައި އެކުގައި ވާށެވެ.\nމިއީ އެއްބަޔަކު ކޮންމެހެން ވެސް ކުރާ، އަދި އަނެއް ބަޔަކު އެހާ ބޮޑު ފަރުވާލެއް ބަހައްޓާ ކަމެއް ނޫނެވެ. ނަމަވެސް މިހެން ވިސްނާށެވެ. ކިޔަވާ ކުދީންނަށް ވެސް އެއް އަހަރުގެ ކިޔެވުމަށް ފަހު އަނެއް އަހަރު ކިޔަވަން ފެށުމުގެ ކުރީން ޗުއްޓީއެއް ލިބެ އެވެ. ކިތަންމެ މަތީ ފަންތިއެއްގެ ވަޒީފާއެއް ނަމަވެސް ވަކި ހިސާބަކުން ޗުއްޓީއެއް ބޭނުންވެއެވެ. ބައެއްފަހަރު އެއީ މަސައްކަތްކުރަން ޖެހޭ ވަރު ބުރަކަމުން ސިކުނޑި ހަމަޖައްސާލުމަށެވެ. ހަމަ މިފަދައިން، ތިޔަ ގުޅުމަށް ވެސް ދެމަފިރިންގެ ބިޒީ ދިރިއުޅުމުގެ ބޭރުން، އުފާކޮށްލަން ވަގުތުކޮޅެއް ހޯދުމަކީ، ހަމަ ތިގުޅުން ފައްކާ ވާނޭ ކަމެކެވެ. އެހެންކަމުން ކައިވެނީގެ ގޮށްޖަހާލި އުފާވެރި ހަނދާންތައް އަހަރަކު އެއްފަހަރު ނަމަވެސް އާ ކޮށްލުމަކީ ސަޅި ޚިޔާލެކެވެ. އެ އިހްސާސްތަކާއި ޝުއޫރުތައް އިއާދަވެ ކޫސަނި ކަންތައްތައް އޭރުން އަލްވަދާއު ކިޔައިފާނެ އެވެ.\n7. ފައިސާ އަކީ ބޮޑު މައްސަލައެކެވެ.\nދިރިއުޅުމުގެ ކޮންމެވެސް ހިސާބަކުން ފައިސާގެ މައްސަލަ ނުކުންނާނެ އެވެ. ނަމަވެސް މިއީ ހައްލު ނުވެގެންގޮސް ދެ މީހުންނަށް އެކުގައި ނޫޅެވެން ވީ ވަރުގެ މައްސަލައަކަށް ހެދުމުގެ ޖާގަ ނުދެމާހެއްޔެވެ. ފޯބްސް މެގަޒިން އިން ބުނާގޮތުން ދެމަފިރިންގެ މެދުގައި ދިމާވާ މާލީ މައްސަލަތައް ހައްލުކުރުމަށްޓަކައި އެންމެ މުހިންމު ކަމަކީ، ކައިވެނީގެ ކުރީން މިކަމާއި ދޭތެރޭ ވިސްނައި ދިރިއުޅުން ރަގަޅަށް ރާވާލުމެވެ. އަދި ދިރުއުޅުމުގެ ކަންކަމަށް ބަޖެޓެއް އެކުލަވާލާ، އެކަކު އަނެކަކުގެ ބޭނުންތައް ދެނެގަތުމަކީވެސް މުހިންމު ކަމެކެވެ. އަދި ދެމަފިރިންނަށް މިފަދަ މައްސަލަތައް ހައްލުނުވުމުން، ފައިސާގެ ކަންތައްތައް ބަލަހަށްޓަން ދަންނަ އެހެން ފަރާތެއްގެ ޚިޔާލެއް ހޯދުމަކީވެސް ލުއި ވެގެންދާނޭ ކަމެކެވެ.\n8. ހާސިލްކުރަން ބޭނުންވާ ލަޑުދަނޑިތައް ހިއްސާކުރާށެވެ.\nދެމީހުން އެކުގައި ނަމަވެސް ދެމަފިރިން ވަކިވަކީން ކަމުގައިވިޔަސް ދިގު މުއްދަތެއްގައި ހާސިލް ކުރަން ބޭނުންވާ އުންމީދުތަކެއް ހުންނާނެ އެވެ. އެއީ އަދި ވިޔަފާރި އެއް ފެށުންކަމުގައި ވިޔަސް، ދަރީން ހޯދަން ބޭނުންވާ އިރެއް ކަމުގައިވިޔަސް، އަމިއްލަ ގެއެއް ބިނާކުރުން ކަމުގައިވިޔަސް މެއެވެ. އެ އުންމީދުތަކަކީ ދެ މީހުން އެކުގައި، އެކަކު އަނެކަކަށް އެއްބާރުލުން ދީގެން ހާސިލްކުރާ ކަންކަމަށްވާނަމަ ގުޅުން ވަރުގަދަވެ، އެ ކަންތައްތައް ހާސިލްކުރަން ފަސޭހަ ވާނެ އެވެ.\n9. މާ ބޮޑަށް އެއްފަރާތަށް ނުޖެހޭށެވެ.\nމިކަމާ ޚިޔާލު ތަފާތުވުން އެކަށީގެން ވެއެވެ. ނަމަވެސް، ދިރިއުޅުމަކީ ދެ މީހަކު އެކުގައި ކުރާ ދަތުރެއް ކަމަށް ވާއިރު، އެ ދަތުރުކުރާ ދޯނީގައި ފަލިޖަހަން ހުންނަން ޖެހެނީ އެކަކު ކަމަށް ދެކިގެން ނުވާނެ އެވެ. ދެ މީހުންގެ ޚިޔާލާއި، ބައިވެރިވުމާއި އަދި ހިތްހަމަޖެހުން ކޮންމެ ކަމެއްގައިމެ ހިމެނުމަކީ ވަރަށް މުހިންމު ކަމެކެވެ. އެހެންކަމުން ގޭތެރޭގެ އެކި މަސައްކަތްތަކުގަ އާއި ދަރީން ތަރުބިއްޔަތު ކުރުމުގަ އާއި، އާމްދަނީ ހޯދުމަށް ކުރާ މަސައްކަތްތަކުގައި ވެސް ދެމަފިރިން އެކުގައި މަސައްކަތް ކުރުމުގެ އުފާ ހާސިލް ކުރާށެވެ.\n10. އެއްވެސް ގުޅުމެއް ޕާފެކްޓް ނޫންކަން ދަންނާށެވެ.\nފިލްމުތަކާއި ވާހަކަތަކުން ދައްކާ 'ހެޕިލީ އެވާ އާފްޓާ' ހޯދުމަށް ބައެއް މީހުން މަސައްކަތް ކުރެއެވެ. ނަމަވެސް ހަގީގަތަކީ އެއްވެސް މީހަކީ އެފަދައިން އެންމެ ފުރިހަމަ މީހެއް ނޫން ކަމެވެ. އަދި އެއްވެސް ގުޅުމަކީ ވެސް އެފަދައިން އެންމެ ފުރިހަމަ އެއްޗަކަށް ނުވެދާނެ އެވެ. ބައެއް ކަންތައްތައް ބައިވެރިޔާ އަށް ގޯސްކޮށް ވެސް ކުރެވިދާނެ އެވެ. ނަމަވެސް ރަނގަޅު އުފާވެރި ގުޅުމަކީ އެފަދަ މައްސަލަތައް ދިމާވުމުން ވާހަކަ ދައްކައި އެކަންކަން ހައްލުކުރާ ގުޅުންތަކެވެ. ރަނގަޅު ނޫން ގުޅުމަކަށް ވާނީ މިފަދަ މައްސަލަތައް ދިމާވަމުން އެކަންކަން ހަނދާން ނައްތާ ނުލެވި މައްސަލަތައް ބޮޑުކުރެވޭ ނަމަ އެވެ.


"Heelaashey" Zakitte ge amilla lava eh!\n"ހީލާށޭ" ޒަކިއްޓެގެ އަމިއްލަ ލަވައެއް!\nޒަކިއްޓެ. -- ފޮޓޯ: އަހްމަދު ޝުރާއު | އަވަސް\nމޯލްޑިވިއަން އައިޑޮލް އިން ވަކިވުމަށްފަހު މަހެއްހާ ދުވަހުގެ ބްރޭކަކަށް ފަހު މިއުޒިކީ ދާއިރާއިން ހަސަން އިރުފާން (ޒަކިއްޓޭ) ފެންނާނެ ކަމަށް ބުނެ އޭނާގެ ފޭނުންނަށް ވައުދުވި އެެ. އެ ވައުދު ފުއްދިވެސްމެ އެވެ. އައިޑޮލްގެ ސްޓޭޖުން ފައިބައިގެން އައި ގޮތަށް މިއުޒިކީ ދުނިޔޭގައި ވިދަން ފެށީ އެވެ. ޝޯތައް ދީ ކަވާ ލަވަތައްވެސް ކިއެވެ. އަވަސް އާއި ޗެނަލް 13 ގުޅިގެން މި ރޯދަ މަހު ގެނެސްދިން ރިދަމް ޝޯގައިވެސް ޒަކިއްޓެގެ އަޑުން ރީތި ލަވަތަކެއް އިވުނެވެ.\nއެހެން ނަމަވެސް އަދި މިހާތަނަށް ޒަކިއްޓެގެ އަމިއްލަ ލަވައެއް އަޑެއް ނީވެ އެވެ. އެކަމަކަށް މާގިނަ ވަގުތެއް ދެން ބޭނުމެއް ނޫނެވެ. މަހެއް ނުވަތަ ދެމަސް ފަހުން ޒަކިއްޓެގެ އަމިއްލަ ލަވައެއް އިވިގެންދާނެ އެވެ. "ހީލާށޭ" ނަމުގައި ހަދާ އެ ލަވަ އަކީ ލޯބިން ފުރިގެންވާ ލަވަ އެކެވެ. ޒަކިއްޓެ އަމިއްލައަށް ޅެން ހަދާފައިވާ އެ ލަވައިގެ ޓްރެއިލާއެއް މިހާރު ވަނީ ފޭނުންނަށް ދޫކޮށްލާފަ އެވެ. ޓްރެއިލާ އަޑު އަހާލުމުންވެސް އެ ލަވައިގެ ރީތިކަން އިހުސާސް ކުރެވޭނެ އެވެ.\n"ހީލާށެ" އަކީ ޒަކިއްޓެގެ އަމިއްލަ ރާގެއް ކަމަށް އޭނާ ބުންޏެވެ. ވީޑިއޯ އެ ލަވައިގެ ވީޑިއޯ ހަދައިދެނީ ކޯންޓަމް ސްކޮޔާ އިންނެވެ.\nޒަކިއްޓެގެ ސޯލޯ އެލަވައިގެ ވީޑިއޯ އިން މުޅިން އާ އަންހެން ފަންނާނެއް ފިލްމީ ދުނިޔެއަށް އުފަންވެގެން ދާނެ އެވެ. އެ ފަންނާނާ ބެހޭ މައުލޫމާތު އަދި އޮތީ ސިއްރެއްގެ ގޮތުގަ އެވެ.\n"ހީލާށެ އެ ލަވަ އަކީ ލޯބީގެ ވަރަށް ލޯބި ލަވައެއް. ލޯބިވެރިއެއްގެ ހައިސިއްޔަތުން އެ ލަވަ ގެނެސްދީފައި އިންނާނީ. ޒަކިއްޓެ އަމިއްލަ އަށް ޅެން ހަދާފައި އިންނަނީވެސް. އަޑުއަހާލަން ފަސޭހަ ސިމްޕަލް ދިވެހި ބަސްތަކެއް އެ ލަވައިގައި ބޭނުންކޮށްފައި އިންނާނީ،" ޒަކިއްޓެ ބުންޏެވެ.\nޒަކިއްޓެ އަކީ މިއަހަރު މޯލްޑިވިއަން އައިޑޮލް އިން ވިދާލި ތަރިންގެ ތެރެއިން މިއުޒިކީ ދާއިރާގައި މިހާރު އެންމެ ކުރީގައި އުޅޭ އެއް ފަންނާނެވެ.


Open Tape Ball Cricket Tournament final ah MACL aai Sugar Cone dhathuru koffi - vNews.mv\nއޯޕަން މުބާރާތުގެ ފައިނަލަށް އެމްއޭސީއެލް އާއި ޝުގަރ ކޯން ދަތުރުކޮށްފި\nއިސްމާޢީލް ޝާހު (ކުޑަ ޝާހު) 16 May 2019, 19:29\nކޮންމެ އަހަރަކުވެސް ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ރަމަޟާންމަހު ކުރިއަށްގެންދާ ކްރިކެޓް ކާނިވަލްގެ އޯޕަން ޓޭޕްބޯލް ކްރިކެޓް މުބާރާތުގެ ފައިނަލަށް އެމްއޭސީއެލް އަދި ޝުގަރ ކޯން ދަތުރުކޮށްފި އެވެ.\nފައިނަލްގެ ފުރަތަމަ ޖާގަ އެމްއޭސީއެލް ހޯދީ މިއަދު ކުޅުނު ސެމީފައިނަލް ފުރަތަމަ މެޗުގައި ކޭޑީއެމް އަތުން4ވިކެޓުން މޮޅުވެގެންނެވެ.\nމިމެޗުގައި ކޭޑީއެމްއިން ވަނީ ކުޅެންއަރާ 8 އޯވަރުގެ ތެރޭގައި4ކުޅުންތެރިން ނުބައިވެގެން 106 ލަނޑު ހަދާފައެވެ. އެޓީމުން އެންމެ ރަނގަޅަށް ކުޅުނީ 29 ލަނޑު ހެދި އަހުމަދު މުނާޒް އާއި 28 ލަނޑު ހެދި ހަސަން ހާޒިގެވެ.\nޖަވާބުގައި އެމްއޭސީއެލް ކުޅެންއަރާ4ކުޅުންތެރިން ނުބައިވެގެން 110 ލަނޑު ހަދާ މެޗު ކާމިޔާބުކުރިއެވެ.\nފައިނަލްގެ ފަހު ޖާގަ ޝުގަރ ކޯން ހޯދީ ސެމީފައިނަލް ދެވަނަ މެޗުގައި އޭއާރްސީ އަތުން 1 ލަނޑުން މޮޅުވެގެންނެވެ.\nމެޗުގައި ޝުގަރ ކޯން ކުޅެންއަރާ 8 އޯވަރުގެ ތެރޭގައި 86 ލަނޑު ހެދިއެވެ. އެޓީމުގެ އަހުމަދު އިކްރަމް 28 ލަނޑު ހެދިއިރު، އާދަމް ޒަމީލް ވަނީ 25 ލަނޑު ހަދާފައެވެ. ޖަވާބުގައި އޭއާރްސީ ކުޅެންްއަރާ 8 އޯވަރު ހަމަވިއިރު ހެދިފައިވަނީ 85 ލަނޑެވެ.\nކުޅިވަރު އެކުވެނީގެ އެއް ނަންބަރު ދަނޑުގައި މާދަމާ ކުޅޭ ފައިނަލް މެޗު ފެށުމަށް ހަމަޖެހިފައިވަނީ ހަވީރު 04:15 ގައެވެ.


ކޮވިޑް-19 އާ ދެކޮޅަށް ސަރުކާރުން ކުރި ހަރަދު 976 މިލިއަނަށް – DhiDaily\nކޮވިޑް-19 އާ ދެކޮޅަށް ސަރުކާރުން ކުރި ހަރަދު 976 މިލިއަނަށް\nކޮވިޑް-19 އާ ދެކޮޅަށް ކުރާ މަސައްކަތަށް ސަރުކާރުން މިހާތަނަށް ކުރި ޚަރަދު 976 މިލިއަން ރުފިޔާ އަށް އަރައިފި އެވެ.\nކޮންމެ ހަފުތާއަކު ފިނޭންސް މިނިސްޓްރީން ނެރޭ ޚަރަދުތަކާ ގުޅޭ ރިޕޯޓުގައިވާ ގޮތުން ކޮވިޑް-19 އާ ދެކޮޅަށް މިހާތަނަށް ކުރި ހަރަދުގެ 65 ޕަސެންޓަކީ ނެޝަނަލް ޑިޒާސްޓާ މެނޭޖްމެންޓް އޮތޯރިޓީ (އެންޑީއެމްއޭ) އަށް ކޮށްފައިވާ ހަރަދެވެ. އެއީ 641 މިލިއަން ރުފިޔާ އެވެ. ދެން އެންމެ ބޮޑު ހަރަދެއް ހިނގާފައިވަނީ ހެލްތު މިނިސްޓްރީއަށެވެ. އެތަނަށް 148 މިލިއަން ރުފިޔާ ހޭދަކޮށްފައިވެ އެވެ.\nކޮވިޑް-19 ގެ ސަބަބުން ކުރަންޖެހޭ ބޭސްފަރުވާއަށް 466 މިލިއަން ހޭދަކޮށްފައިވާ އިރު ބޭނުންވާ އިކުއިޕްމަންޓްތަކަށް 180 މިލިއަން ރުފިޔާ ހޭދަކޮށްފައިވެ އެވެ. މީގެ އިތުރުން އާންމުންނަށް އެހީތެރިވުމަށް 114 މިލިއަން ހަރަދުކޮށްފައިވެ އެވެ. އަދި ދަތުރުތަކަށް 4.2 މިލިއަން ރުފިޔާ ހޭދަކޮށްފައިވެ އެވެ.\nއެންމެ ބޮޑު ހަރަދެއް ހިނގާފައިވަނީ ބައްޔަށް ޓެސްޓް ކުރުމާއި ޕާސަނަލް ޕްރޮޓެކްޓިކް އިކުއިޕްމެންޓް (ޕީޕީއީ) އާއި ބޭހަށެވެ. ވެންޓިލޭޓަރު ހޯދުމަށާއި އައިސޮލޭޝަން ފެސިލިޓީތަކަށާއި ބަލިމީހުންނަށް ފަރުވާދޭނެ ފެސިލިޓީތައް ގާއިމުކޮށް ބެލެހެއްޓުމަށް ވެސް ބޮޑެތި ހޭދަތައް ކޮށްފައިވެ އެވެ.\nސިއްހީ ހިދުމަތަށް މި ދުވަސްވަރުކުރަންޖެހޭ ހޭދަ އެތައް ގުނައެއް އިތުރުވެފައި ވާތީ މި ހަރަދުތައް ކުރުމަށްޓަކައި ސަރުކާރުގެ އެހެން ބައެއް ހަރަދުތައް މިވަގުތަށް ކުޑަކޮށް ބައެއް ޕްރޮޖެކްޓްތައް މިވަގުތަށް ވަނީ ހުއްޓާލައިފަ އެވެ.\nދެއްވަދޫ ކްލަސްޓާރ: ވިލިނގިއްޔާއި، ހުޅުމާލެއިން ބަޔަކު ކޮވިޑަށް ޕޮޒިޓިވްވެއްޖެ